Shakuvaa Eh Neiy, Dhen Othy China Match Ah Thayyaruvun- Coach - Vaguthu\nޝަކުވާއެއް ނެތް، ދެން އޮތީ ޗައިނާާ މެޗަށް ތައްޔާރުވުން- ކޯޗު\nމެޗަށްފަހު ބޭއްވި ނޫސްވެރިންގެ ބައްދަލުވުމުގައި ގައުމީ ކޯޗު-- ފޮޓޯ: ފާއިދު/ އެފްއޭއެމް\nފީފާ ވޯލްޑްކަޕް އަދި އޭޝިއަން ކަޕުގެ ޖޮއިންޓް ކޮލިފިކޭޝަނުގައި ސީރިއާ އަތުން ރާއްޖެ ބަލިވުމުން އެކަމާ ޝަކުވާކުރެވިދާނެ ކަމަށާއި ނަމަވެސް އެކަމުގެ މުހިއްމުކަން މިހާރު ނެތްކަމަށް ގައުމީ ކޯޗު މާޓިން ކޫޕްމަން ބުނެފިއެވެ.\nމިއީ އަހަރުދުވަހުގެ ދިގު މުއްދަތަކަށްފަހު އޭނާގެ ކޯޗުކަމުގެ ދަށުން ގައުމީ ޓީމު ކުޅުނު ފުރަތަމަ މެޗެވެ. ދުބާއި ގައި ކުޅުނު މި މެޗުން ސީރިއާ އަތުން ރާއްޖެ ބަލިވީ 4-0 ގެ ނަތީޖާއަކުންނެވެ.\nކޯޗު ބުނީ ކިތަންމެ ގިނަ ޝަކުވާތަކެއް ކުރިޔަސް އެކަމުގެ ފައިދާއެއް މިހާރު ނެތް ކަމަށާއި ހުރިހާ ވިސްނުމެއް ހުރީ ކުރިޔަށްއޮތް ޗައިނާ މެޗަށް ކަމަށެވެ. ނަމަވެސް މުހިއްމު ދެ ކަމެއް ފާހަގަކުރަން ބޭނުންވާކަމަށް ކޯޗު ބުންޏެވެ.\nރާއްޖެއާއި ސީރިޔާ ބައްދަލުކުރި މެޗުގެ ތެރެއިން\n"ސީރިއާ މެޗަށް ނުކުތުމުގެ ކުރިން އަހަރެމެންނަށށް ފަރިތަކުރަން ލިބުނީ ހަ ހަފުތާ، އެ ހަ ހަފުތާގެ މުއްދަތަށް ބަަލާއިރު އެއީ ނުވަ ފަހަރު، އަނެއްކާ މިއީ މިދިޔަ ދޮޅު އަހަރުތެރޭ ގައުމީ ޓީމު ކުޅުނު ފުރަތަމަ މެޗު" ކޯޗު ބުންޏެވެ.\nމާލޭގައި ޓީމު ހޭދަކުރި ދުވަސްތަަކުގައި ފަރިތަކުރުންތައް ކުރިޔަށްގެންދިއުމުގެ ފުރުސަތު ނުލިބުނީ ކޮވިޑުގެ ހާލަތު މާލޭގައި ގޯސްވުމާއި ގުޅިގެންނެވެ. ގައުމީ ޓީމުން ފަރިތަކުރުންތައް ކުރިޔަށްގެންދަން ހުއްދައަކަށް އެދުނު ނަމަވެސް އެކަން ކޮށްނުދެއެވެ. އެހެންކަމުން ޓީމަށް މަޖުބޫރުވީ ގައުމުން ބޭރުގައި ކޭމްޕުުކުރުމަށެވެ. ޓީމު ހޮޓެލް ޖެންގައި ކޭމްޕުކުރި އިރު ފަރިތަކުރީ އެތަނުގެ ބޯލްރޫމުގެ ކާޕެޓުމަތީގައެވެ.\nމި ނަތީޖާއާއެކު ސީރިއާ އެއްވަނައިގައި އޮތީ ކުޅުނު ހުރިހާ މެޗެއް ކާމިޔާބުކޮށްގެން 18 ޕޮއިންޓާއެކު އެވެ. ދެވަނައިގައި ޗައިނާ އޮތީ ކުޅުނު ފަސް މެޗުން 10 ޕޮއިންޓާއެކު އެވެ. ތިންވަނައިގައި ފިލިޕީންސް އޮތީ ހަތް ޕޮއިންޓާއެކުގައެވެ. ރާއްޖެ އޮތީ ހަ ޕޮއިންޓް ލިބިގެން ހަތަރުވަނައިގައެވެ. ކުޅުނު އެއްވެސް މެޗަކުން ޕޮއިންޓެއް ނުލިބި، އެންމެ ފުލުގައި އޮތީ ގުއާމްއެވެ.\nރާއްޖެއާއި ޗައިނާ ބައްދަލުކުރާނީ އަންނަ ހުކުރުދުވަހުގައެވެ.\nޖޫން 5, 2021 11:14\nތައްޔާރުވާން ލިބުނު ވަގުތުކޮޅާބަލާފަ ކޯޗާއި ކުޅުންތެރިން ގެމައްސަލައެއްނެތް. މިކަހަލަމެޗަކުން މޮޅުވެވޭނީ ރަގަޅައްތައްޔާރުވާން ފުރުސަތު ލިބިގެން. މިއީ ހަފްތާއަކުން ކުރެވޭނެކަމެއްނޫން.\nކީކުރަން ބޭކާރު ލާރިގަޑެއް ތަޅާބުރުވާލީ ، އެގޭ ތައްޔާރެއް ނުވެވުނުކަން ދެން ކޮން މޮޅެއް އޮތީ ގޮސް މެޗުކުޅެލާފައައިމަ.... ތިޔަ ގޮތައް ބޭކާރު ކަންކަމާ ލާރި ހަރަދު ނިކޮއް މިދަޑިވަޅު ކޮންމެހެން ކުރަންޖެހޭ ކަންކަން ކުރުން މާމުހިންމު.........\nޖޫން 5, 2021 21:44\nބެއްޔާމެން ތިބޯ ސިގިރޭޓާއި ދުވާލަ ކު ކޮފީބޯން ހޭދަކުރާ ވަގުތާއި ދިހަ ބާރަ ކޮފީ އެއީ ބޭކާރު ލާރިކަމަށް ދެކޭނެ ބޭފުޅުންވެސް ތިބޭނެ.\nޖޫން 9, 2021 06:38\nހެޔޮނުވާނެ، ތި ކޯޗް ފޮނުވާލާފައި، ދިވެހިންއާއި ޓީމް ހަވާލުކުރޭ، އޭނަގެ ފަރާތުން ވީކަމެއް ހިޔެއް ނުވޭ އޮތް ހެން... ސުޒޭނުމެން ތި ކަމައި ގަޔާވެގެން އުޅެފިއްޔާ މާބޮޑަށް ރަގަޅުވާނެ، ދިވެހި ކޯޗުންއަށް އިގޭނެ އެމީހުން މާރަގަޅަށް ގެންގުޅެން.\nހުރިހާވެސް ކަމަކީ ޓީމް ދިވެހި ކޯޗުންއަށް ޓްރަސްޓް ކުރުމާއި ބުނާގޮތް ހެދުން. ކުޅުމަކުން ގައިމުވެސް ނުފެނޭ ބޭރުކޯޗެއް ހުރިކަމެއް.....\nހެޔޮނުވާނެ ތިޔަ ލާރިތަށް ބޭރު ކޯޗަކަށް ދިނުމަށްވުރެން ދިވެހި ދެތިން ކޯޗުން ހޯދާ.\nއަދިވެސް ވަގުތު އެބައޮތް ކޮންޓްރެކްޓް ޓާރމިނޭޓް ކޮށްފައި ފޮނުވާލާ... ހަމަ ސަޅި ބައިސާ ކަޑާނީ ކޮންމެ ބޭރުކޯޗެއްވެސް.\nމާބާރުލާފަ ބުނާނެ ޓެލެންޓް އެބަހުއްޓޭ ޗެލެންޖް ކުރެވިދާނޭ ކޮންމެ ޓީމަކާެވެސ.


Luthufee Raajje genes kushah adhabu dheyn jehey: Aslam | Mihaaru\nލުތުފީ ރާއްޖެ ގެނެސް، ކުށަށް އަދަބު ދޭން ޖެހޭ: އަސްލަމް\nހިތަދޫ އުތުރު ދާއިރާގެ އެމްޑީޕީގެ މެމްބަރު މުހައްމަދު އަސްލަމް މަޖިލިހުގައި ވާހަކަ ދައްކަވަނީ. --- ފޮޓޯ: މަޖިލިސް\n01 ޖުލައި 2019 - 11:31\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލައިގެ މޭސްތިރި ހ. ހާޖަރާގޭ އަބްދުﷲ ލުތުފީ ވީހާވެސް އަވަހަކަށް ރާއްޖެ ގެނެސް، އޭނާ ކުރި ކުށަށް އަދަބު ދިނުމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަދި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް މިއަދު ގޮވާލައްވައިފި އެވެ.\nފިލައިގެން އުޅުނު ބާޣީ ލުތުފީ ސްރީ ލަންކާގައި ހުންނަ ދިވެހި އެމްބަސީ އަށް ގޮސް އަމާން ދިނުމުން އޭނާ އަށް ހިމާޔަތް ދީ ގެންގުޅޭތާ ދެ މަސް ވީ އިރު، ވެސް ރާއްޖެ ނުގެންނާތީ އެކަމުގެ ކަންބޮޑުވުން ފާޅުކޮށް، މަޖިލިހަށް ހުށަހެޅި ކުއްލި މައްސަލައިގެ ބަހުސް ގައި އަސްލަމް ވިދާޅުވީ، އުދުވާނީ ހަމަލާ ދިންތާ 31 އަހަރުވީ އިރު، އެކަމުން ދިވެހިންނަށް ދުރަށް ދެވިފައި ނުވާ ކަމަށެވެ.\nކުށެއް ނެތް 19 ދިވެހިންގެ ލޭ އޮހޮރުވައިލުމުގައި އިސްކޮށް އުޅުނު ބާޣީ ލުތުފީ އެމްބަސީ އަށް ގޮސް އަމާން ދިނީ ފުލުހުން ބުނެފައިވާ ގޮތުގައި މިދިޔަ މޭ 1 ގަ އެވެ. ފުލުހުން އެހެން ހާމަކުރުމުން ބޮޑަށް ބެލެވުނީ ލުތުފީ އަމާން ދިނީ ލަންކާގައި ދިން ބޮމުގެ ހަމަލައާ ގުޅިގެން އެ ގައުމުގައި އުޅުމުގައި ދަތިތަކެއް ދިމާވުމުންނެވެ. ނަމަވެސް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިއްޔެ ވިދާޅުވެފައި ވަނީ ލުތުފީ އެމްބަސީ އަށް ގޮސް އެތަނުގެ ބެލުމުގެ ދަށަށް ދިޔައީ ލަންކާ ގައި ބޮން ގޮއްވުމުގެ އެއް ދުވަސް ކުރިން އޭޕްރީލް 20 ގައި ކަމަށެވެ.\nހ. ހާޖަރާގޭ އަބްދުﷲ ލުތުފީ. އޭނާ ބޭސްފަރުވާ އަށް އިންޑިއާ އަށް ފޮނުވުމުން ފިލައިގެން ސްރީ ލަންކާ އަށް ގޮސްފައި.\nއުމުރު ދުވަހުގެ ޖަލު ހުކުމަށް ފިލައިގެން އުޅުނު ބާޣީ ލުތުފީ ފިލީ ނަޝީދުގެ ވެރިކަމުގަ އެވެ. އެގޮތުން ބޭސްފަރުވާ އަށް ލުތުފީ އިންޑިއާ އަށް ފޮނުވުމުން ފިލައިގެން ވަނީ ލަންކާ އަށް ގޮސްފަ އެވެ. އޭރުގެ އިދިކޮޅު ފަރާތްތަކުން ތުހުމަތު ކުރި ގޮތުގައި، ލުތުފީ ފިލުވީ ނަޝީދުގެ ސަރުކާރުންނެވެ.\nލުތުފީ ރާއްޖެ ނުގެނެވި ލަސްވާ މައްސަލާގައި، އިިދިކޮޅު ޕީއެންސީގެ މަޑުއްވަރީ ދާއިރާގެ މެމްބަރު އާދަމް ޝަރީފް މަޖިލީހުގެ މިއަދުގެ ޖަލްސާ އަށް ހުށަހެޅުއްވި ކުއްލި މައްސަލައިގެ ބަހުސް ގައި އަސްލަމް ވިދާޅުވީ، 25 އަހަރުގެ ޖަލު ހުކުމް ލުތުފީ އަށް ހަމަ ނުވެ ވަނީ ފިލައިގެން ދިއުމުގެ ސަބަބުން ކަމަށެވެ. ދައުލަތުގެ ބަންދެއްގައި ހުއްޓައި ފިލައިގެން ދިއުމަކީ ލުތުފީ ކުރި ކުށެއް ކަމަށް އޭނާ ވިދާޅުވި އެވެ.\n"ލުތުފީ އަނބުރާ ގެނެސް އެ ކުށަށް އަދަބު ދޭން ޖެހޭނެ ކަމަށް ދެކެނީ. އަދި ލުތުފީގެ ބާކީ އޮތް މުއްދަތު ހަމަވުމުން އެހެން ގޮތެއް ހަދާނީތޯ އެއީ ސަރުކާރުން ނިންމަން ޖެހޭ ނިންމުމެއް،" އަސްލަމް ވިދާޅުވި އެވެ.\nހުޅުދޫ ދާއިރާގެ އެމްޑީޕީގެ މެމްބަރު އިލްޔާސް ލަބީބް ވިދާޅުވީ، ކުރީގެ ސަރުކާރުތަކުން ލުތުފީ ގެނައުމަށް އެއްވެސް މަސައްކަތެއް ކޮށްފައި ނުވާ ކަމަށެވެ. އަދި ކުއްލި މައްސަލަ މަޖިލިހަށް ވެއްދީ ރައީސް އިބްރާހިމް މުހައްމަދު ސޯލިހްގެ ސަރުކާރުން ލުތުފީ ގެންނާނެ ކަން ކަށަވަރުވުމުން ކަމަށް އޭނާ ވިދާޅުވި އެވެ.\n"ލަންކާއަކީ އދ. ކޮންވެންޝަންގެ ދަށުން އެކި މީހުންނަށް ހިމާޔަތް ދީފައި، އޮންނަ ގައުމެއް. ލަންކާ އަކީ ޔޫއެން ރެފިއުޖީ ކޮންވެންޝަންގައި ސޮއިކޮށްފައިވާ ގައުމެއް. ދުނިޔޭގެ އެކި ގައުމުތަކުގެ މީހުންނަށް ލަންކާގައި ހިމާޔަތް ދޭ. ލަންކާ އަދި އދ. އިން ގަބޫލު ކުރޭ ރާއްޖެ އަކީ އަދުލު އިންސާފުގެ ކަންފުޅެއް ވެސް އޮތް ގައުމެއް ނޫން ކަން. ރާއްޖެ އިން އިންސާފު ނުލިބޭނެ ކަމަށް ދެކިގެން އެ މީހަކަށް ހިމާޔަތަށް އެދިއްޖެ ނަމަ، ދޭން ޖެހޭނެ ކަމަށް އެ ގައުމުތަކުން ގަބޫލު ކުރޭ،" އިލްޔާސް ވިދާޅުވި އެވެ.\nލަންކާގެ އެޓާނީ ޖެނެރަލްގެ ލިޔުމެއް ލިބޭ އިރަށް ލުތުފީ މާލެ ގެނެވޭ ގޮތަށް ދިވެހި ފުލުހުންނާއި ސަރުކާރުގެ އެކިއެކި ފަރާތްތަކުން ތިބީ ތައްޔާރަށް ކަމަށް އޭނާ ވިދާޅުވި އެވެ.\nދުވާފަރު ދާއިރާގެ އެމްޑީޕީގެ މެމްބަރު އިސްމާއިލް އަހުމަދު ވިދާޅުވި ގޮތުގައި އެމްޑީޕީ ސަރުކާރުން ލުތުފީ ނުގެންނަން މަސައްކަތް ނުކުރެ އެވެ. ލުތުފީ ރާއްޖެ ގެނެސް، ކުރީގެ ސަރުކާރުތަކުގައި މިކަމުގައި ވި އިހުމާލު ވެސް ބަލާނެ ކަމަށް އިސްމާއިލް އަހުމަދު ވިދާޅުވި އެވެ.\nވިލުފުށީ ދާއިރާގެ އެމްޑީޕީގެ މެމްބަރު ހަސަން އަފީފް ވިދާޅުވީ ރާއްޖެ އަށް ދިން އުދުވާނީ ހަމަލައަކީ ރައްޔިތުން ކަންބޮޑުވާ ކަމެއް ކަމަށެވެ. ލުތުފީ ރާއްޖެ ގެނައުމުގެ މަސައްކަތް ސަރުކާރުން ކުރަމުން ދަނިކޮށް، މަޖިލިހަށް ކުއްލި މައްސަލަ ހުށަހެޅީ ސަރުކާރު ބަދުނާމް ކުރަން ކަމަށް އޭނާ ވިދާޅުވި އެވެ.\nއަފީފް ވިދާޅުވި ގޮތުގައި ކުށްވެރިއަކު އެމްބަސީއަކަށް ގޮސްފި ނަމަ، އޭނަ ބަލައިގަންނަން ޖެހެ އެވެ. އަދި ލުތުފީ ހުރީ ދިވެހި ފުލުހުންގެ ހިމާޔަތުގައި ކަމަށް ވެސް އޭނާ ވިދާޅުވި އެވެ. އެހެންވެ، މަޖިލިހަށް ކުއްލި މައްސަލަ ހުށަހެޅީ ސިޔާސީ ބޭނުމެއްގައި ކަމަށް އަފީފް ވިދާޅުވި އެވެ.\nސްރީ ލަންކާ އިން ވަކިވެ، ވަކި ދައުލަތެއް އުފައްދަން ހަނގުރާމަކުރި ލަންކާގެ ތަމަޅަ ގްރޫޕްތަކުގެ ތެރެއިން ޕްލޮޓް ޖަމާއަތުގެ ޓެރަރިސްޓުންނާ ގުޅިގެން ލުތުފީ ދިން އުދުވާނީ ހަމަލާގައި 19 ދިވެއްސަކު ޝަހީދުވި އިރު، އޭގެ ތެރޭގައި އާންމުންގެ 11 މީހުންނާއި ސިފައިންގެ އަށް މީހަކު ހިމެނެ އެވެ.\nފުލުހުން ރައްޔިތުންގެ މަޖިލިސް މެމްބަރު ހަސަން އަފީފް (ވިލުފުށި) ރާއްޖެ-ލަންކާ މެމްބަރު މުހައްމަދު އަސްލަމް (ހިތަދޫ އުތުރު) ނޮވެމްބަރު3އަބްދުﷲ ލުތުފީ ނޮވެމްބަރު3ބަޣާވާތް މެމްބަރު އިލްޔާސް ލަބީބު (ހުޅުދޫ)\n30 ކޮމެންޓް, 44 ރިއެކްޝަންސް\nމީދެން ވަރުގަދަ ކަމެއްނު...ތި ލުތުފީ އަށް ވެސް ހައްގު އަދަބު ދިނީމަ ނިމުނީނު! އެމީހަކަށް ހައްގުމިންވަރު ހޯދާދޭކަށްނު މި ސަރުކާރު ގެނައީ.... ކޮން ލުތުފީއެއް، ކާސިމެއް، ގަބުޅި ކަތީބެއް؟ މޫނަކަށް ކަދުރާއަކަށް ނުބަލާ އިންސާފް ހޯދާދިނީމަ ނިމުނީ....ދެން އިދިކޮޅުންވެސް މާފުއްޕަން ވީކީ ނޫން...އިދިކޮޅު ސަރުކާރުގަ ލުތުފީ ނުގެނެވުނުކަން އެއީ ހަގީގަތަކީ... އެއީވެސް މާމޮލުކަމަކަށް ހަދައިގެން މިސަރުކާރުންވެސް އެވާހަކަ ގޮވަންވީކީ ނޫން... އިޚްލާސްތެރިވާންވީ...\nބަލަގަ މި ކަހަލަ ހައްސާސް މައްސަލައެއްގެ މައުލޫމާތު އާއްމު ރައްޔިތުންނަށް ދޭން ޖެހޭނެ! ގެނައުމުގެ ނިޔަތެއް އޮތްނަމަ، ކުރީ ބައިގަ އެވާހަކަ ހާމަ ކުރެވުނީސް ކަމަށް ދެކެން! އުމަރު ނަސީރު ކަހަލަ އެޓެންސަން ސީކު ކުރާ މީހަކު، އެ ވާހަކަ ދައްކަންދެން މަޑު ކުރާކަށް ނުޖެހޭނެ ކަމަށް ދެކެނީ!\nއޭނާ ރާއްޖެގެނެސް ނިޝާން ބާޣީ ގެ ޢިއްޒަތް ދއްވަންވީނޫންތޯ !\nއެއްކަހަލަ މައްސަލައެއް އެކަމަކު ދެގޮތަކަށް އަމަލްކުރަންމިވީ ލުތުފީވެސް ދޮގުމައުލޫމަތކަކެއްގަ ބޭރައްދިއައީ އޭނަގެނެސް ހައްޔަރުކުރަންވީ ނަސީދުވެސް ދިއައީ ހަމައެގޮތަށް އޭނާގެނެސް ރައިސްކަން މިހިރީ އިންސާފާއި އިހުލާސްތެރިކަން މިކަންއޯކޭ ކޮބާތަ އަނިއާވެރިކަމަކީ އޮޅިއްޖެ\nނުގެނެސް ލަންކާ ސަރުކާރާ ހަވާލުކުރޭ. ވިސާއެއް ޕާސްޕޯޓެއް ނެތި އުޅޭ ޓެރެރިސްޓުންނަށް ހަދަން ޖެހެނީ އެހެން. ލުތުފީ ގެންނަންޔާ ސީރިޔާގަ ތިބި ދިވެހިން ފުރަތަމަ ގެނޭ. އެއީ ވެސް ޕާސްޕޯޓެއް ވިސާއެއް ނެތް ޓެރެރިސްޓުން.\nތިޔަލުތުފީ ބަލައި މިނިނސްޓަރު މަހުލޫފު ފޮނުވަންފެނޭ.\nލުތުފީ މާލެގެނެސް ސްޓޭޓް މިނިސްޓަރުކަން ނުދީފިއްޔާ ކިތަންމެހާވެސް ރަނގަޅު.\nތެންކިޔޫ އަސްލަމް ، މަވޯޓާ ގޮތަށް ޢައްދާރުނުވާތު ، ކޮންމެ ޕާޓީއެއްގައި ހުއްޓަސް ހައްގުބަސް ބުނަން ޖެހިލުން ވެގެން ނުވާނެ\nހާޖަރާގޭ ލުތުފީގެވެސް އެއްފަޅި އައްޑޫ.އެހެން ނު. މަވޯޓާ މެނަށް ބޮޑަށް އެނގޭނީ.\nލުތުފީ ޖަލުގައި އޮވެފި ލައްކަ ދުވަހު. ބާކީ ހުކުމުގައި އޮތްދުވަސް މަދު. މިއަދު އެއީ 70އަހަރުގެ ބަލިމީހެއް. އޭނާ މާލެގެނަޔަސް އޮންނާނީ ހޮސްޕިޓަލުގައި.


Media Ah Alhugandu Ge Phone Dhahkan Thahyaaru - Adhurey - Vaguthu\nމީޑިއާއަށް އަޅުގަނޑުގެ ފޯނު ދައްކަން ތައްޔާރު - އަދުރޭ\nޕީޕީއެމް ބައެއް މެންބަރުން ޖުމްހޫރީ ޕާޓީ އަށް ގެންދަން އާދޭސް ކުރަމުންދާ ކަމަށް ގާސިމް ރޭ ވިދާޅުވި ވިދާޅޫވުމަށް ރައްދު ދެއްވަވާ، ޤާސިމް އިބްރާހިމް އަދުރޭއަށް ގުޅުއްވާކަމަށް ވިދާޅުވެ، މީޑިޔާ ބޭފުޅުންނަށް ފޯނު ދައްކަން ތައްޔާރަށް ހުރިކަމަށް ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ވިދާޅުވެއްހެއެވެ.\nމިއަދު ޕީޕީއެމް އޮޕީހުގައި ބޭއްވި ނޫސްވެރިންގެ ބައްދަލުވުމެއްގައި އަދުރޭ ވިދާޅުވީ، ތިން ފަހަރެއްގެ މަތިން ޖަރުމަނުގައި ހުންނަވައިގެން ޤާސިމް އަދުރޭއަސް ގުޅުއްވާފައިވާ ކަމަށެވެ.\n"މިއޮތީ އަޅުގަނޑުގެ ފޯނު. މީޑިޔާ ބޭފުޅުން ބައްލަވާލަން ބޭނުންފުޅު ވިއްޔާ އަޅުގަނޑު ހަމަ ތައްޔާރަށް މިހުރީ" މި ހުސްވި ފެބްރުއަރީ މަހުގެ 24 ވަނަ ދުވަހާއި 25 ވަނަ ދުވަހު 27 ވަނަ ދުވަހު ޤާސިމްވަނީ ޖަރުމަނުގައި ހުންނަވާގެން އަޅުގަނޑަށް ގުޅުއްވާފަ " އަދުރޭ ވިދާޅުވިއެވެ.\nއަދުރޭ މިއަދުގެ ނޫސްވެރިންގެ ބައްދަލުވުމުގައި ވިދާޅުވީ، ޤާސިމް އިބްރާހިމް އަދުރޭއަށް ގުޅުއްވާ ޤާސިމް އިބްރާހިމް ރާއްޖެއަށް ގެންދިއުމަށް އާދޭސް ކުރައްވާފައިވާކަމަށާއި، 45 މިނެޓް ވަންދެން މިކޯލްގައި ވާހަކަފުޅު ދެއްކެވިކަމަށެވެ. އަދި އޭގެފަހުންވެސް ޤާސިމް އިބްރާހިމް އަދުރޭއަށް ގުޅުއްވި ކަމަށާއި، ޤާސިމްގެ ދަރިފުޅު މިހާރުން މިހާރަށް ގެޔަށް ބަދަލު ކުރައްވަވާ ދެއްވަން ވިދާޅުވިކަމަށާއި، އޭރުން ޤާސިމް ހުންނެވީ ސަރުކާރާ ގުޅެން ތައްޔާރަށް ކަމަށްވެސް ވިދާޅުވިކަމަށް އަދުރޭ ވިދާޅުވިއެވެ. އަދި އެކ އެކި ބޮޑަތި ކުއްތަކާއި ތުހުމަތު ތަކެއް ކުރެވިފައިވާ މައުމޫންއާއި ފާރިސްއާއި އަލީ ހަމީދު މެންފަދަ ބޭފުޅުން ދޫކޮށްލަދިނުމަށް އެދިފައިވާކަމަށް އަދުރޭ ވިދާޅުވިއެވެ.\nއަދުރޭ އިތުރަށް ވިދާޅުވީ، އެބޭފުޅުންނަކީ ހަދަހަދައިގެން ވާހަކަފުޅު ދައްކަވާ ބޭފުޅުންނެއް ނޫންކަމަށާއި ޤާސިމް ރައްޔަތުންނަށް ދަރަނިވެރި ވެފައިވާ 109 މިިލިޔަން ދޮލަރު ދައްކަވަން ޕީޕީއެމްއިން ތަކުރާރުކޮށް ދަންނަވަމުން ގެންދާތީ ޤާސިމް އެއުޅުއްވަނީ ކިޔާނެ ނުކިޔާނެ އެއްޗެއް ނޭންގިގެން ކަމަށެވެ.\nމާޗް 4, 2018 18:25\nތިހައްދަވަނީ ކަޑައެޅިގެން ރޯބުހުާން\nމާޗް 4, 2018 19:10\nއައިސް ޓީވީ ގެ ދައްކާލަބަލަ ފޯން ގައި އަދުރޭ ބައިވެރިވާން ފެނޭ..\nމާޗް 4, 2018 19:30\nއަދުރޭއަށް ގާސިމް އަތުން ހާދަބައިވަރެއްދީފަ އޮތީމައޭ ގާސިމް އަދުރޭއަށް ގުޅާނީ. ގާސިމްގެ އަތުން ކުރިން ވަރަށް ފައިދާނެގި މީހެއް ކަމަށް އަބަދުވެސް އަޑުއިވޭ އަދުރޭގެ ވާހަކަ. މީތެދެއްކަން މިއެގެނީ މިހާރު.\nމާޗް 4, 2018 19:45\nއެއްވެސް އަގެއް ދީފައި ގާސިމަށް މިހާރު ޕީޕީއެމް ގައި ތިބި މެމްބަރުން ނުގަނެވޭނެ ކަން ގާސިމަށް ރަނގަޅަށް އިނގޭނެ އެއް ނޫންތޭ ގާސިމް ދަ ނަހަލާލު ޕެޓިޝަން ގައި ސޮއި ކޮށްގެން މަޖްލީހުގެ ރައީސް ކަމުގެ މަގާމުން މަސީހު ނަގާ އެއް ލާލަން އުޅުނު ގޭސް ގަނޑު ގާސިމް މެން އަތަށް ގޮވި ތަނުން. މިރާއްޖޭގެ ސިޔާސީ މައިދާނަށް އިދިކޮޅު ފަރާތް ތަކުން ވެރި ކޮށްގެން އުޅޭ ސިޔާސީ ވިލާގަނޑު ގެ މައްޗަށް ގަދަވެ ގަތުމަށް ޓަކައި ސީދާ ރައްޔިތުންނާއި ގުޅުން ހުރި އިގްތިސާދީ ކަންކަން އިއުލާން ކުރަންވީ ނޫންތޭ އެގޮތުން ވަރަށް މުހިއްމު ކަމެކޭ މާލެ ސަރަަހައްދުން ފްލެޓްސް ތަކަށް އެދިފައިވާ 15 ހާސް މީހުންނަށް ފްލެޓްސް ތައް ދިނުން އެއީ އެކަން ހައުސިންގް މިނިސްޓަރު ބުނާ ގޮތަށް ހެދުމުގެ ބަދަލުގައި އެކަމަށް އެދި ފޯމް ލާފައިވާ އެންމެންނަށް ފްލެޓްސް ދޭނެ ކަން އިއުލާން ކުރަންވީ އަދި އެ އެންމެންނަށް ލިޔުން ހަވާލު ކުރަން ފަށަންވީ އެއިރުން މަމެންނަށް ޔަގީނުން ވެސް 15 ހާސްމީހުންގެ %85 މީހުންގެ ހިތް ތަކުން ވިން ވެވޭނެއޭ.\nމާޗް 4, 2018 19:54\nމީޑިޔާއަށް ފޯނުދައްކާނެކަމެއްނެތް. މެންބަރަކަށްވެހުރެ، މާލޭގައި ކުލިދައްކަމުން މެލޭޝީޔާގައި ކުލިދައްކަމުން، އެންމެފަހުން ދެފުލެޓް އަތުއަޅުވާލިގޮތް ކިޔައިދެނިކޮށް ނިމުނީ.\nއެއްވެސް އަގެއް ދީފައި، ގާސިމަށް މެމްބަރުންނެއް ނުގެންދެވޭނެ ކަމަށް ޕީޕީއެމް މެމްބަރުން ބުނި ނަމަވެސް އެކަން ގަބޫލުކުރަން ވަރަށް ދައްޗޭ ޕީޕީއެމް މެމްބަރުންނަށް ވެސް މިހާރު ޚައްލޭ ވެސް އޭނާގެ އަތޮޅުގައި އެއާރޕޯރޓް އެއް އަޅާނުދީގެން ފިލާ އޮންނަ ކަން އެއީ ފެންނާން ހުރި ހަގީގަތޭ. މާލެ ސަރަަހައްދަށް ހަގީގަތުގައި ސަރުކާރުން ކޮޮށްދޭ ކަމަކީ ކޮބާތޭ މާލެ ސަރަހައްދުން ފްލެޓްސް ތަކަށް އެދިފައިވާ މީހުންނަށް ތަކުރާރު ކޮށް ފްލެޓްސް ތައް ދޭށޭ ހައުސިންގް މިނިސްޓަރު އިންނަ ޖަލްސާ ތަކުގައި ވެސް ނިހާނު އެވާހަކަ ދެއްކުމުން ހައުސިންގް މިނިސްޓަރު ރައީސް އާއި ވާހަކަ ދައްކައިގެން އެކަން ހަމަޖައްސާނަމޭ ބުންނޭ މިދިޔަ ކައުންސިލު އިންތިޚާބުގައި ވެސް އެކަމަކު އޭނާ އެކަން ކޮށް ނުދެެއޭ އޭނާ އަށް ފްލެޓްސް ހުޅުމާލޭން ގަނެވިއްޖެދޯ. ކަން މިހެން ހުރުމުން މަމެންގެ ސަރުކާރުގައި ދަންނަވައިގެން ނިހާނު ހަމަ މިހާރު މާލެ ސަރަހައްދުން ފްލެޓްސް ތަަކަށް އެދިފައިވާ އެންމެންނަށް ފްލްޓްސް ތައް ދޭނެ ލިޔުން ހަވާލުކުރަންވީއޭ މިމަހު 16 ގެ ކުރިން މިކަން ފަށަންވީ މިހަފްތާގައި ވެސް މިކަން ފަށަންވީއޭ. ކޮން ހައުސިންގް މިނިސްޓަރެއްތޭ އޭނާ އަކަށް އެކަން ނުވި އެއް ނޫންތޭ ހައުސިންގް މިނިސްޓަރު އޮޅާލާ އޮޅާލާ އޮޅާލާ.\nމާޗް 4, 2018 19:57\nތި ފޯނު ދައްކަންވީ ފުލުހަށް. އެހެންނޫނީ ގަބޫލެއް ނުކުރެވޭނެ\nމާޗް 4, 2018 22:20\nކުއްވެރި އަކަ ވާހަކަ ދެއްކީ ކީއްކުރަން. ފިރަތަނަރޭ 45 މިނިޓް އަށް. ތިހާ ގަބޫލު ނޫނިއްޔާ 45 މިނިޓް ވަންދެން ކޮން ވާހަކައެއް ތޮދެއްކީ.\nމާޗް 4, 2018 22:46\nގާސިމުގެ މުދާ ސަރުކާރަށް ހިފުމަށް ގޮވާލަން\nއޭނާގެ މުއްސަނދިކަމުގެ ބޭނުންކޮށްގެން\nރާއިްޖެއަށާއި ރައްޔިތުންނަށް ވަރަށްބޮޑެތިނުރައްކާ\nތައް ދަނީ ކުރިމަތިކުރަމުންނެވެ\nމާޗް 5, 2018 06:28\nއޭލެވެލް އިމްތިޚާނުން ދުނިޔޭގެ ގަދަ 10 އިން ޖާގަ ދިވެހި ދަރިން ހޯދުމުން އެމެންނަށް ރާއްޖޭގައި ޖާގަ ތަނަވަސްވެފައިވާ ކަން ސަރުކާރުން ޖެހޭނެ ވަރަށް ބޯލްޑް ކޮށް އެމެންނަށް އަންގާ ދޭން. އެގޮތުން ބަލާ އިރު ރާއްޖޭގައި އޭލެވެލް ހަދާފައިވާ ކުއްޖަކު ރާއްޖެތެރޭގައި ދިރިނޫޅޭނެއެވެ. އެފަދަ ކުދިން ދިރިއުޅޭނީ މާލެ ސަރަހައްދުގައެވެ. އެމެންނަށް ފްލެޓްސް ތައް ދޭން ސަރުކާރުން ކުރާ މަސައްކަތަކީ ކޮބައިތޯއެވެ. ހައުސިންގް މިނިސްޓްރީ އަށް ފްލެޓްސް ތަކަށް އެދި ފޯމް ލާފައިވާ 15 ހާސް މީހުންނަށް ފްލެޓްސް ތައް ދިނުމުގެ ބަދަލުގައި އަލިފުލައިލާ ވާހަކަ ކިޔަމުން ހައުސިންގް މިނިސްޓަރު ބަނޑުދަށުގައި 15 ހާސް ފޯރމް ބަހައްޓައިގެން ތިބެ މަމެން ޕިންކީންގެ ވެރިކަން ނިމެނީއެވެ. އެ 15 ހާސް މީހުން ނަށް ފްލެޓްސް ތައް ލިބޭނެ ތޯ ނުވަނަ ނޫންތޭ އެވެސް ވައިގެ ތެރޭގައި ވާ ޖަވާބެކެވެ. ކެބިނެޓް މިނިސްޓަރުންނަށް ރާއްޖެ ބެޓަރ ކަންޓްރީ އަށް ނެހެދޭނެއެވެ. ޕީޕީއެމް މެމްބަރަކު މަގުމަތިން ފެނުނަސް މޫނު ވަތަށް ޖަހައިގެން ނުފެންނަ ކަމަށް ހެދެނީ. ދެން ކިހިނެއްތޭ ރާއްޖެ ލިޓިލް ސިންގަޕޯރ އަށް ބަދަލު ކުރެވޭނީ މި މިނިސްޓަރުން ލައިގެން. ނުވާނެ އެކަމެއް. ކަން މިހެން ހުރުމުން މިކަމުގައި ޕީޕީއެމްގެ ޕާރލަމެންޓް މެމްބަރުން ގެ ޓީމެއް ތެދުވެ ރައީސް އޮފީހާއި މަޝްވަރާ ކޮށްގެން މާލެ ސަރަހައްދުން ފްލެޓްސް ތަކަށް އެދިފައިވާ އެންމެންނަށް ފްލެޓްސް ތައް 2019 ނިމުމުގެ ކުރިން ދޭނެ ކަން އިއުލާން ކުރުމަށް ފަހު ފޯމް ލާފައިވާ ހުރިހާ މީހުންނާއި ފްލެޓްސް ލިބޭނެ ކަމުގެ ލިޔުން ހަވާލު ކުރަންވީއެވެ. ހައުސިންގް މިނިސްޓަރަކަށް ނޫން އިނގޭނީ ކަންކަން ކުރަންވާ ގޮތެއް. ހައުސިންގް މިނިސްޓަރު އޮޅާލާ އޮޅާލާ އޮޅާލާ.\nމާޗް 5, 2018 06:52\nގާނޫނު އަސާސީގެ6ވަނަ މާއްދާ ބަޔާން ކުރާ ގޮތުން މިރާއްޖޭގައި ވެރިކަން ހިންގުމުގެ ބާރު ލިބިގެން ވަނީ ރާއްޖޭގެ ރައީސުލް ޖުމްހޫރިއްޔާ އަށެވެ. ހަމަ ގާނޫނު އަސާސީގެ4ވަނަ މާއްދާގައި ބަޔާން ކުރެވެނީ އެއީ ދައުލަތުގެ އެންމެހައި ބާރު ތައް ފެށިގެން އަންނަނީ ރައްޔިތުންގެ ފަރާތުން ކަމަށް. ރައްޔިތުންގެ ފަރާތުން އެންމެހާ ރައްޔިތުންނަށް ރާއްޖޭގެ ވެރިކަން ނުކުރެވޭނެތީވެ ރައްޔިތުން އެއްބަސްވާ އެކަކު މިޖެހެނީ ރައްޔިތުންނަށް ޚިދްމަތް ކުރުމަށް ޓަކައި ރާއްޖޭގެ ވެރިކަމާއި ހަވާލު ވާން. އެގޮތުން ރާއްޖޭގެ ރައްޔިތުންގެ މެދުގައި ވޯޓް ލައިގެން ވޯޓް ލީ ރައްޔިތުންގެ %85 ވޯޓް ދިނީ މަމެން ޕިންކީންގެ ބިއުޓިފުލް އެން އޯސަމް އެން ފްލޯލެސް ސަރުކާރު ރާއްޖޭގައި ވެރިކަން ކުރުމަށް 10 ވަރަކަށް އަހަރު ދުވަސް ވަން ދެން. އެހެން ކަމުން ފުލުހުންނާއި ސިފައިންނާއި އަދި ދައުލަތާއި ސަރުކާރުގެ އެންމެ މަތީވެރިއަކީ ރައީސުލް ޖުމްހޫރިއްޔާ އެވެ. ފުލުހުން ތިބެން ޖެހޭނީ ރައީސްގެ ނުފޫޒުުގެ ދަށުގައެވެ. ފުލުހުން މިނިވަން ނުވާނެ ނުވާނެއޭ.\nމާޗް 5, 2018 07:00\nފުލުހުން މަސައްކަތް ކުރަން ޖެހޭނީ ނުފޫޒެއްގެ ތެރޭގައެވެ. އެއީ ކަށަވަރުވެ ޔަގީން ވާކަމެކެވެ. މިރާއްޖޭގެ ފުލުހުން ނުފޫޒެއްގެ ތެރޭގައި މަސައްކަތް ކުރަން ނުޖެހޭނެ ކަމަށް ބުނަނީ އެއީ އިދިކޮޅު އެމްޑީޕީ އާއި އަދި ޖޭޕީން އަދި އެމެންނަށް ވާގިވެރިވާ މީޑިއާ ތަކުން. ރާއްޖެ ޓީވީން ސަރުކާރުން ކުރާ ރަނގަޅު ވާހަކަ ނުދައްކަނީ އެއީ ކީއްވެތޭ. އެއީ އެމެން ކެނެރީގެ ނަޝީދުގެ ނުފޫޒުގެ ދަށުގައި އަދި އެމްޑީޕީގެ ނުފޫޒުގެ ދަށުގައި ތިބޭތީ ދޯ. ދެން ވީޓީވީން ސަރުކާރުން ކުރާ ރަނގަޅު ކަންކަމުގެ ވާހަކަ ނުދައްކަނީ ހަމަ މިހެން ވުމުން ދޯ. އެއީ އެމެން ވެސް ނޫސްވެރިކަން މިނިވަން ކަމާއި އެކު ކުރަން ނުކެރޭ ވަކި ބަޔެއްގެ ނުފޫޒުގެ ދަށުގައި ތިބޭތީވެ ވާގޮތް. ދެން އެމެން ޕްރޮޕެގެންޑާ ފަތުރައިގެން ފުލުހުން ފުލުހުންގެ ކޮމާރންޑަރ އިން ޗީފް ގެ އަމުރަށް ތަބާ ވާން ނުޖެހޭނެ ކަމަށް ކިތަންމެ ވަރަށް ޕްރޮޕެގެންޑާ ފެތުރި ނަމަވެސް އެކަން އެހެން ނުވާނެއެވެ. ކޮމާރންޑަރ އިން ޗީފްގެ އަމުރަށް ބޯނުލަނބާ ފުލުހުން ވަޒީފާއިން ވަގުތުން ވަކި ކުރާނަން.\nމާޗް 5, 2018 07:08\nފުލުހުން ތިބެން ޖެހޭނީ ނުފޫޒެއްގެ ތެރޭގައެވެ. އެއީ ފުލުހުންގެ އިދާރާގެ ކޮމާރންޑަރ އިން ޗީފް އަކީ އެއީ ރާއްޖޭގެ ރައީސުލް ޖުމްހޫރިއްޔާ ގެ ބެލުމުގެ ދަށުގައެވެ. ފުލުހުން ނުފޫޒެއްގެ ތެރޭގައި ނެތުމުން ވާ ގޮތް އެފެނުނީ ނޫންތޭ ރިޔާސީ ލޯންޗް ގޮއްވާލުމުން ވެސް. އެއީ ފުލުހުން ނުފޫޒެެއްގެ ތެރޭގަައި ނެތުމުން ވާ ގޮތް. އޭގެ ފަހުން ދަސްވި ފިލާވަޅަކީ ފުލުހުންނާއި ސިފައިން އަމަލު ކުރަން ޖެހޭނީ ކޮމާރންޑަރ އިން ޗީފް ކަމުގައިވާ ރައީސް ވިދާޅުވާ ގޮތަށް ކަމަށް. އަދި ހޯމް މިނިސްޓަރު އަމަލު ކުރަން ޖެހޭނީ ރައީސް ވިދާޅުވާ ގޮތަށް. އިދިކޮޅު އެމްޑީޕީ އާއި އަދި ޖޭޕީން ޕްރޮޕެގެންޑާ ފަތުރައިގެން އެމެންގެ މަގްސަދަކީ އެއީ ފުލުހުން ކޮމާރންޑަރ އިން ޗީފްގެ އަމުރަށް ތަބާ ނުވެ ބަގާވާތެއް ފުލުހުންގެ ތެެރެއަށް ގެނެސް ގެން ވެރިކަން ވައްޓާލަން ފުލުހުން ލައްވާ މަސައްކަތް ކުރުވާ މޭރުމުންނެވެ.ކޮމާރންޑަރ އިން ޗީފްގެ އަމުރަށް ނުކިޔަމަންވާ ފުލުސް މީހާ ވަގުތުން ވަޒީފާއިން ވަކި ކުރާނަން. ހެވޭ 1000 ވިނަމަވެސް. ކުރާނަން. މީ މަމެން ގެ ވެރިކަން މިވެރިކަމުގައި ފުލުހުން ނަކަށް ނޫން ރާއްޖޭގައި ހުންނަން ޖެހޭނެ ވެރިއެއް ކަނޑައެޅޭނީ. ފުލުހުން ގެ ތެރޭން އެހެން ހީވާ ކަނޑުކޮހުންނަށް ތިޔާ އުޅެނީ ކުޑާ ކޮށް ސައިޒު އޮޅިގެން. މިފަހަރު މަމެން ފުލުހުންގެ އިދާރާ އާއި އަދި ސިފައިންގެ އިދާރާ ގައި އިދިކޮޅުން ހަދާފައިވާ މެސް އަޕް ކްލީން ކުރާނަމޭ.\nމާޗް 5, 2018 07:14\nމިރާއްޖޭގެ ސިޔާސީ މައިދާނުގައި މިހާރު ދިމާވެގެން އުޅޭ ހުރިހާ މައްސަލަައިގެ އަސްލަކީ އެއީ ރާއްޖޭގެ ރައޔިތުންގެ މަޖްލީހެވެ. ރައްޔިތުންގެ މަޖްލީހަށް އުޅެނީ އެމެންގެ ސައިޒު އޮޅިގެން ނެވެ. ރާއްޖޭގެ ރައްޔިތުންގެ މަޖްލީހަކާއި ރައްޔިތުން ވެރިކަން ހިންގަން ހަވާލު ނުކުރެއެވެ. އެމެންނާއި ހަވާލު ކުރީ ގާނޫނު ހަދަން އެވެ. ގާނޫނު އަސާސީގެ5ވަނަ މާއްދާގައި ބަޔާން ކުރެވިގެން ވަނީ ގާނޫނު ހެދުމުގެ ބާރު ލިބިގެން ވަނީ މަޖްލީހަށް ކަމަށް. އެކަމަކު މަޖްލީހުގެ މެމްބަރުން ރާއްޖޭގެ ވެރިކަން ކުރަން އުޅެން ހަދައިގެން މިރާއްޖޭގެ އިގްތިސާދު ފުނޑެނީއެވެ. މިކަން ކަން ހަމަ މަގަށް އަޅުވަން ޖެހޭނީ ރާއްޖޭގެ ރައްޔިތުންގެ %85 އިން ހޮވާފައިވާ ރާއްޖޭގެ ރައީސުލް ޖުމްހޫރިއްޔާ އެވެ. ރިޔާސީ ލޯންޗް ކޮޅު ގޮއްވާލީ އެއީ ރައީސް ފުލުހުންނަށް ނުފޫޒު ނުފޯރުވާތީވެ. އެހެން އެކަން ވެގެން ނުވާނެއެވެ. މިފަހަރު ފެބް އެކެއްގައި ޕޮލިސް ކަމިޝަނަރު ކޮމާންޑަރ އިން ޗީފްގެ އަމުރަށް ތަބާ ނުވީ އެއީ ޕޮލިހަށް ރައީސް ނުފޫޒު ނުފޯރުވާތީއެވެ. ނޯނޯނޯ ނޯނޯނޯ\nމާޗް 5, 2018 07:19\nފުލުހުންނަށް ނުފޫޒު ފޯރުވުމުގެ ވާހަކަ ނުދައްކާ ފުރަތަމަ މުޒާހަރާ ކުރަން މަޖީދީ މަގަށް ނިކުންނަމީހުން ގެ ހާލު ބަލަމާ. އެމެން ތަންފީޒު ކުރަން ގޮވާ ސްޕްރީމް ކޯޓުގެ އަމުރަކީ އެއީ ބާތިލް އަމުރެއް. އެ އަމުރެއް މިހާރަކު ނެތެވެ. ދެން އަނެއް ކޮޅުން އެއްވެ އުޅުމުގެ ގާނޫނުގެ ދަށުން މާލެ އަކު ނޯންނާނެ މުޒާހަރާ ކުރެވޭނެ ތަނެއް އެހެން ކަމަށް ވާނަމަ އެމެން އެވަނީ ގާނޫނާއި ޚިލާފު ވެފައެވެ. ދެން އަނެއް ކޮޅުން ކުއްލި ނުރައްކަލުގެ ހާލަތު އިއުލާން ކޮށް ފައިވަނީ އެއީ އެއްވެ އުޅުން ވެސް މަނާ ކުރެވޭނެ އުސޫލުން ކަމަށްވާއިރު މާލޭގެ އެމްޑީޕީ ގެ ހަރުގޭގެ ކުރިމައްޗަށް އަދި ކުނޫޒު ކުރިމައްޗަށް އެއްްވުމަކީ އެއީ ގާނޫނީ ގޮތުން މަނާ ކަމެކެވެ. ކަން މިހެން ގާނޫނާއި އެއް ގޮތަށް މުޒާހަރާ ކުރާ މީހުން މުޒާހަރާ ނުކުރާތީވެ ގާނޫނާއި ޚިލާފަށް މުޒާހަރާ މާލޭގައި ކުރާ އެންމެން ހައްޔަރު ކުރަން ޖެހޭނެއެވެ. މާލޭގެ މަޖީދީމަގަކީ އެއީ އަންހެން ވެރިން ނިކުމެ އަތް ތިލަ ބަޑި ޖަހާ ނަށަން އޮތް ތަނެއް ނޫނެވެ. އެއީ ބޭއަދަބީ ކަމެކެވެ.\nމާޗް 5, 2018 07:23\nފުލުހުން ނުހުންނާނެ މީހަކު ފްރޭމް ކޮށް ފަވެސް އަދި ގާނޫނާއި ޚިލާފަށް މީހަކަށް ހުކުމް ކޮށް ފައި ވެސް. ރާއްޖޭގެ ފުލުހުންގެ އިދާރާ އަކީ އެއީ ގައުމުަގައި އަމަން އަމާން ކަން ބަލަހައްޓަން ޓެކްސް ޕޭޔަރ މަނީން ޚަރަދުކޮށްގެން ބަލަހައްޓާ ތަނެކެވެ. ފުލުހުންގެ އެންމެ އިސް ވެރިއަކީ އެއީ ރާއްޖޭގެ ރައީސުލް ޖުމްހޫރިއްޔާ އެވެ. ރައީސުލް ޖުމްހޫރިއްޔާ ވިދާޅުވާ ގޮތަށް ފުލުހުންގެ އިދާރާ ހޯމް މިނިސްޓަރު ވެސް ހިންގަން ޖެހޭނީ އަދި ޕޮލިސް ކަމިޝަނަރު ވެސް ހިންގަން ޖެހޭނީ. އެނޫން ގޮތަކަށް އެކަން ކޮށްގެން ނުވާނެއެވެ. ކޮންމެ ވަޒީފާ އަކީ ވެސް އެއީ ނުފޫޒެއްގެ ދަށުން އަދާ ކުރަން ޖެހޭ ވަޒީފާ އެކެވެ. އިދިކޮޅު އެމްޑީޕީ އާއި ޖޭޕީ އަށް ހީވަނީ ފުލުހުންގެ ތެރޭން ކޮމާރންޑަރ އިން ޗީފް ގެ އަމުރަށް ތަބާ ނުވެ ބަޔަކު ތެދުވެއްޖެނަމަ ރައީސް އިސްތިއުފާ ދޭނެ ކަމަށް. ނުވާނެ ތިޔާ ކަމެއް ތިހެން. ފުލުހުންގެ ތެރޭން ކޮމާރންޑަރ އިން ޗީފްގެ އަމުރަށް ތަބާ ނުވާ މީހުން ވަޒީފާ އިން ވަކި ކުރާނަން އޮން ދަ ސްޕޮޓް ގައި. 1000 ވިއަސް އޯކޭޑް. ނޯ ވޮރީސް\nމާޗް 5, 2018 07:54\nފުލުހުން ނުފޫޒެއްގެ ތެރޭގައި ތިބޭ ކަމަށް އީގޯ ވެފައި ތިބި އަންހެން ވެރިން ތަކެއް އެމެންގެ ދަރިން ގޮވައިގެން ގޮސް އެމެން ބުނާ ގޮތަށް ފޮޓޯ ތައް ނަގާ ނޫހުގައި އެ ފޮޓޯ ތައް ޖަހައިގެން ފުލުހުންގެ ތެރޭގައި ނުފޫޒު އޮވެއޭ ކިޔާ އިދިކޮޅު ފަރާތް ތަކުން ދައްކާ ވާހަކަ އަކީ އެއީ ފުލުހުންގެ ތެރޭގައި ހަމަ ނުޖެހުން އުފައްދައިގެން ފުލުހުންގެ ތެރޭން ކޮމާންޑަރ އިން ޗީފް ގެ އަމުރަށް ބަޔަކު ނުކިޔަމަންތެރިކަން ދެއްކޭތޯ ބަލަން ވެގެން އެމެން ފަތުރާ ޕްރޮޕެގެންޑާ އެވެ. ފުލުހުން މިރާއްޖޭން ޑްރަގް ނައްތާލަން ވެސް ކުރާ މަސައްކަތުން ގިނަ އަދަދެއްގެ ޑްރަގް އަތުލާ އަދި ރާއްޖެ މަޑުމަޑުން އަމާން ވަމުން އަންނަ ކަން ވެސް ފާހަގަ ކުރެވެއެވެ. ފުލުހުން އަމަލު ކުރަން ޖެހޭނީ ކޮމާރންޑަރ އިން ޗީފް އަންގާ ގޮތަށް. ފުލުހުން ނަށް ރައީސް ނުފޫޒ ނުފޯރުވި ދެ ފަހަރު ވެސް އޮތީ ބޮނޑި ބޮއިފައި. އެއީ ރިޔާސީ ލޯންޗް ގޮއްވާލުން އަދި ފެބް އެކެއްގައި ގެންނަން އުޅުނު ބަގާވާތް. ފެބް 1 ގައި ޕޮލިސް ކަމިޝަނަރު ކޮމާރންޑަރ އިން ޗީފްގެ އަމުރަށް ތަބާނުވުން މީ ފުލުހުން ކޮމާރންޑަރ އިން ޗީފްގެ ބެލުމުގެ ދަށުގައި ތިބެން ޖެހޭނެ ކަމަކީ.\nމާޗް 5, 2018 07:55\nގާސިމް އަބަދުވެސް މަސައްކަތް ކުރަނީ މީހުންގަނެގެން ވަފާތެރިން ލައިގެން ނުއުޅޭނެ އަބްދުއްލޯ ރިޔާޒު ވެސް އެގެންގުޅެނީ އަބުދުއްލޯރިޔާޒް ވެސް ހާދަ ފައިދާ އެއްނަގަ އޭ ޤާސިމް އަތުން ވެރިކަން ލިބޭނޭ ލިބޭނޭ ކިޔައިގެން ގަޔަށްލެވޭނީ ހަމަ\nމާޗް 5, 2018 08:02\nފުލުހުންގެ ކޮމާރންޑަރ އިން ޗީފް އަކީ އެއީ ރާއްޖޭގެ ރައީސުލް ޖުމްހޫރިއްޔާ އެވެ. ވެރިކަން ހިންގުމުގެ ހުރިހާ ބާރެއް ގާނޫނު އަސާސީގެ6ވަނަ މާއްދާގެ ދަށުން ލިބިދީފައިވަނީ އެއީ ރާއްޖޭގެ ރައީސުލް ޖުމްހޫރިއްޔާ އަށެވެ. ރާއްޖޭގެ ރައީސުލް ޖުމްހޫރިއްޔާ އަންގާ އެންގުން ތަކަށް ޕޮލިސް ކަމިޝަނަރު ވެސް ތަބާ ވާން ޖެހޭނީ ފުލުހުން ވެސް ތަބާވާން ޖެހޭނީ. އިދިކޮޅު އެމްޑީޕީން އަދި ޖޭޕީން އަންގާ އެންގުން ތަކަށް ނޫން ފުލުހުން ތަބާވާން ޖެހޭނީ. ކުއްލި ނުރައްކަލުގެ ހާލަތު އިއުލާން ކޮށް ފައިވަނި ކޮށް އެމްޑީޕީ ހަރުގެ ކުރިމަތީގައި މުސްކުޅި ފުރައިގެ އަންހެން ވެރިން ފިރިހެން ވެރިންނާއި މިކްސް ވެގެން އަތްތިލަ ބަޑި ޖަހާ ނަށާ ހަދަނީ އެމެން ހީކުރަނީތޭ ޔާރާ ދިލް ދާރާ ލަވަ ޖަހާ ރަނޑު ފާޑަކަށް ނަށާ ހެދުމުން އެމެން ގެ ކޮޅަށް ފުލުހުން އެނބުރޭނެ ކަމަށްތޭ. އެކަން އެހެން ނުވާނެއެވެ. މިރާއްޖޭގެ ރައްޔިތުން ހޮވާފައިވާ ވެރިކަމެއް ފުލުހުންނަށް ނުވެއްޓޭނެ ސިފައިންނަށް ވެސް ނުވެއްޓޭނެއޭ އެކަން ވިޔަނުދޭނަން މަމެން. ދިސް އިޒް އިޓް.\nމާޗް 5, 2018 08:49\nފުލުހުންނަށް ނުފޫޒު ފޯރުވާ ކަމަށް ބުނެ ތަކުރާރު ކޮށް އެމްޑީޕީ އާއި ޖޭޕީން ޕްރޮޕެގެންޑާ ފަތުރާ ތިން ޓީވީ ޗެނަލުން އާންމު ރައްޔިތުންނަށް އޮޅުވާލުމަށް ޓަކައި ރަށުތެރޭގައި އުޅޭ އަންޑަރވޯލްޑް ލޯޔަރޭ މެން އަރުވައިގެން ދައްކާ ވާހަކަ ތަކަކީ އެއީ އަބޫޖަހުލު ތިއަރީގެ ދަށުން އެމެން ދައްކާ ވާހަކަ ތަކެވެ. އެމްޑީޕީން ވެސް އަދި ޖޭޕީން ވެސް ހޭދެބައި ވިނަމަ ވެސް ފުލުހުންގެ އިދާރާގައި މަސައްކަތް ކުރާ ފުލުހުންގެ ތެރޭން ހުރިހާ ފުލުހުންނެއް ސަރުކާރާއި ދެކޮޅަށް ނުނިކުންނާނެއެވެ. ނިކުންނާނެ ނަމަ ނިކުންނާނީ މަދު ބަޔެއް އެއީ ކޮރަޕްޓް ފައިސާ ތަކެއްގައި ހިފައިގެން. އެ ބައި ތައް މިހާރުވެސް ދަނީ ޑިޓެކްޓް ވަމުން ޑިޓެކްޓް ވާއިރަށް މަމެން އެފަދަ މީހުން ފުލުހުންގެ އިދާރާ ތެެރެއަކު ނުބައިތިއްބާނަން ކަނޑާ ފޮނުވާލާނަން. ކުރީގައި ޕޮލިސް ކަމިޝަނަރު ކަން ކުރުމަކީ އެއީ ފޮލިސް ހިންގަންވާ ގޮތް އިނގޭނެ މީހެއް ނޫން މިހާރަކު. މިހާރު ޕޮލިސް ހިންގަންވާ ގޮތް އިނގޭނީ ކޮމާންޑަރ އިން ޗީފް އަށް. ކޮމާންޑަރ އިން ޗީފް ގެ އަމުރަށް ތަބާ ނުވާ އެއްވެސް ޕޮލިހަކު ހުރި ނަމަ ހަމަ މިހާރު ގެއަށް ކަނޑާލަންވީއޭ ނުބަހައްޓާނަމޭ އެންމެ ހިނދު ކޮޅަކު ވެސް ފުލުހުންގެ އިދާެރާ އަކު. ނުބަހައްޓާނަމޭ އަހާން ނުބަހައްޓާނަމޭ.\nމާޗް 5, 2018 08:57\nގާނޫނު އަސާސީގެ 106 ވަނަ މާއްދާ ބަޔާން ކުރާ ގޮތުން ދިވެހިރާއްޖޭގެ އެންމެ އިސް ވެރިއަކީ އެއީ ރާއްޖޭގެ ރައްޔިތުންގެ ވެރިޔާ ރައީސުލް ޖުމްހޫރިއްޔާ އެވެ.5އަހަރު ވަން ދެން ރާއްޖެ އަކީ އެއީ ރައްޔިތުން ހޮވި ރައީސްގެ މިލްކިއްޔާތެކެވެ. މިކަން ޚުދު ރައީސުލް ޖުމްހޫރިއްޔާ ވެސް ދަނެގަންނަން ޖެހޭނެއެވެ. ރާއްޖޭގެ ހާކިމާ އަކީ އެއީ ރައީސުލް ޖުމްހޫރިއްޔާ އެވެ. ރާއްޖޭގެ ސިފައިންގެ ވެސް އެންމެ މަތީ ވެރިއަކީ އަދި ފުލުހުންގެ އިދާރާގެ ވެސް އެންމެ މަތީ ވެރިއަކީ އަދި ސަރުކާރުގެ ވެސް އެންމެ މަތީ ވެރިއަކީ އަދި ދައުލަތުގެ ވެސް އެންމެ މަތީ ވެރިއަކީ ރައީސުލް ޖުމްހޫރިއްޔާ ގާނޫނު އަސާސީގެ 106 ވަނަ މާއްދާ ބަޔާން ކުރާ ގޮތުން. ކަން މިހެން ހުރުމުން ރާއްޖޭގެ ފުލުހުންގެ އިދާރާ މައްޗަށް ވެސް އަދި ސިފައިންގެ އިދާރާ މައްޗަށް ވެސް އަދި މަޖްލީހުގެ އިދާރާ މައްޗަށް ވެސް އަދި ޝަރުއީ ދާއިރާ މައްޗަށް ވެސް ރައީސް ގެ ފުލް ކޮންޓްރޯލް އޮންނަން ޖެހޭނެ. މިކަން ކުރަން ސްޓޭޓް އޮފް އެމެޖެންސީ5އަހަރަށް ހިންގަންވިއަސް ހިންގަންވީ އެވެ. ހިންގާ\nމާޗް 5, 2018 09:24\nގާނޫނު އަސާސީގެ 106 ވަނަ މާއްްދާގެ (ށ) ގައި ބަޔާން ކުރެވިގެން ވަނީ އެއީ ދައުލަތުގެ އެންމެ މަތީ ވެރިއަކީ އަދި ސަރުކާރުގެ އެންމެ މަތީ ވެރިއަކީ އަދި ސިފައިންގެ އެންމެ މަތީ ވެރިއަކީ އެއީ ރައީސުލް ޖުމްހޫރިއްޔާ ކަމަށް. ފުލުހުންގެ އިދާރާ ފެތެނީ މީގެ ތެރެއިން ސަރުކާރުގެ ގޮޅި އަށެވެ. ކަން މިހެން ހުރުމުން ފުލުހުންގެ އިދާރާ ގެ އެންމެ މަތީވެރިއަކީ އެއީ މަމެންގެ ރައީސް އެވެ. ފުލުހުންގެ އިދާރާގެ ހުރިހާ ފުލުހުން ޖެހޭނެ ފުލުހުންގެ ކޮމާރންޑަރ އިން ޗީފްގެ އޯޑަރަށް ކިޔަމަންވާން. ނުވާ މީހަކު ނަމަ ކޮއްޅަށް ތެދުވެ ބުނަންވީ އެމީހަކު ވަގުތުން ވަޒީފާ އިން ވަކި ކުރާނަން. ޕޮލިހުންގެ ވަޒީފާ އަށް ބޭނޭ މީހުން ބޭނިގަންނަން ޖެހޭނީ ފުލުހުންގެ އިދާރާގެ އެންމެ މަތީވެރިއަކީ އެއީ ކޮމާންޑަރ އިން ޗީފް ކަމަށް. ކޮމާންޑަރ އިން ޗީފްގެ އޯޑަރަށް ތަބާ ނުވެ ގާނޫނު ތަކާއި ޚިލާފަށް މާލޭގައި މުޒާހަރާ ކުރާ މީހުންނަށް ދޫދީގެން އެމެންގެ ކޮޅަށް ތިބެ ކޮމާރންޑަރ އިން ޗީފް ގެ އަމުރަށް ތަބާނުވާ ފުލުހުން ވަގުތުން ވަކި ކުރާނަން ވަޒީފާއިން.\nމާޗް 5, 2018 09:31\nމިރާއްޖޭގެ ފުލުހުންނަކީ އަދި ސިފައިންނަކީ އެއީ ރައްޔިތުން ހޮވާ ވެރިއަކު ވައްޓާލަން ތިބޭ ބަޔެއް ކަމަށް އިދިކޮޅު ފަރާތް ތަކުން ސިފަކުރަނީ އެއީ ފެބް ހަތެއްގައި ކެނެރީގެ ނަޝީދަށް ކަން ކުރެވުނު ގޮތުންނެވެ. ފުލުހުން ފުރަތަަ ވެސް ނުޖެހޭނެ ޕޮލިސް ކަމިޝަނަރަށް ޑިމާންޑް ކުރަން އެއްވެސް ކަމެއް އެއީ ކުރެވޭނެ ކަމެއް ނޫން އަދި އެކަން ނުވެސް ކުރެވޭނެ އާންމު ތަނެއް ގައި ސްޕެޝަލީ ޖުމްހޫރީ މައިދާނުގައި އެކަން ނުކުރެވޭނެއެވެ. އެކަމުގެ ހަގީގަތަށް ބަލާއިރު އެ ކަން ކުރި ފުލުހުންނަށް އަޑި އަޑިން މިހާރުވެސް އިދިކޮޅު ގައި ހުރި ބޮޑު ސޭޓް ސުޕާރީ ދިން ކަން މަމެންނަށް ޝައްކު ކުރެވެއެވެ. ކަން މިހެން ހުުރުމުން މިކަން ތަކުރާރު ވާނެ ކަމަށް އެމްޑީޕީން ވެސް އަދި ޖޭޕީން ވެސް ސްޕެޝަލީ ގާސިމް އިބްރާހިމް ހީކުރުން އެއީ ހަމަ ކަނޑުކޮސް ކަމެއް ތަމެން ކުރާ. ތަމެން ތެޅުނު ވަރަކަށް މަމެންނަށް ފީ ހޮވާލެވޭނެ ފުލުހުންގެ ތެރޭން ވެސް. މަމެންނަށް އިނގޭ ތަމެންނާއި އެކު ތިބި ޕީޕީއެމްގެ އެމްޕީން ގެ ނަންތައް ވެސް ހަމަ ރީއްޗަށް. ހީނުކުރާތި..\nމާޗް 5, 2018 10:14\nގާނޫނު އަސާސީގެ 106 ވަނަ މާއްދާ އަދި6ވަނަ މާއްދާގައި ވާ ގޮތުގެ މަތިން މުޅި ރާއްޖޭގެ އެންމެ މަތީ ވެރިއަކީ ރައީސުލް ޖުމްހޫރިއްޔާ އަކަށް މީހަކު ހޮވުމަށް ނެގި ވާދަވެރި ވޯޓް ގައި ބައިވެރި މީހުންގެ %85 ވޯޓް އިން ހޮވާފައިވާ މަމެން ޕިންކީންގެ ސަރުކާރެވެ. މަމެން ނާއި ރައްޔިތުން ވެރިކަން ހަވާލު ކޮށް ފައި ބުނީ ފަހަތަށް ޖެހިގެން ނުވާނެ ކަމަށް. ކަން މިހެން ހުރުމުން އިދިކޮޅު އެމްޑީޕީން މޭޑޭ ޖެއްސި ނަމަވެސް އަދި މަޖްލީހުގެ ތެރޭން ވެރިކަން ވައްޓާލަން އުޅުނަސް އަދި ސްޕްރީމް ކޯޓު މެދުވެރިކޮށް ވެރިކަން ވައްޓާލަން އުޅުނަސް އަދި ސިފައިންނާއި ފުލުހުންގެ ބަޔަކަށް ރިޝްވަތު ދީގެން ވެރިކަން ވައްޓާލަން އުޅުނަސް އަދި ސިވިލް ސާރވެންޓުންނަށް ރިޝްވަތު ދީގެން ވެރިކަން ވައްޓާލަން އުޅުނަސް މަމެންނަށް ތިޔާއީ އާ ކަމެއް ނޫނޭ ބާ ކަމެކޭ. މަމެން އެގޮތަށް ވެރިކަން ވެއްޓިޔަ ނުދޭނަމޭ ޕޮލިހުން ޖެހޭނީ ކޮމާރންޑަރ އިން ޗީފަށް ތަބާވާން. ނޯންނާނެ އިތުރު އެއްވެސް ޗޮއިސް އެއް. ނުވާން ބޭނުންވާ މީހަކު ކަނޑާލާ ގެއަށް. ކޮން ބަލާއެއްތޭ.\nމާޗް 5, 2018 10:47\nގާނޫނު އަސާސީގެ6ވަނަ މާއްދާގެ ދަށުން ރާއްޖޭގެ ވެރިކަން ކުރާނީ ރާއްޖޭގެ ރައީސުލް ޖުމްހޫރިއްޔާ އެވެ. ރާއްޖޭގެ ރައްޔިތުންގެ މަޖްލީހެއް ނޫނެވެ. ކެނެރީގެ ނަޝީދު އާއި ގާސިމް އިބްރާހިމް މެން އަނިޔާވެރިކަމޭ ކިޔާ ޕްރޮޕެގެންޑާ ފަތުރާ އެމެން ދައްކާ ވާހަކައިން ހީވަނީ މަޖްލީހުން ކަމަށް ރާއްޖޭގެ ވެރިކަން ކުރަންވީ. އެކަން އެހެން ނުވާނެއެވެ. ގާނޫނު އަސާސީގެ5ވަނަ މާއްދާ ބަޔާން ކުރަނީ މަޖްލީހުގެ ކަމަކީ އެއީ ގާނޫނު ތައް ހެދުން ކަމަށް. އެކަން ނުވެފައި ދޯ އޮންނަނީ މަޖްލީހުގެ މެމްބަރުންނަށް. މަޖްލީހުގެ މެމްބަރުން ނަކީ އެއީ ވެރިކަން ކުރަން ޖެހޭ ބަޔެއް ނޫން. ކުޑާ ކޮށް މަޖްލީހުގެ މެމްބަރުންނަށް ސައިޒު އޮޅިގެން އުޅެންނާ ސައިޒުން ވެސް ކަނޑާ ތިރި ކުރަން ޖެހިދާނެ ގާނޫނު އަސާސީގެ5ވަނަ މާއްދާ އަށް ބޭސް ކޮށް ގާނޫނެއް ހަދާ ތަމެން ކޮންޓްރޯލް ކުރުމުން. ޕޮލިހުންގެ މައްޗަށް ވެސް އޮންނަން ޖެހޭނެ ދަ ހާކިމާގެ ނުފޫޒު ވަރަށް ގަދައަށް އަދި މަޖްލީހުގެ އިދާރާ މައްޗަށް ވެސް އޮންނަން ޖެހޭނެ. ޖަލްސާ ކުރާ މާލަން ކޮންޓްރޯލް ކުރޭ.\nމާޗް 5, 2018 11:33\nޢަދުރޭގެ ފޯނު ފުލުހުން ތަހުގީގަށް އަތުލާދުވަސް އަންނާނެ އިންޝާ އަﷲ\nމާޗް 5, 2018 12:20\nއަދުރޭ! ނަމަނަމަ ކޮއެފުޅާ ކޮންމެސް ތި ނުދައްކާތި.


Ukraine gai thibi dhivehin dharivarun raajje genaumuge massaika fashaifi - AO News\nޔޫކްރޭއިންގައި ތިބި ދިވެހި ދަރިވަރުން ރާއްޖެ ގެނައުމުގެ މަސައްކަތް ފަށައިފި\nފޮޓޯ: އަލް ޖަޒީރާ\nޔޫކްރޭއިންގައި ތިބި ދިވެހި ދަރިވަރުން ރާއްޖެ ގެނައުމުގެ މަސައްކަތް ސަރުކާރުން ފަށައިފިއެވެ.\nރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް ވިދާޅުވީ، ޔޫކްރެއިންގައި ދިރިއުޅޭ ދިވެހިން ރާއްޖެއަށް ގެނައުމަށް ރައީސް އިބްރާހިމް މުހައްމަދު ސޯލިހް އެންގެވުމާ ގުޅިގެން ފޮރިން މިނިސްޓްރީން ފަށާފައިވާކަމަށެވެ.\nޔޫކްރެއިންގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ މީހުންނަށް ރާއްޖެ އައުމުގައި އެހީތެރިވެދެމުން އަންނައިރު ދަރިވަރުން ބޭނުންވާ ނަމައެމީހުންނަށް މާލީ ގޮތުން ވެސް އެހީތެރިކަން ފޯރުކޮށްދޭނެކަމަށް ފޮރިން މިނިސްޓްރީގެ ކޮމިއުނިކޭޝަން ޑިރެކްޓަރު މިއުވާން މުހައްމަދު ވަނީ ވިދާޅުވެފައެވެ.\nއިތުރަށް މިއުވާން ވިދާޅުވީ ޔޫކްރެއިނާއި ރާއްޖެއާ ދެމެދު ކޮމާޝަލް ފްލައިޓުތައް ބާއްވާއިރު، އެ ފްލައިޓުތަކުން ދަރިވަރުން ރާއްޖެ އައުމުގެ ފުރުސަތު ވެސް އޮންނާނެ ކަމަށާއި މިކަމާއި ގުޅޭ އިތުރު ތަފްސީލު ފަހުން ހާމަކުރާނެކަމަށެވެ.\nޔޫކްރެއިން އާއި ރަޝިޔާގެ ހަމަނުޖެހުންތައް ބޮޑުވެ ހަނގުރާމައެއް ފެށިދާނެކަމުގެ ކޮޅުމަތި ފެންނަމުން އަންނައިރު، މި ދަނޑިވަޅު ދިވެހި ރައްޔިތުން އެ ޤައުމަށް ދަތުރު ނުކުރުމަށް ފޮރިން މިނިސްޓްރީން ވަނީ އިލްތިމާސްކޮށްފައެވެ.\nޔޫކްރެއިނަށް ނުދެވި ތިބި ހުރިހާ ފަތުރުވެރިން ގައުމަށް ފޮނުވައިފި\nޔޫކްރެއިން ގައި ތިބި ހުރިހައި ދިވެހީން ރާއްޖެ ގެނެސްފި


Mahloof ah kuh saabithu kuree emme heki bahakah binaakoh: Vakeel | Mihaaru\nމަހްލޫފް: ދެ ހުކުމް ތަންފީޒު ކުރުމަށް ފަހު އަންނަ މަހު އޭނާ މިނިވަންވާނެ--ފޮޓޯ/މިހާރު\nމަހްލޫފަށް ކުށް ސާބިތުކުރީ އެންމެ ހެކިބަހަކަށް ބިނާކޮޮށް، އެކަން ނުކުރެވޭނެ: ވަކީލް\n15 މެއި 2017 - 11:23 10 comments\nފުލުހުން ބަންދު ކޮށްފައިވާ ސަރަހައްދަށް ވަތް މައްސަލާގައި ގަލޮޅު ދެކުނު ދާއިިރާގެ މެމްބަރު އަހުމަދު މަހްލޫފްގެ މައްޗަށް ކްރިމިނަލް ކޯޓުން ކުށް ސާބިތުކުރީ އެންމެ ހެކިވެރިއެއްގެ ހެކިބަހަކަށް ބިނާކޮށްގެން ކަމަށާއި އެކަން އެގޮތަށް ނުކުރެވޭނެ ކަމަށް އޭނާގެ ފަރާތުން ހައި ކޯޓުގައި މިއަދު ބުނެފި އެވެ.\nމާޗް، 2015 ގައި މާލޭގައި ކުރި މުޒާހަރާއެއްގައި ފުލުހުން ބަންދުކުރި ސަރަހައްދަކަށް ވަތްކަން ސާބިތުވެގެން މަހްލޫފް ހަ މަހަށް ޖަލަށްލާން ކްރިމިނަލް ކޯޓުން ކުރި ހުކުމް މަހްލޫފްގެ ފަރާތުން އިސްތިއުނާފް ކުރުމުން، މިއަދުގެ ބޭއްވި ފުރަތަމަ އަޑުއެހުމުގައި އޭނާގެ ވަކީލް ނާޒިމް ސައްތާރު ވިދާޅުވީ، މަހްލޫފާ ދެކޮޅަށް ހެކިބަސް ދިނީ އެންމެ ހެކިވެރިއެއް ކަމަށެވެ. އަދި އެއީ މަހްލޫފް ހައްޔަރު ކުރި ކަމަށް ބުނެ ފުލުހުންގެ ވޯކީ ޓޯކީން ވާހަކަ ދެއްކި އަޑު އިވުނު ދެ ފުލުހެއް ކަމަށް އޭނާ ވިދާޅުވި އެވެ. އިވުނު އަޑުގެ ހެކިބަހަކީ ވަކި ހާލަތްތަކެއްގައި ނޫނީ އިސްލާމީ ޝަރީއަތުގައި ބަލައިގަނެވޭނެ ހެކިބަހެއް ނޫން ކަމަށާއި ދައުވާއެއް ސާބިތު ކުރަން ބޭނުން ނަމަ މަދުވެގެން ދެ ހެކިން ބޭނުންވާނެ ކަމަށް ނާޒިމް ވިދާޅުވި އެވެ.\nވަކީލް ވިދާޅުވި ގޮތުގައި މަހްލޫފްގެ ފަރާތުން ހުށަހެޅި އެއްވެސް ދިފާއީ ހެއްކެތްގެ ހެކިބަސް ކޯޓުން ނަގާފައި ނެތުމަކީ ބޭ އިންސާފުން ކުރި ކަމެކެވެ. އޭގެ ސަބަބުން ދައުލަތުގެ ހެކިވެރިންގެ ހެކިބަސް ނަފީ ކުރުމުގެ ފުރުސަތު މަހްލޫފަށް ގެއްލިފައިވާ ކަމަށް ވެސް ނާޒިމް ވިދާޅުވި އެވެ. އޭނާ ވިދާޅުވީ ދިފާއީ ހެކިން ހާޒިރު ކުރަން ހައި ކޯޓުން ބޭނުންވެދާނެތީ، އެ ހެކިންގެ މައުލޫމާތު ކުރިން ވާނީ އެ ކޯޓަށް ހުށަހަޅައިފަ އެވެ.\nނާޒިމް ވިދާޅުވި ގޮތުގައި ކުށުގެ އަދަބެއްގެ ގޮތުން މަހްލޫފް ހަ މަހަށް ޖަލަށްލުމަކީ ގާނޫނުލް އުގޫބާތުގައި ބުނާ އުސޫލާ ޚިލާފަށް ކްރިމިނަލް ކޯޓުން ކުރި ކަމެކެވެ. މިދިޔަ ދެ އަހަރުގެ ތެރޭގައި ކުށެއް ސާބިތުވާ ކަމަށް ބުނެ، އަދަބު ކަނޑައެޅުމުގައި އަސާސީ މިންގަނޑަށް ވުރެ އެއް ދަރަޖަ މަތިކޮށް މަހްލޫފަށް ބޮޑު އަދަބެއް ކޯޓުން ކަނޑައެޅީ މި ހާދިސާ ހިނގި ފަހުން ކުރި ކަމަކާ ގުޅިގެން ކަމަށް ނާޒިމް ވިދާޅުވި އެވެ.\nމި މައްސަލައިގެ ތުހުމަތުގައި މަހްލޫފް ބަންދުގައި ހުއްޓައި ފިލަން އުޅުނު ކަމަށް މަހްލޫފަށް ކުރި އެ ދައުވާ ސާބިތުވެގެން ހަތަރު މަހުގެ ޖަލު ހުކުމެއް މަހްލޫފަށް ކުރިން އައިސްފައި އޮތުމަކީ މި މައްސަލާގައި ބޮޑު އަދަބެއް މަހްލޫފަށް ދެވޭނެ ސަބަބެއް ނޫން ކަމަށް ނާޒިމް ވިދާޅުވި އެވެ. ސަބަބަކީ އެ ކުށުގެ އަމަލު ހިންގާފައި ވަނީ މި މައްސަލަ އަށް ވުުރެ ފަހުން ކަމަށް ވާތީ ކަމަށް އޭނާ ވިދާޅުވި އެވެ.\nމަހްލޫފްގެ ފަރާތުން އެދުނީ ދަށު ކޯޓުގެ ހުކުމް ބާތިލްކޮށް ދިނުމަށް ނުވަތަ އޭނާގެ އަދަބު ޖޫރިމަނާގެ އަދަބަކަށް ބަދަލުކޮށް ދިނުމަށެވެ.\nނާޒިމްގެ ވާހަކަތަކަށް ރައްދު ދެއްވައި، ދައުލަތުގެ ވަކީލާ ވިދާޅުވީ މަހްލޫފާ ދެކޮޅަށް ހެކިބަސް ދިނީ އެންމެ ހެކިވެރިއެއް ނޫން ކަމަށާއި އެ ހެކިވެރިޔާގެ ހެކިބަހަށް ބާރު ލިބޭ ގޮތަށް އިތުރު ދެ މީހަކު ވެސް ހެކިބަސް ދިން ކަމަށެވެ. ބަންދު ކޮށްފައިވާ ސަރަހައްދަކަށް މަހްލޫފް ވަތް ކަމަށް އެއް ފުލުހަކު ބުނާއިރު، ދެން ތިބި ދެ ފުލުހުންގެ ބަހުން ބަންދުކޮށްފައިވާ ސަރަހައްދުގައި މަހްލޫފް ހުއްޓައި ފެނުނު ކަން އެނގޭ ކަމަށް ވަކީލާ ވިދާޅުވި އެވެ. އަދި އެ ހެކިވެރިންނަކީ އަދުލުވެރި ބައެއް ކަމަށް ވެސް ދައުލަތުން ބުންޏެވެ.\nމަހްލޫފްގެ ދިފާއީ ހެކިން ހާޒިރު ނުކުރި މައްސަލައާ ގުޅިގެން ދައުލަތުން ބުނީ ހެކިން ހާޒިރު ކުރުމާއި ނުކުރުމަކީ ކޯޓުތަކަށް އޮތް ބާރެއް ކަމަށެވެ. އަދި ހެކިވެރިއަކު ހާޒިރު ނުކުރަން ނިންމި ސަބަބު ރަނގަޅު ނަމަ އެއީ މައްސަލައެއް އޮތް ކަމެއް ނޫން ކަމަށް ހައި ކޯޓުން ކުރިން ނިންމާފައިވާ ކަމަށް ވެސް ދައުލަތުން ބުންޏެވެ. ދިފާއީ ހެކިންގެ ހާޒިރު ކުރިޔަސް ދައުލަތުގެ ހެކިވެރިން ހެކިބަސް ނަފީ ނުކުރެވޭނެ ކަމަށް ކޯޓަށް ފެންނަ ނަމަ ދިފާއީ ހެކިން ހާޒިރު ނުކުރުމަކީ މައްސަލައެއް ނޫން ކަމަށް ދައުލަތުން ބުންޏެވެ.\nދައުލަތުން ޖަވާބުދާރީވަމުން ދަނިކޮށް، ހައި ކޯޓުގެ ރެކޯޑިން ސިސްޓަމް ޑައުންވުމުން މިއަދުގެ އަޑުއެހުން ވަނީ ހުއްޓާލައިފަ އެވެ. މަހްލޫފްގެ ހަ މަހުގެ ޖަލު ހުކުމް ތަންފީޒުކޮށް ނިމި، ބާކީ އޮތް ހުކުމުގެ މުއްދަތު އަންނަ މަހު ހަމަވާތީ ޝަރީއަތް އަވަސްކޮށްދޭން ޝަރީއަތުގައި އޭނާ އެދިވަޑައިގަތެވެ.\nފަނޑިޔާރުންގެ ބެންޗުން ވިދާޅުވީ ޝަރީއަތް އަވަސް ކުރަން މަސައްކަތް ކުރައްވާނެ ކަމަށެވެ. މި ހަފުތާގައި އެ މައްސަލައިގެ އިތުރު އަޑުއެހުމެއް ބާއްވާނެ އެވެ.\nފަނޑިޔާރު އަބްދުﷲ ހަމީދު ރިޔާސަތު ބަލަހައްޓަވާ، މަހްލޫފުގެ މައްސަލަ ބަލާ ބެންޗުގައި ދެން ތިއްބަވަނީ ފަނޑިޔާރު އަބްދުއްރައޫފް އިބްރާހިމް އަދި ފަނޑިޔާރު އަލީ ސަމީރު އެވެ.\nމަހްލޫފްގެ އިސްތިއުނާފް ޝަރީއަތް މިއަދު ފެށިއިރު، އެ ޝަރީއަތް ލަސްވާތީ އޭނާގެ ވަކީލުންނާއި އާއިލާއިން ކުރިން ވަނީ ފާޑު ކިޔައިފަ އެވެ. މަހްލޫފަށް ހަތަރު މަހާއި 24 ދުވަހުގެ ޖަލު ހުކުމެއް ވެސް އިއްވާފައި ވާއިރު އެ ހުކުމް ތަންފީޒުކޮށް ނިމި އަންނަ މަހު އޭނާ މިނިވަންވާނެ އެވެ.\nއިތުރު ލިޔުންތައް ކުށްކުރުން ހައި ކޯޓް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު


Kulhudhuffushi Online - Pentaguraam hirafus kap 10 fashaifi\nއަހްމަދު ދާވޫދު - 1 އަހަރު ކުރިން - 1 އޯގަސްޓް 2017\nމިއަދުގެ މެޗުގެ ތެރެއިން - ފޮޓޯ: ސްނެޕްސް\nޕެންޓަގުރާމް ހިރަފުސް ކަޕް 10 ފަށައިފި އެވެ.\nއޯގަސްޓް 1 އިން 24 އަށް ކުރިއަށްދާ މި މުބާރާތުގައި މިއަދު ކުޅުނު މެޗުގައި ބައްދަލުކުރީ ހެންކާސް އަދި ސްކާލެޓް އެވެ. މި މެޗު 8-4 އިން ސްކާލެޓްއިން ކާމިޔާބުކުރިއިރު މެޗުގެ މޮޅު ކުޅުންތެރިޔަކަށް ހޮވިފައިވަނީ ސްކާލެޓްގެ ޖާޒީ ނަންބަރު 8 ހުސައިން އަބްދުލް ރަޝީދު (ބިގޭ) އެވެ. އޭނާ ވަނީ މިއަދުގެ މެޗުގައި4ލަނޑު ޖަހާފަ އެވެ. އަދި އެ ޓީމުގެ ސިނާން އިބްރާހިމް (ސިންނެ)3ލަނޑު ޖެހިއިރު އަނެއް ލަނޑު ޖަހައިދިނީ ހުސައިން އާދަމް (ތުޅާ) އެވެ.\nމިއަދުގެ މެޗުގައި ހެންކާސްގެ އަންވަރު އާދަމް ދެ ލަނޑު ޖެހިއިރު އެ ޓީމުގެ އަނެއް ދެ ލަނޑު ޖެހީ އާދަމް އިލްހާމް (އިއްލެ) އާއި އިބްރާހިމް ހުސައިން އެވެ.\nއާންމު ގޮތެއްގައި ކޮންމެ އަހަރަކުވެސް ރަމަޟާން މަހު ހިރަފުސް ދަނޑަށް ކުޅެންދާ ކުދިންނަށް ހުޅުވާލައިގެން ބާއްވާ މި މުބާރާތުގައި މި އަހަރު ކޮންމެ ފަރާތަކަށްވެސް ނަންނޯޓް ކޮށްގެން ބައިވެރިވުމުގެ ފުރުސަތުވަނީ ހުޅުވާލައިފަ އެވެ. އަދި އާންމުކޮށް ހަ ރޯދަ ވެރިންގެ އީދު ދުވަހު ފަށާ މި މުބާރާތް، މިނިވަން ޗެމްޕިއަންޝިޕްއާ ގުޅިގެން ވަނީ ފެށުން ލަސްކޮށްފަ އެވެ.\nޖުމްލަ 190 ކުޅުންތެރިން ހިމެނޭ މި މުބާރާތުގައި ޖުމްލަ 10 ޓީމު ވާދަކުރާނެ އެވެ. މި މުބާރާތް ކުރިއަށް ދަނީ ޓީމުތައް ދެ ގުރޫޕަކަށް ބަހާލައިގެން ކޮންމެ ގުރޫޕަކުންވެސް އެންމެ ގިނަ ޕޮއިންޓް ހޯދާ ދެ ޓީމު ސެމީ ފައިނަލަށް ދަތުރު ކުރާ ގޮތަށެވެ.\nމާދަމާ މި މުބާރާތުގައި ކުޅޭ މެޗުގައި ބައްދަލު ކުރާނީ ފެމިލީ ބޭކާސް އަދި ސްޕީޑް އެވެ.\n8ޑަބިޔާ 1 އަހަރު ކުރިން\nކޮންމެ އަވަށެއްގަ 2،3ބޯޅަ ދަނޑު. މަހަކު 3، ،4 މުބާރާތް. މިވަރައް މިސަކަރާއި ޖަހާއިރުވެސް އެހެން ރަށަކު ޓީމަކާ ކުޅެލައިފިއްޔާ ކަނީ ވެލި.\nދުވާލަކު2މިނެޓު ދުވެލުމުން ކަށީގެ ދުޅަހެޔޮކަން އިތުރުކޮށްދޭ!\nޝިރާނީގެ ކޮލަމް: ޒިންމާވާންޖެހޭ ފަރާތަކީ ކޮބާހެއްޔެވެ ؟


Bill Gates Porsche kaareh gathumun Elon Musk ah kamaku nudhiya | Mihaaru\nލައިފްސްޓައިލް / ބިލް ގޭޓްސް\nބިލް ގޭޓްސް ޕޯޝާ މަރުކާގެ ކާރެއް ގަތުމުން އީލޮން މަސްކަށް ކަމަކުނުދިޔަ\n20 ފެބުރުއަރީ 2020 - 07:07\nމީޑިއާތަކުން ރިޕޯޓްކޮށްފައިވާ ގޮތުގައި މައިކްރޮސޮފްޓް ކުންފުނީގެ ވެރިޔާ އަދި ދުނިޔޭގައި ދެވަނަ އެންމެ މުއްސަނދި މީހާ ބައްލަވައިގަތީ ޖަރުމަނުގެ ޕޯޝާ މަރުކާގެ އިލެޓްރިކް ޓޭކަން ސްޕޯޓްސް ކާރެކެވެ. އަދި އެ ބްރޭންޑްގެ ކާރެއް ބައްލަވައިގަތްކަން އޭނާ ވަނީ ޔޫޓިއުބް ތަރި މާކްއެޒް ބްރައުންލީ އަށް ދެއްވި އިންޓަވިއެއްގައި ކަށަވަރުކޮށް ދެއްވައިފަ އެވެ.\nމިކަމާ ހިތްހަމަނުޖެހިގެން އީލޮން ކުރެއްވި ޓްވީޓްތަކެއްގައި ވިދާޅުވީ ގޭޓްސްގެ އެ އަމަލުން މާޔޫސްވެއްޖެ ކަމަށެވެ. އަދި އޭނާ އާއި ގޭޓްސްއާ ދެމެދު ދެކެވުނު ވާހަކަތަކުން ނުކުތް އެއްވެސް ރަނގަޅެއް ނެތް ކަމަށް ބުންޏެވެ.\nއީލޮން ވިދާޅުވި ގޮތުގައި ކާރުތައް އުފައްދާ ބްރޭންޑަކަށް މި ވަގުތު އެންމެ ބޮޑަށް އިތުބާރުކުރެވެނީ ޓެސްލާގެ އުފެއްދުންތައް ކަމަށް ވިދާޅުވުމަށް ފަހު، އެހެން ބްރޭންޑެއް ގޭޓްސް އިހުތިޔާރުކުރެއްވުމަކީ ބަހާއި އަމަލާ ވެސް ދިމާނުވާ ކަމުގެ ހެއްކެކެވެ. އަދި ގޭޓްސްގެ އެ އަމަލަށް މީހަކު ޖޯކް ޖަހާފައި ޓްވީޓްކުރި ޖިފް އަކަށް އޭނާ ރިޕްލައި ވެސްކޮށްފައިވެ އެވެ. އޭގައި ފެންނަނީ ގޮނޑިއެއްގެ މަތިން މީހަކު ފުންމައިގަންނަ ތަނެވެ. އެ މަންޒަރު އީލޮން ސިފަކުރެއްވީ "އެއްފުޅައް މަތިން ފުންމައިލި ބަކަރި އަނެއް ފުޅައްމަތިން ވެސް ފުންމައިލުން" ގެ ގޮތުގަ އެވެ.\nއޭނާ ވިދާޅުވި ގޮތުގައި މި ވަގުތު އެހެން ބްރޭންޑްތަަކުގެ އިލެކްޓްރިކް ކާރުތައް ޓެސްލާގެ އުފެއްދުންތަކަށް ވުރެ އަގު ވެސް ބޮޑުވެފައި، އެފަދަ އުފެއްދުންތަކަށް ދިމާވާ މައްސަލަތައް ވެސް ގިނަ އެވެ.\nމައިކްރޮސޮފްޓް ދަތުރުފަތުރު ބިލް ގޭޓްސް އެމެރިކާ


Member Yamin aa runway matheega: "heyo verikamakee mee" | Mihaaru\nމެމްބަރު ޔާމީން ރަންވޭ މަތީގައި.\nމެމްބަރު ޔާމީން އާ ރަންވޭ މަތީގައި: "ހެޔޮ ވެރިކަމަކީ މިއީ"\n29 މާޗް 2018 - 20:43 41 comments\nސަރުކާރުގެ ތަރައްގީގެ މަޝްރޫއުތައް ޕްރޮމޯޓްކުރައްވަން އޭނާ ގެންދަވަނީ، ފޭސްބުކް ލައިވްކޮށް ވީޑިއޯތަކާ އެކު އެ މަޝްރޫއުތަކުގެ މަސައްކަތް އާއްމުންނާ ހަމައަށް ގެނެސްދެއްވަމުންނެވެ. މީގެ ހަފުތާއެއްހާ ދުވަސް ކުރިން، ފޭސްބުކްގެ ލައިވް ވީޑިއޯއަކުން އޭނާ ގެނެސްދެއްވީ މާލެ އާއި ހުޅުލެއާ ދެމެދު އަޅާ ބްރިޖު މަޝްރޫއުގެ މަސައްކަތްތަކެވެ. މި ސަރުކާރަށް އިދިކޮޅުން އަމާޒުކުރާ ފާޑުކިއުންތަކަށް ރައްދު ދެއްވަން، އޭނާ މިއަދު ވަޑައިގަތީ، ވެލާނާ އެއާޕޯޓުގެ އާ ރަންވޭ މައްޗަށެވެ.\nHulhule gai hadhaa aa runway gai thaaru alhan fashaifi\nފޭސްބުކްގައި އާއްމުކުރެއްވި 17 މިނެޓުގެ ވީޑިއޯގައި ޔާމީން ވިދާޅުވީ އެ އެއާޕޯޓަކީ އެމްޑީޕީ ސަރުކާރަށް ނުހިންގިގެން ވިއްކާލަން އުޅުނު އެއާޕޯޓެއް ކަމަށެވެ. އެކަމަކު، މިހާރު ދިވެހިންނަށް ފެންނަނީ އާޕޯޓު ތަރައްގީކުރާ މަންޒަރު ކަމަށް އޭނާ ވިދާޅުވި އެވެ.\nމެމްބަރު ޔާމީން މިއަދު އާ ރަންވޭ އަށް ކުރެއްވި ދަތުރު.\nޔާމީން ވިދާޅުވި ގޮތުގައި ރައީސް އަބްދުﷲ ޔާމީނަކީ ވެރިކަން ކުރައްވަން ދަންނަ ވެރިއެކެވެ. ރާއްޖެ ތަރައްގީ ކުރެވިދާނެ ކަމާއި އިގްތިސާދު ނަގާ ކޮޅަށް ޖެހިދާނެ ކަމުގެ އެންމެ ބޮޑު އެއް ރަމްޒަކީ ވީއައިއޭ ކަމަށާއި، އެ ތަނުގައި މެގަ ޕްރޮޖެކްޓުތަކެއް މިހާރު ވެސް ހިނގަމުން އަންނަ ކަމަށް އޭނާ ވިދާޅުވި އެވެ.\n"ކޮން އެއްޗެއް މަދުވެގެންތޯ އިދިކޮޅު ފަރާތްތަކުން ކޮންމެ ރެއަކު މުޒާހަރާކޮށް، ޖަލްސާ ބާއްވައި ސަރުކާރާ ދިމާލަށް އެއްޗެހި ކިޔައި، މި ހުރިހާ ކަމެއް މި ކުރަނީ؟ އެއްވެސް ކަމެއް ކުރެވެނީކީ ނޫން. އޮއްޓަރު ހުރި ވާހަކައެއް ދައްކަނީކީ ނޫން، މި ތަރައްގީއާ ކިހިނެއްތޯ ޗެލެންޖް ކުރާނީ؟" ޔާމީން ވިދާޅުވި އެވެ.\nއޭނާ ވިދާޅުވީ ރައީސް ޔާމީންގެ އަމާޒަކީ، 7.2 މިލިއަން ފަސެންޖަރުންނަށް ވީއައިއޭ އިން ހިދުމަތް ދެވޭ ފެންވަރަށް އެއާޕޯޓު ތަރައްގީ ކުރުން ކަމަށެވެ. މިއީ ދިވެހިން، މީގެ ކުރިން ހުވަފެނުން ވެސް ނުދެކޭ އަދަދުތަކާއި ތަރައްގީއެއް ކަމަށް ވެސް މެމްބަރު ޔާމީން ވިދާޅުވި އެވެ.\nއިދިކޮޅަށް ފާޑުވިދާޅުވަމުން އޭނާ ވިދާޅުވި ގޮތުގައި ކުރީގެ ރައީސް މައުމޫން އަބްދުލްގައްޔޫމް އެއާޕޯޓު ތަރައްގީ ކުރެއްވިނަމަ، ޚިދުމަތް ދޭން މިހާރު ދެ ރަންވާ އޮންނާނެ އެވެ.\nމެމްބަރު ޔާމީން މިއަދު އާ ރަންވޭ މަތީގައި.\n"ދިވެހިންނަކީ، ދިވެހިންގެ ލޯ މައްޗަށް ފެންނަމުންދާ މަންޒަރަށް ތަބާވާ ބައެއް. ދިވެހިންނަށް ފެންނަން ޖެހޭނެ ތަރައްގީވަމުންދާ ތަން،" ތާރު އަޅަމުން އަންނަ ސަރަހައްދުގައި ހުންނަވައި ޔާމީން ވިދާޅުވި އެވެ.\nޔާމީން ވިދާޅުވީ ހެޔޮ ވެރިކަމަކީ ރައްޔިތުން ބޭނުންވާ ތަރައްގީ ގައުމަށް ގެނެސްދީ، ރައްޔިތުންނަށް ފަސޭހަކޮށްދިނުމާއި ރައްޔިތުންގެ އާމްދަނީ އިތުރު ކޮށް ދިނުން ކަމަށެވެ. ތަރައްގީ ޔަގީންކޮށް ދެއްވާނެ ކަމަށް ރައީސް ޔާމީން ވެވަޑައިގެންނެވި ވައުދު ފުއްދަވައި ދެއްވަމުންދާ ކަމަށް އޭނާ ވިދާޅުވި އެވެ.\nރައީސް ޔާމީން ރާއްޖެ އަށް ގެންނަވާ ތަރައްގީ މެދުކެނޑުމެއް ނެތި ކުރިއަށް ދާނަމަ، ސިންގަޕޫރަށްވުރެ "ނަލަ ތަނަކަށް" ރާއްޖެ ވެގެންދާނެ ކަމަށް ވެސް ޔާމީން ވިދާޅުވި އެވެ.\n"އިދިކޮޅު ފަރާތްތަކަށް ހަޖަމްވިޔަސް، ނުވިޔަސް، ރައީސް ޔާމީންގެ ސަރުކާރުން މިއޮތީ ރަންވޭ ދަމާލާފައި. އެއާޕޯޓުގެ ރަންވޭ ހަމަ ދަމާލާފައި. މި މަންޒަރުތައް ރައްޔިތުން ބަލާ. ރައްޔިތުންނަކީ ކަނޑުކޮހުން ކަމަށް އިދިކޮޅު ފަރާތްތަކުން ބުނި ކަމުގައިވިޔަސް ރައްޔިތުންނަކީ ބުއްދިން ވިސްނާ، ރަނގަޅަށް ކަންކަން ނިންމާ ބައެއްކަން އަޅުގަނޑުމެން ހިތުން މިތިބީ ގަބޫލުކޮށްގެން" ޔާމީން ވިދާޅުވި އެވެ.\nއޭނާ ވިދާޅުވި ގޮތުގައި އިދިކޮޅު އެމްޑީޕީ ދޫކޮށްލުމަށް ފަހު، ވެރިކަން ކުރާ ޕީޕީއެމާ ގުޅިވަޑައިގެންނެވީ ރައީސް ޔާމީންގެ ތަރައްގީގެ ޕްލޭނާ ހެދި އެވެ.\nޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާ ހަވާލުކޮށްގެން ކުރިޔަށްގެންދާ މަޝްރޫއުގެ ދަށުން، ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރު ހުންނަ ރަންވޭ ހަދަނީ ޗައިނާގެ އެގްޒިމް ބޭންކުން 400 މިލިއަން ޑޮލަރުގެ ލޯނެއް ނަގައިގެންނެވެ. މި ލޯނުގައި ރަންވޭގެ އިތުރުން 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލް ފާމަކާއި 120،000 ޓަނުގެ ކާގޯ ފެސިލީޓީއެއް ހަދާނެ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ދިވެހި ސަރުކާރު އެމްއޭސީއެލް ވީއައިއޭގެ އާ ރަންވޭގެ މަޝްރޫއު ކުރީގެ މެމްބަރު އަބްދުﷲ ޔާމީން ރަޝީދު ވެލާނާ އިންޓަނޭޝަނަލް އެއާޕޯޓް


Launch gai roakohli mahsala gai2meehakah dhauvaa kohfi\nރޯކޮށްލި މައްސަލާގައި ދައުވާކުރި ދެ މީހުން --\nމި އަހަރުގެ މާޗް މަހުގެ ތެރޭގައި ލ. ގަން، ތުނޑީ ބަނދަރުގައި އޮތް ފުލުހުންގެ ލޯންޗެއްގައި އަލިފާން ރޯކޮށްލި މައްސަލާގައި ދެ މީހެއްގެ މައްޗަށް ދައުވާ ކޮށްފި އެވެ.\nޕްރޮސިކިއުޓާ ޖެނަރަލް (ޕީޖީ) އިން ދައުވާ ކޮށްފައިވަނީ ލ. ގަން، ތުނޑި، ކަޅައިދޫފިނިހިޔާގެ މޫސާ އިނާސް އަދި ލ. ގަން، ތުނޑި، ލަވްސައިޑް އަބްދުއްލަތީފް އިބްރާހީމްގެ މައްޗަށެވެ.\nމީގެތެރެއިން އީނާސްއަކީ މީގެ 12 އަހަރު ކުރިން ސަލްޓަންޕާކްގައި ބޮމެއް ގޮއްވާލި މައްސަލާގައި ކުށް ސާބިތުވި މީހެކެވެ. އަދި އަބްދުއްލަތީފަކީ އެ މައްސަލާގައި ފިލައިގެން އުޅުނު މީހެކެވެ.\nއީނާސްގެ މައްޗަށް ކޮށްފައިވަނީ ޓެރަރިޒަމް މަނާކުރުމުގެ ގާނޫނުގެ ދަށުން، ޓެރަރިސްޓް ޖަމާއަތަކަށް ތާއީދުކުރާމީހެއްކަމަށް ދޭހަވާފަދަ ލިޔުމެއް ނުވަތަ ކުރެހުމެއް ނުވަތަ ފޮޓޯއެއް ގެންގުޅުމުގެ ކުށުގެ ދައުވާ އެވެ.\nއެ ދައުވާކުރި ސަބަބެއް ކަމަށް ބުނީ، މި މައްސަލައާ ގުޅިގެން މޫސާ އިނާސް ދިރިއުޅޭ ލ. ގަން، ތުނޑި، ކަޅައިދޫފިނިހިޔާގެ، ލ. ގަން މެޖިސްޓްރޭޓް ކޯޓުގެ އަމުރެއްގެ ދަށުން ބަލައިފާސްކުރިއިރު ފެނުނު ލެޕްޓޮޕެއްގެ ހާޑްޑިސްކް ތަހުލީލްކުރިއިރު ޓެރެރިސްޓް ޖަމާއަތްތައް ކަމަށްވާ އިސްލާމިކް ސްޓޭޓްއާއި އަލް ގައިދާއަށް ތާއީދުކުރާކަން ދޭހަކޮށްދޭ ލިޔުންތަކާއި ވީޑިއޯ ފެނިފައިވާތީ ކަމަށެވެ.\nމި ކުށް އީނާސްގެ މައްޗަށް ސާބިތުވެއްޖެނަމަ އެއް އަހަރާއި ތިން އަހަރާ ދެމެދުގެ މުއްދަތުގެ ޖަލު ހުކުމެއް އަންނާނެ އެވެ.\nއަބްދުލްލަތީފްގެ މައްޗަށް ކޮށްފައިވަނީ ޓެރަރިޒަމް މަނާކުރުމުގެ ގާނޫނުގެ ދަށުން، ޓެރަރިސްޓް ޖަމާއަތަކަށް ތާއީދުކުރާ މީހެއް ކަމަށް ދޭހަވާފަދަ ލިޔުމެއް ނުވަތަ ކުރެހުމެއް ނުވަތަ ފޮޓޯއެއް ގެންގުޅުމުގެ ކުށުގެ ދައުވާ އެވެ.\nމި ދައުވާ އުފުލި ސަބަބެއް ކަމަށް ބުނީ މި މައްސަލައާ ގުޅިގެން އަބްދުއްލަތީފް އިބްރާހީމް ދިރިއުޅޭ ލ. ގަން، ތުނޑި، ލަވްސައިޑް، ލ. ގަން މެޖިސްޓްރޭޓް ކޯޓުގެ އަމުރެއްގެ ދަށުން ބަލައިފާސްކުރިއިރު ފެނުނު ހާޑްޑިސްކްއެއް ތަހުލީލްކުރިއިރު ޓެރެރިސްޓް ޖަމާއަތްތައްކަމަށްވާ ޖަބްހަތުއް ނުސްރާއާއި އަލް ގައިދާއަށް ތާއީދުކުރާކަން ދޭހަކޮށްދޭ ލިޔުންތައް ފެނިފައިވާތީ ކަމަށެވެ.\nކުށް ސާބިތުވެއްޖެނަމަ އަބްދުލްލަތީފްގެ މައްޗަށް އެއް އަހަރާއި ތިން އަހަރާ ދެމެދުގެ ޖަލު ހުކުމެއް އަންނާނެ އެވެ.\nމި މައްސަލަ ތަހުގީގާ ގުޅޭ ގޮތުން މީގެކުރިން ފުލުހުން ބުނެފައިވަނީ ފުލުހުންގެ ލޯންޗުގައި ރޯކޮށްލީ ގަސްދުގައި ބަދަލު ހިފުމުގެ ރޫހުގައި ކަަމަށެވެ. އެއީ ފުލުހުން އެ ދުވަސްވަރު ހަރުކަށި ފިކުރުގެ މީހުންނާ ދެކޮޅަށް ހިންގަންދިޔަ ބޮޑެތި އޮޕަރޭޝަންތައް ހުއްޓުވުމުގެ ބޭނުމުގައި ކަމަށެވެ.\nމޯލްޑިވްސް ޕޮލިސް ސާވިސް ޓެރަރިޒަމް ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް ކުށްކުރުން


Qaumy Football Team Kuredu Resort Gai Haassa Match Eh Kulhenee - Vaguthu\nގައުމީ ފުޓުބޯޅަ ޓީމު ކުރެއްދޫ ރިސޯޓުގައި ހާއްސަ މެޗެއް ކުޅެނީ\n1 މަސް ކުރިން ( އޮކްޓޯބަރ 24, 2021 )\nއިންޑިއާ އާއި ދެކޮޅަށް ކުޅުނު ގައުމީ ޓީމު\nރާއްޖޭގެ ގައުމީ ފުޓްބޯޅަ ޓީމުން ޅ. އަތޮޅުގެ މަޝްހޫރު ރިސޯޓެއް ކަމަށްވާ ކުރެއްދޫ އައިލެންޑް ރިސޯޓުގެ ޓީމާއެކު ހާއްސަ މެޗެއް ކުޅޭގޮތަށް ހަމަޖެހިއްޖެ އެވެ.\nކުރެއްދޫ ރިސޯޓުގައި އަންނަ ހުކުރުދުވަހު ކުޅޭ މި މެޗަކީ މަޝްހޫރު ވިޔަފާރިވެރިޔާ މުޙައްމަދު މޫސާ (އުއްޗު) ދެއްވި ދައުވަތަކަށް ކުޅެވިގެންދާ މެޗެކެވެ.\nއަންނަ ހުކުރު ދުވަހުގެ ހަވީރު 16:00 ގައި ކުރެއްދޫ އައިލޭންޑް ރިސޯޓުގެ ޓީމާއި ދެކޮޅަށް ކުޅޭ މި މެޗުން މޮޅުވާ ޓީމަކަށް އުއްޗު ހާއްސަ އިނާމެއް ދިނުމަށް ހަމަޖެހިފައިވާ ކަމަށް ރާއްޖެޓީވީން ވަނީ ބުނެފައެވެ. މި މެޗު ރާއްޖެޓީވީން ވަގުތުން ގެނެސްދޭއިރު ރާއްޖެ އެމްވީން މެޗު ލައިވްސްޓްރީމް ކޮށް ގެނެސްދިނުމަށް ވަނީ ހަމަޖެހިފައެވެ.\nޒުވާނުންގެ ދުވަސް ފާހަގަކުރުމުގެ ގޮތުން ކުރިޔަށްގެންދިޔަ ހަރަކާތްތަކުގެ ތެރޭގައި ގައުމީ ފުޓުބޯޅަ ޓީމު ވަނީ މިދިޔަ ހޮނިހިރު ދުވަހުގެ ހަވީރު ކުޅުދުއްފުށީގެ އާ ފުޓުބޯޅަ ޓާރފް ދަނޑު ހުޅުވުމުގެ ގޮތުން ހާއްސަ މެޗެއް ކުޅެފައެވެ. މި މެޗު ގައުމީ ޓީމު މޮޅުވެފައިވަނީ 6-0 ގެ ނަތީޖާއަކުންނެވެ. މި މެޗުގައި ގައުމީ ޓީމާއި ދެކޮޅަށް ކުޅެފައިވަނީ ކުޅުދުއްފުށިން ހޮވާލެވުނު ޓީމަކާއެވެ.\nކުޅުދުއްފުށީގައި ކުޅުނު މި މެޗުގައި ރާއްޖޭގެ ކުޅިވަރާބެހޭ ވަޒީރު އަހުމަދު މަހްލޫފުވެސް ވަނީ ކުޅެފައެވެ. މިއީ ދާދިފަހުން މާލޭގައި ނިމުނު ސާފް ޗެމްޕިއަންޝިޕަށްފަހު ގައުމީ ޓީމުން ކުޅުނު ފުރަތަމަ މެޗެވެ.\nގައުމީ ފުޓުބޯޅަ ޓީމަށް ކުރިޔަށް ދެން އޮތީ އަންނަ މަހު ސްރީލަންކާގައި ބާއްވާ މަންދަ ރާޖަޕަކްސަ ޓްރޮފީ އެވެ. ރާއްޖެ ހިމެނޭގޮތަށް ހަތަރު ގައުމު ވާދަކުރާ މި މުބާރާތުގައި ރާއްޖެއާއެކު ވާދަކުރާ ގައުމުތަކަކީ ސީޝެލްސް އާއި ސްރީލަންކާގެ އިތުރުން ބަންގްލަދޭޝް އެވެ.\nކުރެއްދޫ ރިސޯޓުގެ އެނިވާސަރީ ކަޕް ފޯރިއާއެކު ފަށައިފި\nއޮކްޓޯބަރ 24, 2021 21:31\nޖައްސާލަ ބަ ލ އަށް\nއޮކްޓޯބަރ 25, 2021 09:47\nގައުމީ ޓީމު ކުޅުންތެރިން އަނގައިން ފެންބޮނީ...


Waheed Majileehuge committee akah haazirukuran govaalaifi | Mihaaru\nވަހީދު މަޖިލީހުގެ ކޮމިޓީއަަކަށް ހާރިޒުކުރަން ގޮވާލައިފި\nވިލުފުށީ ދާއިރާގެ މެމްބަރު ހަސަން އަފީފް: ކުރީގެ ރައީސް މުހައްމަދު ވަހީދު މަޖިލީހުގެ ކޮމިޓީއަކަށް ހާޒިރުކުރަން އޭނާ ގޮވައިލެއްވި.\n24 ޖޫން 2020 - 12:18\nމޯކޮމް މައްސަލައިގެ ރިޕޯޓް ކުރީގެ ރައީސް މުހައްމަދު ވަހީދު ފޮރުއްވި ކަމަށް ތުހުމަތުކޮށް ރައްޔިތުންގެ މަޖިލީހަށް ހުށަހަޅާފައިވާ މައްސަލައިގައި އެމަނިކުފާނާ ސުވާލުކުރަން ރައްޔިތުންގެ މަޖިލީހުގެ ކަމާ ބެހޭ ކޮމިޓީއަކަށް ހާރިޒުކުރަން ވިލުފުށީ ދާއިރާގެ މެމްބަރު ހަސަން އަފީފް ހުށަހަޅުއްވައިފި އެވެ.\nމަޖިލީހުގެ މިއަދުގެ ޖަލްސާގައި މާފަންނު ހުޅަނގު ދާއިރާގެ އެމްޑީޕީގެ މެމްބަރު މުހައްމަދު ފަލާހު ހުށަހެޅުއްވި މައްސަލައިގައި ބުނީ، ތެލުގެ ވިޔަފާރިއާ ބެހޭ ތަހުގީގު ރިޕޯޓު ވަހީދު "ބައްލަވައިގެންނެވީ" ދައުލަތުގެ ފައިސާ އިން ކަމަށެވެ.\nއެ މައްސަލައިގެ ބަހުސްގައި އަފީފް ވިދާޅުވީ މޯކޮމް މައްސަލަ ބައިނަލް އަގުވާމީ އޮޑިޓްފާމަކުން ތަހުގީގުކޮށް އެކުލަވާފައިވާ ރިޕޯޓަކީ ދައުލަތުގެ މިލްކިއްޔާތެއް ކަަމަށާއި އެ ރިޕޯޓް ދައުލަތުގައި ނެތިއްޔާ އެކަން ވާނީ ވައްކަމަަކަށް ކަމަށެވެ. އެ ރިޕޯޓް ވަހީދު ނަންގަވާފައިވާ ކަމަށް ވަންޏާ އެއީ އެމަނިކުފާނު ކުރައްވާފައިވާ ވައްްކަމެއް ކަމަށް ވެސް އަފީފް ވިދާޅުވި އެވެ.\n"މި ރިޕޯޓް ދިވެހި ސަރުކާރަށް ބައްލަަވައިގަތީ 10 މިިލިޔަން ޑޮލަރު ދީފައި. އެހެންވެއްޖެ ކަމަށް ވަންޏާ އެއީ ދިވެހި ދައުލަތުގެ މިލްކިއްޔާތެއް. ދައުލަތުގެ މިލްކިއްޔާތެއްް ދައުލަތުގައި ނެތް ކަމަށް ވަންޏާ އެ ރިޕޯޓް ނެގި ފަރާތުން ކޮށްފައި އެ އޮތީ ވަރަށް ބޮޑު ވައްކަމެއް، އެހެންވީމާ މި މައްސަލައަކީ ހަގީގަތުގައި 2012 ވަނަ އަހަރުގެ7ފެބްރުއަރީގައި ވެރިކަމާ ހަވާލުވެވަޑައިގެންނެވި ޑރ. މުހައްމަދު ވަހީދު ހަސަން މަނިކު ކޮށްފައިވާ ވައްްކަމެއް،" އަފީފް ވިދާޅުވި އެވެ.\nއެ ރިޕޯޓް ހޯދަން ޖެހޭ ކަމަށާއި ރިޕޯޓު ފޮރުވަން ދައުލަތުން ފައިސާ ހަރަދުކޮށްފައިވާ އިރު އެ ފައިސާ ހަރަދުކުރުމުގައި ބައިވެރިވި ބަޔަކު ވެސް ހޯދަން ޖެހޭ ކަމަށެވެ. އެ ގޮތުން އެ މައްސަލަ މަޖިލީހުގެ ކޮމިޓީއަކަށް ފޮނުވަން ގަލޮޅު ދެކުނު ދާއިރާގެ މެމްބަރު އަދި މަޖިލީހުގެ ނައިބު ރައީސް އީވާ އަބްދުﷲ ހުށަހަޅުއްވާފައިވާ ހުށަހެޅުމަށް އޭނާ ތާއީދު ކުރެއްވި އެވެ.\nމޯކޮމް މައްސަލައިގެ ރިޕޯޓް ގެއްލުމަކީ ފަސޭހައިން ދޫކޮށްލެވޭނެ ކަމެއް ނޫން ކަމަށާއި އެ ރިޕޯޓްވީ ތަނެއް އެނގޭ ބަޔަކު އެ ތަފްސީލް ދޭން ޖެހޭނެ ކަމަށް ވެސް އަފީފް ވިދާޅުވި އެވެ.\nފަލާހު ހުށަހެޅުއްވި މައްސަލައިގައި ބުނެފައިވާ ގޮތުގައި ވަހީދު ސަރުކާރުން ރިޕޯޓް ގަނެފައިވާކަން އޭރުގެ ބަންޑާރަނައިބު އާޒިމާ ޝުކޫރާއި އެމްއެމްއޭގެ އޭރުގެ ގަވަރުނަރު ފަޒީލް ނަޖީބަށާއި އޭރުގެ ފިނޭންސް މިނިސްޓަރު އަބްދުﷲ ޖިހާދަށް އެނގިވަޑައިގެންފައިވާ ކަމަށް ވެސް ތުހުމަތު ކޮށްފައިވެ އެވެ.\nއެ މައްސަލަ ހުށަހަޅުއްވައި ނިމުމުން މަޖިލީހުގެ ރައީސް މުހައްމަދު ނަޝީދު ވިދާޅުވީ 800 މިލިއަން ޑޮލަރުގެ ތެލުގެ ވިޔަފާރިއާ ބެހޭ ރިޕޯޓު ނެރެން އޮތީ ފެބްރުއަރީ 7، 2012 ގައި ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މެމްބަރު ހަސަން އަފީފް (ވިލުފުށި) ރައީސް މުހައްމަދު ވަހީދު 800 މިލިއަން ޑޮލަރުގެ ތުހުމަތު އެމްޑީޕީ\n48 ކޮމެންޓް, 67 ރިއެކްޝަންސް\nމިއީ ނަޝީދުގެ އަނެއް ޕަޕެޓް.\nހަަދަ ބިރެކޭ މި ގަންނނީ މި ކުދިންކޮޅު . މިވެސް ވެރިކަ މެކޯ .\nއެއޮތީ އެންސްޕާ، އާސަންދަ، ފެނަކަ، އެޗްޑީސީ، ސްޓެލްކޯ، އެއާޕޯޓްސް ކޮމްޕެނީ، އަދިވެސް އެތައްތަނެއްގެ ކޮރަޕްޝަންގެ މައްސަލަތައް! ކީއްވެތަ ނުބެލިގެންވމިއުޅޭނީ! ވަކިވަކި މީހުން (އިދިކޮޅު ސިޔާސީ މީހުން) ؛ހޯދައިގެން މައްސަލަ ބެލުމުގެ ބަދަލުގަ އިންސާފް ޤަބޫލުކުރާގޮތަކީ މައްސަލައިގެތެރެއިން ހެއްކާއެކު އެއަމަލުތަކުގަ ބައިވެރިންނަށް ދަޢުވާކުރުން! ތިމާމެންނަށް ސިޔާސީ ތުރެޓަކަށްވީމައެއްނޫން މައްސަލަ ބެލެންވާނީ!\nކޮބާ ކޮބާ މަގޭ ވޯޓު\nވެރިކަމުގެ އާރާ ބާރުގައި ހުރެ ބާތިލު ވޯޓާ ވާދަކޮށްގެން ވެސް ކުރި ނުލިބުނު އަދި ރައްޔިތުން ބަލައިނުގަތް މީހަކު މަޖިލީހަށް ގެންނާނެ ކަމެއްނެތް......!\nމީހަކު އެއޗެކޭ ބުނާއިރަށް ހައުދަވަރެކޭ ތިވަނީ؟\nކާކުތަ ބުނީ ހާޒިރު ނުކުރާށޭ. ހުރިހާ ބާރެއް ތިއޮތީ ލިބިފައި ހާޒިރުކޮށްގެން ތި ކުޅޭ ޑްރާމާއެއް ކުޅެ ނިއްމަބަލަ. ހަނދާންކުރަންވީކަމަކީ ތިޔަ ނާއިންސާފާއި ބޮޑާކަމަށްވެސް ނިމުން އަންނާނެ ކަން. ކުރިންވެސް ކަންވެ ނިމުނުގޮތް ހަނދުމަފުޅުބަހައްޓަވާތި.\nޑރ. ރާމީ ހަަސަން މަނިކު.\nޕާސްޕޯރޓް ހިފަހައްޓަން ގޮވާލަން. ނޫނީ "ފިލާނެ".\nރައީސް ވަޙީދު މަޖުލީހަށް ގެންދިޔައިމަ ވިދާޅުވާނެ، ތިމަންނާ އޭތި ހަދިޔާ ކުރީ އަފީފަށެ. އަފީފު އޭތިން ކިއްލި ކޮތަޅު ހެދީއޭ. ދެނޯ.


15 Aharun dhashuge championkan Hiriya school hoadhaifi 15 Aharun dhashuge championkan Hiriya school hoadhaifi\n15 އަހަރުންދަށުގެ ޗެމްޕިއަންކަން ހިރިޔާ ސްކޫލް ހޯދައިފި\nއިމާދުއްދީން ސްކޫލް ބަލިކޮށް މަމެން އިންޓަރ ސްކޫލް ފުޓްބޯޅަ މުބާރާތުގެ 15 އަހަރުން ދަށުގެ ޗެމްޕިއަންކަން ހިރިޔާ ސްކޫލް ހޯދައިފިއެވެ.\nހިރިޔާ ސްކޫލުން މި މުބާރާތުގެ ޗެމްޕިއަންކަން ހޯދީ ރަސްމީ ފުޓްބޯޅަ ދަނޑުގައި ކުޅުނު ފޯރިގަދަ ފައިނަލް މެޗު ފަސް ލަނޑު ދެ ލަނޑުން ކާމިޔާބުކޮށްގެންނެވެ.\nމި މެޗުގައި ހިރިޔާ ސްކޫލުން ޖެހި ފުރަތަމަ ލަނޑަކީ އެޓީމަށް ލިބުނު ޕެނަލްޓީއަކުން މުހައްމަދު އަދްޔާން ނިޔާޒް ޖަހައިދިން ލަނޑެކެވެ. ނަމަވެސް އޭގެ ހަތް މިނެޓު ފަހު އިމާދުއްދީންގެ މުހައްމަދު ނާއިޝް އަސްޖަދު ވަނީ ލަނޑެއް ޖަހާ މެޗުގެ ނަތީޖާ އެއްވަރުކޮށްފައެވެ. މިމެޗުގައި ހިރިޔާއަށް ދެވަނަ ފަހަރަށް ލީޑު ނަގައިދިނީ އިސްމާއިލް އީކާން ބިން އަލީއެވެ. އޭނާ ވަނީ މި މެޗުގައި ހެޓްރިކްވެސް ހަދާފައެވެ.\nފުރަތަމަ ހާފުގެ އިތުރު ވަގުތުކޮޅުގެތެރޭގައި އިމާދުއްދީންގެ މުހައްމަދު ނާއިޝް އަސްޖަދު ވަނީ ލަނޑެއް ޖަހާ ނަތީޖާ އެއްވަރުކޮށްފައެވެ. މި މެޗުގެ ފުރަތަމަ ހާފު ނިމިގެން ދިޔައީ ދެ ލަނޑު ދެ ލަނޑުން އެއްވަރުވެގެންނެވެ.\nމެޗުގައި ހިރިޔާ ސްކޫލުން ޖެހި ފަހު ތިން ލަނޑު އެޓީމަށް ޖަހައިދިނީ މުހައްމަދު އަދްޔާން ނިޔާޒް އަދި ފައިނަލް މެޗުގައި މޮޅު ކުޅުމެއް ދެއްކި އިސްމާއިލް އީކާން ބިން އަލީއެވެ.\nމުބާރާތުގެ ފަނަރަ އަހަރުން ދަށުގެ ފައިނަލް މެޗު ނިމުމާއެކު ވަނަވަނައަށް ދިޔަ ކުޅުންތެރިންނަށް ތައްޓާއި މެޑަލް ވަނީ ހަވާލުކޮށްފައެވެ. މުބާރާތުގެ ފެއަރ ޕްލޭ ޓީމަކަށް ހޮވިފައިވަނީ ތާޖުއްދީން ސްކޫލެވެ. އަދި 16 ލަނޑު ޖަހައިގެން މި އުމުރުފުރާގެ އެންމެ ގިނަ ލަނޑު ޖެހި ކުޅުންތެރިޔާގެ މަޤާމް ހޯދީ ހިރިޔާ ސްކޫލުގެ އިސްމާއިލް އީކާން ބިން އަލީއެވެ.\n15 އަހަރުން ދަށުގެ ބައިން އެންމެ މޮޅު އެގާރަ ކުޅުންތެރިންނަކީ ހިރިޔާ ސްކޫލްގެ އިސްމާއިލް އީކާން ބިން އަލީ، އައިހަމް ހަމްދޫން، މިފްރާހް އަބްދުލް މުހްސިން، ޣާޒީ ސްކޫލްގެ ހަސަން އަޒޫމް އަލީ، އަހުމަދު އީރަސްގެ އިތުރުން މަޖީދިއްޔާ ސްކޫލުގެ ހުމައިދު ހުސައިން، އަޙުމަދު މާއިޝް މުހައްމަދު އަދި އިމާދުއްދީންގެ މުޙައްމަދު އީކާން މަތީން އާއި ރެހެންދި ސްކޫލްގެ މުޙައްމަދު ދައިފް ޝަމޫން އާއި އަމީނިއްޔާ ސްކޫލުގެ މުޙައްމަދު އަބާން އަރީފްއެވެ.\nމުބާރާތުގެ އެންމެ މޮޅު ގޯލު ކީޕަރުގެ މަޤާމް ހޯދީ ހިރިޔާ ސްކޫލްގެ ކީޕަރ މުޙައްމަދު ޝިމަންއެވެ.\nމިއަހަރުގެ އިންޓަރ ސްކޫލް ފުޓްބޯޅަ މުބާރާތުގައި ކުރިއަށްދާނީ3އުމުރުފުރާއަކަށް ބަހާލައިގެންނެވެ. އެއީ 13 އަހަރުން ދަށާއި 15 އަހަރުން ދަށާއި 18 އަހަރުން ދަށެވެ. 15 އަހަރުން ދަށުގެ ބައިގައި މިފަހަރު ޖުމްލަ 16 ސްކޫލަކުން ބައިވެރިވިއެވެ. އިންޓަރ ސްކޫލް ފުޓްބޯޅަ މުބާރާތުގައި މިހާރު ކުރިޔަށްދަނީ އަށާރަ އަހަރުން ދަށުގެ މެޗުތަކެވެ.


Karudhaas Thashi Beynun Kohgen Hoonu Ehchehi Buimun Cancer Ah Magufahivey - Vaguthu\nކަރުދާސް ތަށި ބޭނުންކޮށްގެން ހޫނު އެއްޗެހި ބުއިމުން ކެންސަރަށް މަގުފަހިވޭ\n1 މަސް ކުރިން ( ނޮވެމްބަރު 21, 2020 )\nކަރުދާހުން ހަދާފައިވާ ތަށިން ސަޔާއި ކޮފީ ބުއިމުން ހަމަ ލޮލަށް ނުފެންނަ ވަރުގެ ކުދި އެތައް ހާސް ކަރުދާސްކޮޅުތައް ހަށިގަނޑުގެ ތެރެއަށް ގޮސް އެއީ ކެންސަރަށް މަގުފަހިވާ ކަމެއް ކަމަށް ފަހުގެ ދިރާސާ އަކުން ދައްކައިފިއެވެ.\nއިންޑިއަން އިންސްޓިޓިއުޓް އޮފް ޓެކްނޮލޮޖީގެ ދިރާސާ ކުރާ ޓީމުން މި ދިރާސާ ހަދާފައިވާއިރު އެފަރާތުން ބުނީ ހޫނުފެން ކަރުދާސް ތައްޓަށް އެޅުމުން އެ ތައްޓަށް ވިރިގެން އަންނަނީ ކިހާމިންވަރެއްގެ ކަރުދާސް އެތުކޮޅުތޯ ދިރާސާ ކުރި ކަމަށެވެ.\nދިރާސާ ކުރާ ފަރާތްތަކުން 100 މިލިލީޓަރުގެ ތައްޓަކަށް ހޫނުފެން އަޅައި 15 މިނެޓަށް ބަހައްޓާފައިވެއެވެ. މިއީ އާންމުކޮށް މީހުން މިފަދަ ތަށީގައި ކޮފީބޯން ނަގާ ވަގުތެވެ. އަދި 15 މިނެޓު ފަހުން ވަރަށް ވަރުގަދަ މައިކްރޮސްކޯޕެއްގެ އެހީގައި ތަށީގައި ހުރި ފެން ދިރާސާ ކުރުމުން ފެނުގެ ތެރެއިން ގާތްގަނޑަކަށް 25 ހާހެއްހާ މައިކްރޯޕްލާސްޓިކް ފެނިފައި ވެއެވެ.\nކަރުދާސް ތަށީގެ ތެރޭގައި ޒިންކް، ލީޑް އަދި ކްރޮމިއޮމްގެ އެތިއެތި ކޮޅު ފެނިފައިވާއިރު މިއީ ޕްލާސްޓިކް ތަށިންވެސް ފެންނަ ކަހަކަ ތަކެތި ކަމަށް ދިރާސާ ކުރި ފަރާތުން ބުނެއެވެ. ތަށީގެ ތެރެއިން ފެންނަ ޕްލާސްޓިކް ކޮޅުތަކަކީ މައިކްރޮން އެއްހާ އެއްވަރުގެ އެތިއެތި ކޮޅުތަކެވެ. އެއީ ގާތް ގަނޑަކަށް އިންސާނެއްގެ އިސްތައްޓަކަށްވުރެ 25 ގުނަ ކުޑަ އެތިކޮޅެކެވެ.\nވެސްޓް ބެންގާލްގައި ހުންނަ މި އިންސްޓިޓިއުޓްގެ ދިރާސާ ކުރާ އިސް ސައިންޓިސްޓެއް ކަމަށްވާ ޑރ. ސުދާ ގޮއެލް ބުނީ އާދައިގެ މަތީން ގިނަ މީހުންނަކީ ދުވާލެއްގެ މައްޗަށް ކަރުދާސް ތަށީގައި ތިން ތަށި ކޮފީ ބޯ މީހުން ކަމަށާއި އެފަދަ ފަރާތްތަކަށް ދުވާލެއްގެ މައްޗަށް ހަށިގަނޑުގެ ތެރެއަށް 75،000 ކުދި، ހަމަލޮލަށް ނުފެންނަ ވަރުގެ މައިކްރޯ ޕްލާސްޓިކް ހަށިގަނޑުގެ ތެރެއަށް ފޮނުވާލެވޭ ކަމަށެވެ.\nޑރ ގޮއެލްގެ ދިރާސާ ހެޒާޑިއަސް މެޓީރިއަލްސްގައި ޝާއިއުކޮށްފައިވާ އިރު އޭނާ ބުނީ މައިކްރޮޕްލާސްޓިކްއަކީ ހަށިގަނޑަށް ނުރައްކާތެރި ބާވަތްތަކުގެ ތެރެއިން ޕެލޭޑިއުމް، ކްރޮމިއުމް އަދި ކެޑްމިއުމްވެސް އުފުއްލާ އެއްޗެއް ކަމަށެވެ. އާދައިގެ މަތީން މިތަކެތި ހަށިގަނޑުގެ ތެރެއަށް ވަންނަ ނަމަ ނުރައްކާތަކާއި ހަށިގަނޑު ކުރިމަތިލާނެ ކަމަށް އޭނާ ބުންޏެވެ. ބައެއް ކާތަކެތި ބަންދުކުރާ އެއްޗެހީގެ ސަބަބުން ޕްލާސްޓިކް ކާތަކެއްޗަށް ވަނުމުގެ ގިނަ މައްސަލަތައް ފެންމަތިވެފައިވާއިރު މިއީ ކިހާ ނުރައްކާތެރިކަމެއް ކަމަށް އަދި އެނގިފައި ނުވެއެވެ.\nކަރުދާސް ތަށިން ސަޔާއި ކޮފީ ބުޔަސް ގެއްލުން ނުވާނޭ ގޮތަށް ބައެއް ގަޤައުމުތަކުން ކަރުދާސް ތަށި އުފައްދައެވެ. އެގޮތުން ބައެއް ގައުމުތަކުން އުފައްދާ ތައްޓަކީ ސިއްހީ ގޮތުން ރައްކާތެރި ތައްޓެވެ. އިނގިރޭސިވިލާތުގައި އުފައްދާ ކަރުދާސް ތައްޓަކީ 100 އިންސައްތަ ރައްކާތެރި ތައްޓެވެ.\nގަމުގައި ކެންސަރު ހޮސްޕިޓަލް އަޅަން 98 މިލިއަން ރުފިޔާ ބަޖެޓްގައި ހިމަނައިފި\nކޮވިޑް-19 ގެ ސަބަބުން ފަރުވާ މެދުކެނޑުމުން ކެންސަރު ބަލީގައި އަންހެނަކު މަރުވެއްޖެ\nކައިވެނި ކުރިތާ 11 ދުވަސް ފަހުން ކެންސަރު ބަލީގައި އަންހެނަކު މަރުވެއްޖެ\nނޮވެމްބަރު 21, 2020 22:04\nމިދިވެހި ގައުމުވެސް 2023 އައް ޕުލާސްޓިކް ހުއްޓާފަ ކަރުދާސް ބޯން ބޭނުން ކުރާނެ.


SunOnline: Story: #Aharengehihhanburaadhee - ep19\n1 އަހަރު 1 މަސް ކުރިން - 18 މެއި 2017 27\nވިޝާމް ބޭނުންވީ ހަޅޭއްލަވައިގަންނާށެވެ. އޭނަގެ ދީވާނާ ހިތް ލޯތްބަށްޓަކާ ތެޅިފޮޅޭތާ މިވަނީ ކޮންދުވަހެއް ހެއްޔެވެ؟ އެއްވެސް ރަހުމަކާއި ނުލައި ސަލްވާ އޭނަގެ ހިތް ހަލާކުކޮށްލީއެވެ. ވިޝާމް އިސްތަށިގަނޑުގެ ތެރެއަށް އަތްމަހައިލިއެވެ. އޭރު އޭނަގެ އެސްފިޔަތައް ފޫދުއްވާލާފައި ކަރުނަތައް އޮހިގެންފިއެވެ.\nވިޝާމްއާއި އަޒަލްއަށް ހައިކަލްދިން ހަނީމޫން ދަތުރުގައި ނުގޮސް ހުރުމުން އެހެންމީހުނަށް ޝައްކުވެދާނެތީ އެ ހަތްދުވަހުގެ ދަތުރުދާން ވިޝާމް ނިންމިއެވެ. މިހުރިހާދުވަހު ކެތްކުރިގޮތަށް އިތުރު ހަތް ދުވަސްވާންދެން އޭނައަށް ކެތްނުކުރެވެންވީ ސަބަބެއްނެތެވެ. ފުރައިގެން ދިޔުމުގެ ކުރިން ސަލްވާގެ މޫނު ފެންނަން ހިތްއެދުނަސް އެކަންކުރެވެންވެސް ނެތެވެ. ސަލްވާ ހުންނަނީ މޫނު ފޮރުވައިގެންނެވެ. އެއީވެސް އޭނަގެ ހިތަށް އިންތިހާއަށް ދަތިކަން ލިބޭކަމެވެ. އޭނަގެ ފަލަކުގައި ރަނިކަންކުރާ ސާދަވިލޭރޭގެ ހަނދަށް ވިލާގަނޑެއް އެޅިފައިވާފަދައެވެ. އެންމެފަހަރަކުވެސް އެސޫރަ ފެންނާނެނަމައެވެ. ދެކޭހިތުން ކެތްތެރިކަން ކޮޅުންލައިގެން ދާވަރުވެއެވެ.\nވިޝާމްމެން ފުރިތާ ދެވަނައަށްވީ ދުވަހު އަޒަލްގެ ކައިވެންޏަށް އައި އެއާއިލާގެ އެންމެންހެން އެނބުރިގޮސް ގެ ފަޅުވެއްޖެއެވެ.\nރޯޒްމެހެލް ތެންމަމުން ދިޔައީ ނޮވެމްބަރުގެ ފިނި ފިނި ވާރެއިންނެވެ. ސަލްވާ ހެދުނު ތެދުވިގޮތަށް އާދައިގެމަތިން ހައިކަލްއަށް ބެޑްކޮފީ ގެނެސްދިނެވެ. ނާސްތާކުރާނީ އެންމެން އެކީގައިކަމަށްވާތީ ހައިކަލްއާއި އެކީގައި ސައިބޯންދާން އޭނައަށް އަދިވެސް ނުކުރެއެވެ. އެކަމަކު އަބަދަށްޓަކާ އެހެނެއް ނޫޅެވޭނެއެވެ. އެންމެންގެ ކުރިމަތީގައި މޫނު އަޅައިގެން އިނުން ނިމުމަކަށް ގެންނަންވެސް އެބަޖެހެއެވެ. ކޮންމެފަހަރަކު ކާންއަޅައިގެން ކޮޓަރިއަށް ގެނައުމަކީވެސް ރީތި އުސޫލެއްނޫނެވެ. ހައިކަލްގެ ކުރިމަތީގައިވެސް އޭނަ ހުންނަނީ ހެދުންތަކުގެ މަތިން ގަޔަށްދޫކޮށް އޮންނަ ނައިޓީއެއްކަހަލަ ހެދުމެއްލައިގެން ދޮޅިއެއް އަޅައިގެންނެވެ. ފިރިމީހާގެ ކުރިމަތީގައި އެހެން އުޅެން އޭނަގެ ހިތްވެސް ދެކޮޅެވެ. ނަމަވެސް ހައިކަލްގެ ފަރާތުން އިޝާރާތެއް ނުލިބި އެކަހަލަ ފިޔަވަޅެއް ކުރިއަށް އަޅަންވެސް ޖެހިލުންވަނީއެވެ. މިއަދު ފިނިގަދަކަމުން މިގޮތަށް މަތިމަތިން ދެތިން ހެދުންލައިގެން ހުރުމުގެ ފައިދާ އެބަފެނެއެވެ. ފިނީގެ އިހުސާސެއްނުކުރެވި ހީފިލުވާލަދިނެވެ.\nހައިކަލް ފާޚާނާއިން ނުކުމެގެން އައީ ތުވާލިން އިސްތަށިގަނޑު ހިއްކަމުންނެވެ. އެކަނި ފަޓުލޫނުލައިގެން ހުރިތަން ފެނުމުން އެހަށިގަނޑަށް ބަލައިލަން ނުކެރި ހުރެ ކޮފީތަށި ދިއްކޮށްލިއެވެ. ހައިކަލްގެ ނަޒަރު ސަލްވާގެ މޫނަށް ހުއްޓުނެވެ. ސަލްވާގެ އޮމާން އޮމާން މޫނުގައި ހީވަނީ ކްރީމެއް އުނގުޅާލާފައި ހުރިހެންނެވެ. ވިދުންގަދަކަމުގެ ހައްދެއްނެތެވެ. ކޮފީމަގުގައި ހިފިއިރު އެއަތުގެ އިނގިލިތަކުން ސަލްވާގެ އަތުގައި ބީހިލިއެވެ.\n"ތޭންކްސް ގަލްބީ....." ހައިކަލްގެ ހިނިތުންވެލާފައި އެހެން ބުނުމުން ސަލްވާއަށް އެހެން ކަހަލަ އިހުސާސްތަކެއްކުރެވުނެވެ. ހުވަފެނުގައި ފެނުނު ފަދައިންނެވެ. ހިތަށް ލިބުނު ތަފާތު އުފާވެރިކަމާއިއެކު މޫނަށް ފިނިފެންމަލުގައި ހުންނަ ކުލަ ފާއްދާލިއެވެ. ދޭނެ ޖަވާބެއްވެސް ނޭގިފައި ހުރެފައި ހީލެވުނީ ރަކިކޮށެވެ. އެދޭތެރޭގައިވާ ލަދުވެތިކަމުގެ ފަރުދާ އުފުލޭނީ ކޮންދުވަހަކުންބާވައޭ ސަލްވާގެ ހިތަށް އެރިއެވެ. އޭނައަކީ މިހާ ނުކެރޭ ކުއްޖެއްވެސް ނޫނެވެ. ކުރިން އޭނަ އަނގަގަދަކަމުންނާއި ލާނެތްކަމުން ގޭގައި އުޅޭ މީހުންނާއި އަވަށްޓެރިންނަށް ހާދަ އުދަގޫކުރިއެވެ. ނަމަވެސް ހައިކަލްއާއި ދިމާވުމަށްފަހު އޭނައަށް ނުކެރޭ ބަލިޖެހިއްޖެއެވެ. ތަންކޮޅެއް ހަރުވީމަ ކުރެވޭ އިހުތިރާމެއްގެ ބޮޑުކަމުންބާވައެވެ. ހައިކަލް ފެންނައިރަށް އޭނަ ލަދުންގޮސް ދުވެފިލަން ބޭނުންވެއެވެ. ހައިކަލްގެ އެދެލޮލުން ބަލާލައިފިއްޔާ އަދި އެވާގޮތެއް ބުނެދިނުން އޭނައަށް ފަސޭހައެއްނޫނެވެ. ބާރުވައި ރޯޅިއަކާއިއެކުގައި ބެލްކަނީގައި ދަމާފައިވާ ބޯ ފަރުދާތައްވެސް ހޫރިގަތެވެ.\n"މިއަދު ޔެލޯ އެލާޓްނެރެފައި ދޯ މިއޮތީ....... " ސަލްވާ ލަދުގަތްވަރު ފެނުމުން އާދައިގެ ގޮތަކަށް ހައިކަލް އަހާލިއެވެ.\n"ވައިބާރުކަމުން ގޭގެ ފުރާޅުތައްވެސް އެއްލައިލިވާހަކަ ނޫހުގައި އޮތް. ކޮންމެވެސް ރަށަކަށް ނަގޫރޯޅިއެއްވެސް އެރިޔޯ. ނަސީބެއް މީހަކަށް އަނިޔާއެއްނުވިކަން. އަލްހަމްދުލިﷲ...................." ސަލްވާ ސޯފާގައި ޖައްސާލުމަށްފަހު ފޯނާއި ކުޅެންފެށިއެވެ. ހައިކަލް ގަމީސްލުމަށްފަހު ގޮށް އަޅުވަން ހުރެފައިވެސް ސަލްވާއާއި ދިމާލަށް ބަލައިލިކަން އެނގުނެވެ.\n"ކޮންމެ ކަމެއްގެވެސް ހިކުމަތެއް އޮންނާނެ. ބައެއްފަހަރު އިންޒާރު ނޫނީ ފިލާވަޅަކަށް ނޫނީ ހަމަ އެހެންމީހުންނަށް އިބުރަތަކަށްވެސް ކަންތައްވޭ. އެއްވެސް މީހަކަށް އަނިޔާއެއްނުވިކަމާއިމެދު ޝުކުރުކޮށް ބޮޑަށް ހެއްދެވިފަރާތާއި ގުޅުން ވަރުގަދަކުރަންދޯ ހަމަޖެހެނީ...." ހައިކަލް ވާހަކަދެއްކީ ސަލްވާގެ ހިތް އުފާވާފަދަ ގޮތަކަށެވެ. އޭނަ ކޮފީތަށިހިފައިގެން އައިސް އިށީނީ ސަލްވާއާއި ދާދި ކައިރީގައެވެ.\n"ލައްބަ. މިއީ ވަގުތީ ތަނެއްވީމަ ކޮންމެ އިރަކުވެސް ދާއިމީ ގެއަށް ދާންޖެހިދާނެކަމަށް ރެޑީވެގެން ތިބުން ބުއްދިވެރި. ކޮންމެކަމަކީ ސައިން އެއް............" ސަލްވާ މަޑުމަޑުން ބުނެލިއެވެ. ބޮޑީޝޮޕްގެ މީރުވަހުން ހިތްފުރިގެން އަރާވަރުވިއެވެ.\n"އިސްލާމިކް ޑިގްރީ ހަދާއިރު ކޮންކަހަލަ މާއްދާތަކެއް ކިޔަވަނީ؟ " ހައިކަލް ސަލްވާ ލައްވާ ވާހަކަދައްކުވަންވެގެން އެހިއެވެ.\n"އިސްލާމިކް ފެއިތް. މެތޮޑްސް އޮފް ދައުވާ. އިސްލާމިކް އެޑިއުކޭޝަން.........."ސަލްވާ ބުނެދިނެވެ. ދީނާއިމެދު މިއަންހެންކުއްޖާގެ ހިތުގައި އޮތް ލޯތްބާއި ޝައުގުވެރިކަމާއިމެދު ހައިކަލްވެސް ހައިރާންވިއެވެ. އޭނަވަނީ ތަފާތު އަންހެންކުދިންނާއި ދިމާވެފައެވެ. މަންމައާއި ދައްތަމެން އަދި ކުރީގެ ދެ އަނބިންނާއި އާއިލާގެ މީހުންގެ އިތުރުން އެއްކޮށް މަސައްކަތްކުރާ މީހުންގެ ތެރޭގައިވެސް ދީނީއެއްވެސް މީހަކު ނޫޅެއެވެ. ތަފާތު އިހުސާސްތަކެއްކުރެވުނެވެ. ސަލްވާގެ ހިތުގައި ހެއްދެވިފަރާތަށް އޮތް ލޯބި އެކުޑަ ކުޑަ ވާހަކަކޮޅުންވެސް ދޭހަވިއެވެ. ރައުދާގެ ބަދަލުގައި މިހާ ދީންވެރި ކުއްޖަކާއި ކައިވެނިކުރެވުނަމަ މިގޭގައި އޮންނާނީ ވަރަށް ތަފާތު އުސޫލުތަކާއި މާހައުލެއްކަމާއިމެދު ޝައްކެއްނެތެވެ. ސަލްވާ ބޭނުންވަނީ ޓީޗަރަކަށްވާށެވެ. ނޫނީ އުސްތާޒާއަކަށްވެގެން މީހުންނަށް ދަރުސްދޭށެވެ. މެހެރްޓީވީއިން ފުރުސަތުލިބިއްޖެއްޔާ ދީނީ ޕްރޮގްރާމްއަކަށް އަރަން އުއްމީދުކުރާކަމުގައިވެސް ސަލްވާ ބުނެލިއެވެ. އެކިގޮތްގޮތުންވެސް މީހުންނަށް ދީން އޮޅުންފިލުވާދީ ރާއްޖޭގެ މީހުން ވެއްޓެމުންދާ ވަޅުގަނޑުން ސަލާމަތްކުރަން އޭނައަށްވެސް އެހީއެއް ވެވިއްޖެއްޔާ ކިތަންމެހާވެސް ރަގަޅެވެ.\n"އަޅުގަނޑުމެން ނަމާދުކުރިޔަސް ގުރުއާނުގެ ދެލިގަނޑު ކިޔެވިޔަސް ހަގީގަތުގައި އޭގެ މާނަނޭގޭނެ. ތަފްސީރުނޭގުމުން ހިތަށް އަސަރެއްނުކުރާނެ. ފަސްވަގުތު މިސްކިތަށް ދިޔަސް ނަމާދުކުރެވުނުކަމަކަށް ނުވާނެ. ޚުޝޫއަތްތެރިކަމާއިއެކު ނަމާދުކޮށް ގުރުއާންއަކީ ކޯޗެއްކަން އެނގިގެން ކިޔަވާނީ. އަޅުގަނޑުމެންނަށް ދީނީ އިލްމުލިބިފައިވާލެއް ވަރަށް ކުޑަ. ލެކްޗާތައް ބަލާ ހެއްދެވިފަރާތާއި އޮތް ގުޅުން ވަރުގަދަކުރުމުން ހިތްތަކަށް ރޫހާނީ ހަމަޖެހުން ލިބޭނީ. އޭރުން ތަފާތު ފޮނި އިހުސާސްތަކެއްކުރެވޭނެ. ކޮންމެ ކަމަކާއިވެސް ވާހަކަދައްކާލެވޭނެ ފަރާތެއްވާނެ. ނަމާދުކޮށްގެން އެއްވެސްކަހަލަ ހަމަޖެހުމެއް ނުލިބެންޏާ އޭގެ މާނައަކީ ރަގަޅަށް އަޅުކަން ނުކުރެވެއޭ. އަޅުގަނޑުމެންނަށް ވާގޮތަކީ ހެދުނުން ފެށިގެން ހަވީރުވާންދެން އޮފީހުގައި ތިބެފާ ދެންވެސް މީޓިންތައް ނޫނީ އެކުވެރިންނާއިއެކު ކޮފީގައި ތިބެފާ ދީނަށް ވަގުތެއްނުދެވޭ. ނަމާދުކުރާށޭ ކިޔާފައި ނިތް ތަޅާލަނީ. އެހެންވެ ހަގީގީ އުފަލެއް ނުލިބޭނެ. ފައިސާ ލިބިފައިހުއްޓަސް......" ސަލްވާ އެހުރިހާ ވާހަކައެއް ދެއްކީވެސް އިސްއުފުލައިލަން ނުކެރި އިނދެއެވެ.\n"ހެހެ. އަހަރެންގެ ވާހަކަ ނުސީދާކޮށް ތިބުނީ؟ " ހައިކަލް މަޑު ހުނުމުންވެސް ސަލްވާގެ ހިތަށް އަސަރުތަކެއްކުރިއެވެ. އެއާއިއެކު އޭނަ އެބުނި ވާހަކަ ހައިކަލްއަށް ރަގަޅަށްވެސް އަމާޒުވާކަން ވިސްނި ހާސްވެ ލަދުގަންނަގޮތްވިއެވެ.\n"ނު...ނޫން. ކޮންމެހެން އެހެނެއްނޫން....." ސަލްވާ ރަކިގޮތަކަށް ހީލިއެވެ.\n"އިޓްސް އޯކޭއޭ. ސަލްވާ ޔޫ އާ ރައިޓް؟ ހަމަ ހަގީގަތަށް ތި ވާހަކަދެއްކީ. ދިރިއުޅުމުގައި މިވީހާތަނަށް ހިތާހިތުން ކުރަމުން އައި ސުވާލުގެ ޖަވާބު ސަލްވާ ދީފި. އެހެންވެ ދޯ އަހަންނަށްވެސް މިހުރިހާ އެއްޗެއް ލިބިހުރެ ހިތަށް ހަގީގީ އުފަލެއް ނުލިބިގެން މިއުޅެނީ. އައި ހޯޕް ސަލްވާގެ ފަރާތުން ދަސްވާނެކަމަށް....." ހައިކަލް ހައިރާންވީ މިހާ ޅަ އަންހެންކުއްޖެއްގެ އަގީދާ ވަރުގަދަކަމުންނެވެ. އޭނަގެ އަޒަލްއާއި އާޒީންއަށް ދީނާއި ބެހޭގޮތުން އެނގޭނީ ކުޑަ ކުޑަ މިންވަރެކެވެ. މާއިޒް ދީނާއި ދޭތެރޭ ދެކޭގޮތެއްވެސް ހައިކަލްއަކަށް ނޭގެއެވެ. ހުޅަގުގެ އަވައިގާ ޖެހިގެން އެކުދިންގެ އަގީދާ ބަލިކަށިވެ އެހެން ދިމާލަށް ގޮއްސިއްޔާ ޒިންމާވާން ޖެހޭނީ ޚުދު އޭނައެވެ.\nހައިކަލް ކޮފީތަށި ހުސްކޮށްލުމަށްފަހު ތެދުވުމުން ސަލްވާ ތަށި އަތުލިއެވެ.\n"ސަލްވާ. މޫނު ފޮރުވުމަކީ މަޖުބޫރުކަމެއްތަ؟ " ހައިކަލް އަހައިލިއެވެ.\n"ނޫން....." ސަލްވާ ޖެހިލުންވެފައި ހުރެ ބުނެލިއެވެ.\n"ވީއިރު އަހަރެން ބޭނުން ކޮންމެއިރަކު ކެއުމުގައި ސަލްވާ އަހަންނާއިއެކު ބައިވެރިވާން......." ހައިކަލް އެދުނެވެ.\n"އެކަ....އެކަމަކު މެހެރީން..ދައްތަ....." ސަލްވާ ހާސްވީވަރު ފެނިފައި ހައިކަލްއަށް އެވަގުތު މަޑުމަޑުން ސަލްވާގެ ކޮލުގައި އަތްބީއްސާލެވުނީ ހިތްވަރުދިނުމުގެ ގޮތުންނެވެ.\n"ސަލްވާ. ތިއީ އަހަރެންގެ ވައިފް. އެހެންމީހުންނާއި ކުރިމަތިލާން ހިތްވަރު ހުންނަން ޖެހޭނެ. އެނގެއެއްނު. ދުވަހަކުވެސް މައިދައިތަ ނޫނީ ފަހަރިން އެހާ ހިތްހެވެއްނުވާނެ. އެކީގައި އުޅޭއިރު ޖެހޭ މައްސަލަތައްވެސް ހުންނާނެ. އެކަމަކު ސަލްވާ ޖެހޭނެ ކެރެން. އެހެން މީހުންނާއި ވާހަކަދައްކަން. އެހެންމީހުންގެ ހިތާއި ހަމަޔަށް ފޯރަން. އެންމެފަހުން އެންމެންވެސް ސަލްވާދެކެލޯބިވާން ވެސް ފަށާފާނެ. ހޫ ނޯސް...." ހައިކަލް ވާހަކަދައްކަން ހުރެ ލޯގަނޑުން ސަލްވާގެ މޫނަށް ބަލައިލިއިރު ސަލްވާވެސް ހުރީ ބަލާށެވެ. ސަލްވާ ވަގުތުން އިސްޖަހާލަމުން ތުންފަތުގައި ދަތްއަޅައިގަތެވެ. ހައިކަލް އަތުން އިސްތަށިގަނޑު ރީތިކޮށްލައިފިއެވެ. އަތުކުރީގައި އަޅާ އަގުބޮޑު ގަޑީގެ ސަބަބުން އެފިރިހެންވަންތަ އަތަށް އިތުރު ފުރިހަމަކަމެއް ގެނެސްދެއެވެ.\nހައިކަލް ދޮރާއި އަރާ ހަމަވެފައި ސަލްވާ އަށް ބަލައިލަމުން އަންނާށޭ ބުނެލިއެވެ. ސަލްވާ ހުރީ ޖެހިލުންވެފައެވެ. ހައިކަލްއާއިއެކު އޭނަ ސައިބޯން ދިޔައްޔާ އެންމެންވެސް ރުޅިއަންނާނެއެވެ. މެހެރީނާ ފަހުން އޭނަގެ ގަޔަށް ބޮލަށް އަރައިނުގަންނާނެކަމެއްވެސް ނޭގެއެވެ. ސަލްވާ ދެ ޚިޔާލެއްގައި ހުއްޓާ ހައިކަލް ސަލްވާގެ އަތުގައި ހިފައިގެން ހިނގައިގަތުމުން ސަލްވާ ހުރީ ހުވަފެނެއްގައިވާ ކުއްޖެއްހެންނެވެ. ގަބޫލުކުރަން ދަތިވެފައެވެ. އާދައިގެ މަތިން ހައިކަލް ކޮޓަރި ތަޅުލާކަށް ނޫޅުނެވެ. އޭނަ ކޮޓަރި ހުޅުވާފައި ހުއްޓަސް އެތަނަށްވަދެ ހާވާނެ މީހަކު ނުހުރެއެވެ. އޭނަ ފޮރުވާފައި ބަހައްޓާކަހަލަ އެއްޗެއް އެކޮޓަރިއަކު ނުހުރެއެވެ. ސަލްވާގެ އެއްޗެހި އަޅާފައި ހުންނަ އަލަމާރި އޭނަ ހުންނަނީ ތަޅުލާފައެވެ. އަންހެންކުދިންވީމަ ސިއްރު ޑައިރީއާއި އެއްޗެހި ހުންނާނެކަން ހައިކަލްވެސް ދަނެއެވެ.\nހައިކަލްގެ ފަހަތުންގޮސް ކާކޮޓަރިއަށްވަންއިރު އެ ތަނަވަސް ކާކޮޓަރީގެ އަލިކަން އެހެން ދުވަހަށްވުރެ ފަނޑެވެ. ސަބަބެއްނެތިއެއްނޫނެވެ. ކުޑަދޮރުތައް ހުޅުވާލާފައި ފަރުދާތައް ކަލާފާއި ހުއްޓަސް އިރުގެ އަލިކަމެއްނެތެވެ. އޭރުވެސް އެއްރާގަކަށް ވާރޭ ވެހެމުންދާތަން ފެނެއެވެ. ގަސްތަކުގައި ފެންތިކިތައް ބީހިލާ މަންޒަރު ހާދަ ހިތްގައިމެވެ. އެންމެންގެ ލޯތައް ސަލްވާއަށް އަމާޒުވުމުން ސަލްވާ ވަރަށް ލަދުގަތެވެ. އަބުދުލްއަޒީޒުއާއި ޒައިތޫންވެސް ސުވާލުގެ ނަޒަރަކުން ބަލާފައި ދެނެގަތީކަންނޭގެއެވެ. ޒައިތޫން ތުން ފިތައިލަމުން ކުރިމަތީގައި ހުރި ތަށްޓަށް ނަޒަރު ހުއްޓާލައިފިއެވެ. ސަލްވާގެ ރީތިކަމާއި ޅަކަން ފެނުމުން ޝޮކެއްލިބުނެވެ. އެއްވެސް މޭކަޕެއްނެތި ހުރިއިރުވެސް އެކުއްޖާގެ ތާޒާކަމާއި މޫނުގެ އޮމާންކަމުން އަސަރުނުކުރާނެ ހިތެއްވާނެ ކަމެއްނޭގެއެވެ. ހައިކަލް އެހާ ނިކަމެތި އަންހެންކުއްޖަކާއި ގުޅެންޖެހުނު ސަބަބުން އަބުދުލްއަޒީޒިގެ ދެމަފިރިންނަށް ވިސްނިއްޖެއެވެ. މެހެރީނާ ރުޅިއައިސްގެން ފަޅަފަޅައިގެންދާވަރުވިއެވެ. ސަލްވާއަށް އޭނަ އިންޒާރުކޮށްފައި ހުއްޓާ މޫނު ނެގުމުގެ ހިތްވަރު ލިބުނީ ކިހިނެއްހެއްޔެވެ؟ މާއިޒްވެސް ކާކޮޓަރިއަށް ވަދެފައި ދެވަނަ ފަހަރަށް ސަލްވާގެ މޫނަށް ބަލައިލީ ޔަގީންނުވެފައި ހުރެއެވެ. މިއީ ހަމަ ސަލްވާހެއްޔެވެ؟ އަޒަލްމެން މިކުއްޖާ ރީތިވެގެން އެވާހަކަދެއްކުމުން އޭނަ ހީކުރީ ޖެއްސުމަކަށް ބުނި އެއްޗެއްކަމުގައެވެ. ބައްޕަގެ އަންހެނުން އަޒަލްމެންނަށްވުރެވެސް ޅަ ވައްތަރު ޖަހައެވެ.\n"ގޯޑް. ނޯ...ސޯ ޔަންގް އެންޑް ޔުނީކް ގޮތަކަށް ރީތި. އަޒަލްމެން ބުނިހެން ޑޭޑްއާއި އެހާ ގުޅޭ ކުއްޖެއްނުވާނެ. އެކަމަކު އެކަހަލަ ކުއްޖެއްގެ ނިޔަތް ރަގަޅެއްނުވާނެ. ޝީ ހޭޒް އެ ހިޑެން އެޖެންޑާ. އަހަންނަށްވެސް ފީލްވޭ......................." މާއިޒް ހިތާހިތުން ކިޔާލިޔަސް އުފާވެރި ހިނިތުންވުމަކާއިއެކު އެންމެނަށް "މޯނިން " ކިޔާލާފައި ގޮނޑިއެއް ދަމާލައިގެން އިށީނެވެ. އޭނަ ހުރީ ޑިއުޓީއަށްދާން ތައްޔާރުވެގެންނެވެ. ފަޓުލޫނަކާއި މުށިކުލައިގެ އަތްދިގު ގަމީހެއްގައި ހުރިއިރު ސްމާޓްކަމުން ބޮޑުވާވަރަކަށް އޭނަގެ ބައްޕަގައި ހައިބަތުވެސް ލިބި މީހުން ގަދަރުކުރާފަދަ ގޮތެއްހުއްޓެވެ. ކަރުގައި ސްޓެތޯވެސް އަޅުވާފައި އޮތެވެ. އާޒީން ސިއްރުން ބަލާލާފައި ރުޅިއަންނަގޮތްވިއެވެ. ފޮނި ބޮޑާ ފިރިހެނެކެވެ.\n"ރީތި ސިފައެއްގައި އައިސްހުރެ އަހަރެންގެ ހައިކަލް ހައްލާލައިފި. ރާއްޖެތެރޭގެ ބީރައްޓެއްސެއް............." ޒައިތޫންގެ ހިތަށް އަރާ ފައިބަމުން ދިޔައެއްޗެހިވެސް މަދެއްނޫނެވެ. އޭނަ އިނީ ތުންފިތާލައިގެންނެވެ. ހައިކަލް އޭނަގެ ބައްޕަގެ ކައިރީގައިމުޅިން އެހެން ވާހަކަތަކެއް ދައްކާފައި މިކުއްޖާ އެއާއިލާ މީހުން ކުރާ ކަންތައްތަކާއި ބައިވެރިކޮށް އާއިލާ މީހަކަށް ހަދަން އުޅޭތީ ހިތްހަމަނުޖެހުނެވެ. އޭނަ ހުންނަނީ ފުރުސަތަކަށް ބަލަބަލައެވެ. ހައިކަލްއަށް އެއްޗެއް ވިސްނޭނެކަމަށް ދުއާކޮށްކޮށެވެ. މީހުން ހާދަ މަލާމާތްކުރާނެއެވެ. ކިތަންމެ ރީއްޗަސް މިކަހަލަ އަންހެންކުދިންގެ އަގެއްނުހުންނާނެއެވެ. ރާއްޖެތެރޭގެ ނިކަމެތިންނާއި އެމީހުންގެ އާއިލާއާއި އަރަފޯދިގެންނުވެއެވެ.\nއެހެންމީހުންގެ ނުރުހުމަށް ފަރުވާލެއްނެތި ހައިކަލް ވަރަށް ހަމަޖެހިލައިގެން އިނދެ އެންމެނާއި ވެސް ވާހަކަދެއްކިއެވެ. ސަލްވާވެސް ބާކީކޮށްނުލިއެވެ. ސަލްވާ ކާލެއް މަދުވުމުން އޭނަ ސަލްވާގެ ތަށްޓަށް ބައެއް އެއްޗެހިއަޅާފައި ކާން ބުނަނީވެސް އަޅާލާ ބައިވެރިޔާފަދައިންނެވެ. އެކަނި ސަލްވާއަކަށް ސަމާލުކަން ދިނުމުގެ ބަދަލުގައި އެހެންމީހުންނަށްވެސް އޭނަގެ އާދައިގެ މަތިން އަޅާލިއެވެ. ހައިކަލްގެ އޯގާތެރިކަމާއި އަޅާލާ ސިފައިގެ ސަބަބުން އެންމެންގެ ހިތުގައި އޭނައަށް ޚާއްސަލޯތްބެއް އުފެދިފައިވެއެވެ.\nރޯޒްމެހެލްގެ ހުރިހާ މެމްބަރުންވެސް ހެދުނު އެކީ ސައިބޮއިގެން އޮފީސްތަކަށާއި ކޮލެޖަށްދާން ތައްޔާރުވިއެވެ. ބޯ ވާރޭގައި ހައިކަލްއާއިއެކު ކާރުގައި ކޮލެޖަށް ދެވުމުން ސަލްވާއަށް އެދުވަސް ޚާއްސަވިއެވެ. އެތައްފަހަރު އޭނަ ހަމްދުކުރިއެވެ. ހައިކަލް އޭނައަށް ޚާއްސަވެފައިވާ ކޮންސަލްޓިންރޫމަށް ވަނުމަށްފަހު އިނީ ބަލިމީހުން ބަލާކަހަލަ މޫޑެއްގައެއްވެސް ނޫނެވެ. މޭޒުމަތީގައި އޮތް ބަރާއި ކުޅެމުންދިޔައިރު ޚިޔާލުގައިވަނީ އެހެން ކަމެކެވެ. ސަލްވާއާއިމެދުވެސް ވިސްނުނެވެ. ސަލްވާ ދެއްކި ވާހަކަތަކާއިމެދުގައެވެ. އެކުއްޖާގެ ޅަކަމާއިމެދުގައެވެ. ސަލްވާގެ މުސްތަގުބަލާއިމެދުގައެވެ. ސަލްވާ ކިޔަވާ ނިމުމަށްފަހު އެގެއިން ދާނީ ހެއްޔެވެ؟\nއެންމެ ފުރަތަމަ ދައްކަން އައީ ޑިމެންޝިއާ ބަލިމީހެކެވެ. އޭނަ އައިގޮތަށް ހައިކަލްގެ ޓައީގައި ހިފާފައި ދަމައިގަތުމުން އެހީތެރިޔާ ލަދުން އެކަން ހުއްޓުވަން އުޅުމުން ހައިކަލް އެކަން މަނާކުރިއެވެ. ހައިކަލްގެ އޯގާތެރިކަމާއިއެކު ރީތިކަން ފެނިފާ އެހީތެރިޔާވެސް ހުރީ ހައިރާންވެފައެވެ. އުމުރުދުވަހުވެސް މިހާ ހިތްހެޔޮ ޑޮކްޓަރަކާއި ދިމާނުވެއެވެ. ހިތާހިތުން ހެޔޮ ދުޢާކުރެވުނެވެ.\nކޮންމެ ބަލިމީހަކުވެސް ދިޔައީ ހައިކަލްގެ އޯގާތެރިކަމާއި އަޅާލިވަރު އަދި ބުނެދޭވަރުން ހިތްހަމަޖެހިފައެވެ.\nބްރޭކްގަޑީގައިވެސް އެތަނުން ނުކުންނަ ހިތްނުވެފާ އިނދެފާ އޭނަ ސަލްވާއަށް މެސެޖެއްކުރިއެވެ. ވަގުތުން ޖަވާބު ލިބުމުން ހައިކަލް އިތުރު އެއްޗެއް އަހާލަން އުޅެނިކޮށް ކޮންމެވެސް މީހެއްގެ ފިޔަވަޅުތަކުގެ އަޑު އިވުނެވެ.\n"ހައި ޑޮކްޓަރ ހައިކަލް. ކިހިނެއްތޯ؟ " އަރީންވެސް ހުރީ ރަސްމީކޮށެވެ.\n"ހައު ކެން އައި ހެލްޕް ޔޫ؟ " މިކަހަލަ ގަޑިއެއްގައި އަރީން އޭނަގެ ގާތަށް އަންނާނީ ކޮންމެވެސް ކަމަކުކަން ގާތްގަނޑަކަށް ޔަގީންވުމާއިއެކު ހައިކަލް އަހާލައިފިއެވެ.\n"ނިއުރޯ ސާޖަންއެއްވީމަ މީހުންގެ މައިންޑްވެސް ރީޑްކުރެވޭދޯ. ހޫމް ހަމަ ހީކުރިގޮތަށް އަހަރެން މިއައީ ކަމަކުކިޔަން. ވަރަށް ޑިރެކްޓްކޮށް ބުނާނަން. އަހަރެން ބޭނުން މެހެރީންއާއި ކައިވެނިކުރަން. މިހާ ރަގަޅު ޕްރޮޕޯސަލްއެއް އޭނައަކަށް ނުލިބޭނެ......." އަރީން އެހާ ޖެހިލުންކުޑަކަމާއިއެކު އެބުނެލި ވާހަކައަކުން ހައިކަލްއަށް ހައިރާންކަމެއް ލިބުނެވެ. އަރީންފަދަ ޕްލޭބޯއިއެއް އޭނަގެ ކޮއްކޮއާއި އިންނަން އަހާކަށް ލަދެއްވެސް ނުގަތެވެ. ދެބެންގެ ދެދަރި ޒުވާނަކަށްވިޔަސް އޭނަ އުޅޭގޮތް ނުދަންނަ މީހެއް އާއިލާއަކު ނެތެވެ. ވީއިރު މެހެރީނާއާއި އަރީންގެ ކައިވެންޏާއި އޭނަ ގަބޫލުވާނެގޮތެއް ނެތެވެ. އެހެންނޫނަސް ހައިކަލް ދަންނަގޮތުން އަރީން ފެނުނަސް މެހެރީނާއަންނަނީ އަމަށަކު ރުޅިއެއްނޫނެވެ.\n"އައި ނޯ. ބްރަދަރ. ޔޫ އާ ޝޮކްޑް..މަ ނަމަވެސް ވާނީ ތިހެން. ވަރަށް ވިސްނާލާފައި ޖަވާބެއް ދެއްޗޭ. މެހެރީންވެސް އެކަނި ހަޔާތުގެ ދުވަސްތައް އެކަނިވެރިގޮތެއްގައި ގުނަމުންދާއިރު ބައިވެރިޔަކަށްވެސް ބޭނުންވާނެ. އިޓްސް ޓައިމްކަން ނޭގޭ ހަޔާތެއް ފަށަން. އަހަރެން ކަހަލަ މީހަކާއިއެކު ނޫނީ މެހެރީންއަކަށް ނޫޅެވޭނެ. އެހެންމީހުންނަށް އޭނަ ހެންޑްލްއެއްވެސް ނުކުރެވޭނެ. އެނގެއެއްނު މިބުނި އެއްޗެއް. ވަން މޯ ތިންގް. މާޒް ކައިރީ ބުނެބަލަ މާޒްގެ މުސްކުޅި ބިޓު ލީނާއަށް އެޕާޓްމެންޓެއްދީގެން ނަމަވެސް ގެންދާށޭ. މިއީ މޮޔައިން ބައިތިއްބާތަނެއް ނޫންކަން މާޒްއަށް ވިސްނާދީ. ނޫނީ އަހަރެންގެ އަތުން ގޯހެއް ހެދިދާނެ. ހޭވް އެ ގުޑް ޑޭ...." އަރީން ހުރިހާ ވާހަކައެއް ދައްކާލާފައި ނުކުމެގެން ދިޔުމުން ހައިކަލް ތެދުވެ ޖީބަށް އަތްޖަހައިލިއިރު މޫނުމަތިން ފެނުނީ ނުތަނަވަސްކަމެވެ.\nހައިކަލް ސަލްވާ ބަލާ ކޮލެޖަށް ދިޔައެވެ. އޭރު ވާރޭ ހުއްޓާލާފައި އޮތުމުން ކުދިންތައްވެސް މަގަށް ނުކުމެ ތިއްބެވެ. ސަލްވާ ކާރަށް އެރިއިރު އަންހެންކުދިންތައް ބެލީ ހަސަދައިގެ ނަޒަރަކުންނެވެ. ހައިކަލްފަދަ ސްމާޓް ފިރިހެނަކު ފެނުމުން އެތައް އަންހެންކުދިންނެއްގެ ހިތުގެ ވިންދު އަވަސްވިއެވެ. ފިނިވާވަރުވިއެވެ.\nހައިކަލްއާއި ސަލްވާ އެކީގައި ގެއަށް ވަންއިރު އާޒީން އޮތީ ސޯފާއަކަށް އަރާ އޮށޯވެލައިގެންނެވެ. ސްވެޓަރުފާޑުގެ ހެދުމަކާއި ޖިންސެއްލައިގެން އޮތްއިރު އެބުޅި އިސްތަށިގަނޑު އޮތީ ދޫކޮށްލާފައެވެ. އަތުގައި ވާހަކަފޮތެއް އޮތެވެ. ހައިކަލް ފެނުމުން އަވަސްއަވަހަށް އޭނަ ހާސްވެފައި ފޮތުގެ ކަވަރު ފޮރުވިކަން ސަލްވާއަށް އެގުނެވެ. ސަލްވާ ވަދެފައި ސަލާމް ގޮވާލުމަށްފަހު މޫނު ފޮތިކޮޅު ނައްޓާލާފައި ހިނިތުންވުމެއްދިނެވެ.\n"ހައި ޑޭޑް. ހައި ސަލްވާ...." އާޒީން ސަލާމް ބަލައިނުގަނެ އެހެން ބުނުމުން ހައިކަލް އެކަމާއި ހިތްހަމަނުޖެހުނެވެ.\n"ދަރިފުޅާ. ސަލާމް ބަލައިގަންނަން ދަސްކުރަންވާނެ އިނގޭ."\n"ވައަލައިކުމުއް ސަލާމް...." އާޒީން ހީލިއެވެ.\n"ހައު ވޯޒް ދަ ޑޭ؟ " ހައިކަލް އާޒީންގެ ކުޑަ ނޭފަތުގައި ހިފައިލިއެވެ.\n"ވާރޭތެރޭގައި ޕޫލަށް އެރިގެން އުޅުނިން. ދެން ފިނިވާން ހެދީމަ އައިގޮތަށް ހޮޓް ހޮޓް ޗޮކްލެޓް ޑްރިންކެއްބުއީ. އާންޓްއާއިއެކު ކާޑު ކުޅެން އުޅެލާފައި މިހާރު މިއޮތީ ވާހަކައެއްކިޔާލަން. ޒެލް ނެތީމަ އެކަނި އެހާ މަޖަލެއްވެސް ނުވި. އައި މިސް ހާ ބޭޑްލީ. ޑޭޑް. ގޭގައި ހުރެ ފޫހިވާން ފަށައިފި. ކޮލެޖަށްދާން އަޅުގަނޑުވެސް ބޭނުން. ސަލްވާއާއިއެކީގައި ދެވޭނެއްނު. މޮޑެލްއިންނާއިއެކު މަސައްކަތްކުރިޔަސް ކޮލެޖަށްދިޔުންވެސް ވަރަށް މުހިއްމުކަމެއްގެ ގޮތުގައި މިހާރު ދެކެން. ގޭތެރޭގައި އުޅުމުން އެކުވެރިން ލިބޭލެއްމަދު................" އާޒީން ބުނެލިއެވެ. ހައިކަލްއާއިއެކު ސަލްވާ ކާރުގައި އައިސް ގޮސްވާތަން ފެނުމުން އާޒީންގެ ގާތުގައި އެވާހަކަދެއްކީ މެހެރީނާއެވެ. ހައިކަލްއާއިއެކު އެކާރުގައި އަބަދު އުޅެންވީ ސަލްވާ އެކަންޏެއްނޫނެވެ. ކުދިންނަށްވެސް އެހައްގު ލިބިދޭންޖެހޭނެއެވެ. އާޒީންގެ އެވާހަކައިން ހައިކަލް ވަރަށް ހިތްހަމަޖެހުނެވެ. އަޒަލްވެސް އަންނަގޮތަށް ކޮލެޖަށްދާން ބޭނުންވާނެކަން ހައިކަލްއަށް ޔަގީންވިއެވެ. ސަލްވާ އާޒީން އަދި އަޒަލްއަށް އެކީގައި ކޮލެޖަށްގޮސް ގެއަށް އާދެވޭނެތާއެވެ. ތިންކުދިންގެ ގުޅުން ބަދަހިވާނެއެވެ. އަދި ސަލްވާއަކީ އެކުދިންނަށް ރަގަޅު އަސަރުތަކެއްކުރުވާނެ ކުއްޖެއްކަމާއިމެދު ހައިކަލް ޝައްކެއްނުކުރެއެވެ. ހައިކަލް ޔަގީންކަން ދިނީ އާޒީންމެނަށް ކޮލެޖުން ޖާގަ ހޯދާނެކަމުގައެވެ.\nހަވީރު ސަޔަށްފަހު ސަލްވާ ފިޔަވާ އެންމެންހެން ބޮޑުކޮޓަރީގައި ވާހަކަދައްކާލަން ތިބެފާ މެހެރީނާ މެހެރްޓީވީ ހުޅުވާލައިފިއެވެ. އޭރު ޓީވީއަށް ރައުދާ އަރާ ކޮންމެވެސް ބައްޔަކާއި ބެހޭގޮތުން މައުލޫމާތުދޭން އިނެވެ. އޭނަގެ ރީތިކަމާއިއެކު ވަރަކަށް މޭކަޕްކޮށްލައިގެން އިނުމުން މީހުންގެ ލޮލުގައި އަޅައިގަންނާނެކަން ޔަގީނެވެ. ހައިކަލް ފޫހިވީ މެހެރީނާ ގަސްތުގައި އޭނައަށް ދައްކަން ޓީވީ ޖެއްސީމައެވެ. ނަމަވެސް އޭނަ އެތަނުން ތެދުވެގެން ހިނގައިގަތީ ފޯނެއް އައީމައެވެ.\n"މެހެރް. ދޮންބެ ރުޅިއަންނާނެކަން އެނގޭއިރު ކީއްވެ " ޒައިތޫން ހިތްހަމައެއްނުޖެހުނެވެ.\n"މަންމާ. އަޅުގަނޑަކަށް ނުވެސް އެނގޭ މިގަޑީގައި ރިޕީޓްދައްކާނެކަމެއް. އެހެންނޫނަސް ދޮންބެއާއި އަދި ރައު ގުޅޭނެކަން ހަމަ ޔަގީން. ކުދިންގެ މަންމައަކާއި ނޫންތަ ގުޅެންވާނީ. ހެޔޮނުވާނެ މަންމަމެންވެސް ދޮންބެއަށް ރަގަޅުގޮތްތައް ވިސްނާދިނީމަ ނޫނީ ދޮންބެގެ ދިރިއުޅުން ކުރިއަށްވުރެ އަނދިރިވުން ނޫންކަމެއް ނުވާނެ. މަންމަމެންގެ ހުރި އެންމެ ފިރިހެންދަރިފުޅަށް ވީއިރު މަންމަމެން ހަމަ ބަހެއްވެސް ނުބުނެ ތިބީ؟ އަޅުގަނޑު ކަމެއް ކުރީމަ މައްސަލައަކަށްވީ. އެކަމަކު ދޮންބެ ދެން ހެވޭ ކޮންމެކަހަލަ އަންހެނަކު ހޯދިޔަސް. މަންމަމެންނަށް ނުވިސްނެނީ ކީއްވެތޯ ވެސް ހިތަށް އަރާ. އެންމެ ލޯބިވާ ދަރިފުޅަށް ދެރަގޮތްގޮތް މިވަނީ........." މެހެރީނާ މޫނު ހަދައިގެން އިނދެ ވާހަކަދެއްކިއެވެ.\n"ރޯޒްވެސް އެގޮތަށް ރާއްޖެތެރޭ މީހަކާއި....." މެހެރީނާގެ ޖުމްލަ މެދުކަނޑުވާލީ ޒައިތޫންގެ ހަރު އަޑުންނެވެ.\n"ފުދޭވަރުވެއްޖެ. ތިވާހަކަ ދެން ނުދައްކާ....." ޒައިތޫން ތެދުވެގެން އެތެރެއަށް ދާން ހިނގައިގަތެވެ. ރޯޒްގެ ނަން ބުނެގެން މެހެރީނާ ޒައިތޫންގެ ހިތުގެ އެންމެ ނާޒުކް ހިސާބާއި ކުޅެލައިފިއެވެ. މާޒީގެ ހަނދާންތައް އާކުރުވައިފިއެވެ. އާޒީން އެހާ ގަޔާވުމެއްނެތި އޮތީ ވައިބާގައި އޮންނަ ރޯޒްމެހެލް އާއިލާގެ ޒުވާންކުދިންކޮޅު އޮންނަ ގްރޫޕްގައި މަޖާ ވާހަކައެއްގައެވެ. އަޒަލްވެސް ވަރަށް ރީތި ފޮޓޯތައް ލަމުން ދިޔައެވެ. އެކަނި ސެލްފީ ނަގާފައި ހުއްޓަސް އުފާވެރިކަމުގެ އިންތިހާއެވެ. ކޮންމެ ފޮޓޯއަކުން އަޒަލްހުންނަނީ ހިނިތުންވެ ޖޯޝާއި ފޯރީގައެވެ. ހަޔާތުގެ އެންމެ އުފާވެރި ދުވަސްތައް އައިސްގެން އުޅޭފަދައެވެ.\nމާއިޒް އީސިގްރެޓުން ފެށިގޮތަށް ޝީޝާއަށްވެސް ފާޑަކަށް ދެވިހިފިއެވެ. ފުރަތަމަ ފެށީ އެކުވެރިންނާއިއެކުގައެވެ. ފަހުން އަމިއްލައަށް ގަނެގެން ސިއްރުން ކޮޓަރީގައިވެސް ޝީޝާ ބޯންފެށިއެވެ. އާޒީންއަށް އެކަން ފަޅާއެރީ ހަނދާންނެތި ކޮޓަރި ތަޅުނުލާ ޝީޝާބޯން ހުރިތަންފެނިފައެވެ. ސިއްރުސިއްރުން ފޮޓޯއެއްނަގައިގެން އައިސްފަ ހުރެ މާއިޒްއަށް ވައިބާކޮށްލާފައި އާޒީން ހުރީ ވަރަށް ހެވިފައެވެ. މާއިޒްއަށް ލަނޑެއްދީ ބްލެކްމެއިލްކުރާނެ ކަމެއް ފެނުނީތީ ފަޚުރުވެރިވެސްވިއެވެ. ބަދަލުހިފޭނެގޮތެއް މަގުފަހިވީއެވެ. އާޒީންއަށް ނުވިސްނުނީ މާއިޒް އޭގެ ބަދަލު ހިފަން ކޮށްފާނެކަމަކާއި މެދުގައެވެ. ވާރޭވެހޭތީ ޕޫލްއަށް އެރިފާއޮތްވާ މާ ފިނިވާންފެށުމުން އެރިއިރު ކިބިހި އެޅެންފެށިއެވެ. ކިބިއްސެއްފަހު ކިބިއްސެއް އެޅެމުންގޮސް މުޅި ނޭފަތާއިއެކު ރަތްއަރާފައި ހުއްޓެވެ. ފަހަތު ފެންޑާގައި ހުރެ ތެތް އެއްޗެހިބަދަލުކޮށްގެން ހީފިލާކަހަލަ ހެދުމަކާއިއެކު ޖިންސެއްލުމަށްފަހު ކެހެރި ސްކާފް ކަރުގައި އަޅުވާލިއެވެ. ފެން ނުހިކި އޮތް ބުޅި އިސްތަށިގަނޑު ނިއުޅާލުމުން އެދޮންމޫނުގެ ވަށައިގެން ފެތުރިފާއޮތެވެ. މޭކަޕް ފިލާފައި ހުއްޓަސް ތުންފަތުގައިވެސް ހުރީ ރަތްކުލައެވެ. ވަރަށް ހަމަޖެހިގެން ހުރެ ކޮޓަރިއާއި ހަމަޔަށް ދިޔަމީހާ ފޮރު ހުޅުވާލާފައި ހަޅޭއްލަވައިގަތެވެ. އެންމެ ކުރިން ހީކުރީ ވަގެއްކަމުގައެވެ. އޭނަގެ އަލަމާރި ހުޅުވާލައިގެން ހާވަން ހުރީ މާއިޒްއެވެ. އޭނަގެ އުމުރުން ބާރައަހަރުއްސުރެން ފޮރުވައިގެން ގެންގުޅޭ ޑައިރީ އޮތީ އެނދުމައްޗަށް އެއްލާލާފައެވެ. ބިންމަތީގައި ހުރީ އޭނަ ލިޔުނު "ލަވް ނޯޓްސް" ކޮޅުތަކެވެ. މާއިޒްއަށްޓަކާ ހިތުގައިވިހާ އެއްޗެއް ލިޔެލިޔެފައި އޭނަ ރީތި ފޮށްޓަކަށްލާފައި ފޮރުވާފައި ހުއްޓާ މާއިޒް އެހުރިހާ އެއްޗެއް ބަލާލައިފިއެވެ. އޭނަގެ ޒާތީ ހުރިހާ މައުލޫމާތުތައް އެހެރީ ހާމަޔަށް ލޯ ކުރިމަތީގައެވެ. އެހާ ނިކަމެތިކޮށްލާފައެވެ. އެއަގުހުރި ލޯބި މާއިޒްގެ ފައިދަށުލާ މޮޑެލުމާއި ހުރީ ކޮންތަފާތެއްހެއްޔެވެ؟ އެހާ ރީތިކޮށް ހިތް ބޭޒާރުވުމުން ގަތްލަދެއްގެ ބޮޑުކަމާއިއެކު ރުޅިވެރިކަން ހިތުގައި އުތުރިއަރައިގަތެވެ. އެދިޔަ ބާރުމިނުގައިގޮސް އޭނަ މާއިޒްގެ ގަޔަށް އަރައިގަތެވެ. ދެއަތުން ތަޅައިގަންނަން އުޅުނެވެ. މާއިޒް ދާދި ފަސޭހަކަމާއިއެކު އާޒީންގެ ދެއަތުގައި ހިފަހައްޓާފައިގެންގޮސް ފާރުގައި ޖެއްސިއިރު އާޒީންއަށް ހިރިވެސް ނުލެވުނެވެ.\n"އާ ޔޫ އިންސޭން. ކީކޭހިތަށް އަރާފައި؟ ކީއްވެ އަހަރެންދެކެ ލޯބިވީ؟ ކާކު ބުނެގެންތަ؟ އަހަރެންމިއީ ކާކުކަމެއް ނޭގެނީތަ؟ އައިމް ޔޯ ބްރަދަރ ޑޭމިޓް. ތިމޮޔަ ޚިޔާލު ދޫކޮށްލާ. އާޒިންއަކަށް އަހަރެން ނުލިބޭނެ. ތިއުޅެނީ އަހަރެން ދުނިޔޭގައި ހުންނާތީ އުދަގޫވެގެންހެން ހީވެއްޖެ. މިހުރިހާ ލަދަކާއި ބަދުނާމެއްގައި ބެދެވުމަށްވުރެ އަހަންނަށް މާފަސޭހަ އަމިއްލައަށް މަރުވާންޖެހުނަސް. މިވާހަކަ ބައްޕަގެ ކަންފަތަށް ފޯރައިފިއްޔާ. ބައްޕަކުރާނެ ހިތާމައާއި ދެރަވާނެވަރު އިހުސާސްކުރެވޭނެނަމަ މިކަހަލަ އެއްޗެއް ހިތަށްވެސް ނާރުވާނެ. ހާދަ އަމިއްލަ އެދުން ބޮޑު އަންހެނެކޭ. މިހުރިހާ އެއްޗެއް ނައްތާލަންޖެހޭނީ. އަޑުއިވިއްޖެތަ. ނޫނީ އާޒީންއަށް ފެންނާނީ އަހަރެންގެ ފުރާނަނެތް މަސްގަނޑު. "މާއިޒް ރުޅިއައިސްފާ ހުރެ އެހުރިހާ އެއްޗެއްކީއިރު އާޒީންހުރީ އެސްފިޔަޖަހާލަން ނޭގިފައެވެ. ގަނޑުވެފައިވާ ބުދެއްހެންނެވެ. އެދެލޮލުގައިވި ހުސްކަމުން މާއިޒްއަށްވެސް އުދަގޫވެ އޭނަގެ ރުޅިވެސް މައިތިރިކަހަލައެވެ. އެހުސްކަން ފުރެންފެށީ ކަރުނަތިކިތަކުންނެވެ. ހިތުގައި ޖެހުނު ވަރު އިހުސާސްކުރެވި މާއިޒްވެސް ފެންކަޅިވާވަރުވިއެވެ. ކިޔަން ހުރި އެއްޗެހި ގިނަޔަސް އިތުރު އެއްޗެއް ދުލަކަށް ނައެވެ. އިރުކޮޅެއްވާންދެން އެހާ ކައިރިން އާޒީންގެ ލޮލަށް ބަލަންހުރެފައި ދުރަށް ދާންހިގައިގަތެވެ. އާޒީން އެހާވަރުން ލިޔުނު ނޯޓްތައް މާބްލްމަތީގައިވީއިރު އޭގެ މަތިން ހިނގާފައިގޮސް މާއިޒް ދޮރުން ނިވާވިއެވެ.\nއާޒީން މާއިޒް ހާވާފައިހުރި އެއްޗެހި ތަރުތީބުކުރާނެ ހިތްވަރެއް ނެތަސް ބިންމަތީގައިވާ ނޯޓްތައްތައް ހޮވިއެވެ. ލޮލުން ކަރުނަ ހިފެހެއްޓުމެއްނެތި ފައިބަމުންދިޔައިރު ހުއްޓުވާކަށް އާޒީން މަސައްކަތެއްނުކުރެއެވެ. އެނދަށް ވެއްޓިގަތްގޮތަށްއެތައްއިރެއްވާންދެން އޮތްއިރު ކަރުނައިން ބާލީސް ތެމިފޯވިއެވެ. ހައިކަލް ތަންކޮޅެއް އަވަދިނެތިއުޅޭތީ ހެނދުނުގެއަށް ދިޔަގޮތަށް ނައި ނަމަވެސް ސަލްވާއަށް ގުޅައިގެން އާޒީންގެ ހާލުބަލައިލަން އެދުނެވެ. ސަލްވާ އެކޮޓަރީގެ ދޮރުގައި އެތައްފަހަރު ޓަކިދިނުމުން އާޒީން ދޮރުހުޅުވާލައިފިއެވެ.\n"ބައްޕަ ބުނުއްވީ އާޒީން ފޯނު ނުނަގައޭ ވީގޮތެއްބަލައިލަދޭށޭ..." ސަލްވާއަށް އާޒީންގެ ދުޅަވެފައިވާ ދެލޯ ފެނުމުން ރޮއިފާހުރިކަން އެނގުނެވެ.\n"ފިނީގައި އުޅުނީމަ ރޯގާޖެހުނީ..."އަޒަލް ކިނބިހި އަޅާފައި ޓިޝޫއިން ނޭފަތް ފޮހެމުންދިޔައެވެ.\n"އިނގުރު ސައިތަށްޓެއް ގެނެސްދެންތަ؟" ސަލްވާ އަހައިލިއެވެ.\n"އޯކޭ ވާނެ........" އާޒީން އެތެރެއަށްވަދެފާ ރަޖާގެ ދަށަށްވަދެއޮތަސް ހީފިލާގޮތެއްވެސްނުވިއެވެ. ހިތުގައި ޖެހި ހަމަ ރޮވެނީއެވެ. ޓިޝޫޕެކެޓަކަށްފަހު ޕެކެޓެއްހުސްވާއިރުވެސް މާއިޒްގެ ޖުމްލަތައް ތޫނު ތީރުތަކެއްފަދައިން ހިތަށް ހެރި ހިތް ކުދިކުދިކޮށްލައިފިއެވެ. ކޮންފަދަ އަނިޔާވެރި ލަފުޒުތަކެއްހެއްޔެވެ؟ ހާދަހާ ހިތަށް ތަދުކޮށްލައިފިއެވެ. ސަލްވާ ސައިތަށްޓެއްހިފައިގެން އައުމުން އާޒީންތެދުވެ އިށީދެއްޖެއެވެ. ސަލްވާ ދޮންމަންމަކަމުގައިވިޔަސް ގޯހެއްނޫނެވެ. އޭނަ އަރިދަފުސްރޯގާޖެހުމުންވެސް އަޅާލިވަރުކުޑައެއްނޫނެވެ. ހޫނުފެނުން އާވިއަރުވާވެސް ދިނެވެ. ޗިކަންސޫޕްވެސް ގެނެސްދިނެވެ. ހަގީގަތުގައި އޭނަގެ ބައްޔަށްވުރެ ހިތަށް ލިބިފައިވާ އަނިޔާ މާ ބޮޑެވެ. އޭނަ ސަލްވާއާއި ކޮންމެވެސް ވަރަކަށް އެވާހަކަ ހިއްސާކުރަން އެވަގުތު ބޭނުންވިއެވެ. ސަލްވާއަކީ ދީނީ އަންހެންކުއްޖަކަށްވާއިރު ކޮންމެވެސް ކަހަލަ ޚިޔާލެއްދެވިދާނެއެވެ. އޭނަ ކުރިން ނަމާދުކޮށް ދުޢާކުރުމުންވެސް އޭނަ ބޭނުންވާކަންތައް ވަނީ ފުރިހަމަނުވެއެވެ. އެހެންވާންވީ ސަބަބެއް އާޒީންއަކަށް ނޭގެއެވެ.\nއަހަރެންގެ ހިތް އަނބުރާދީ - 59 8 މަސް 1 ދުވަސް ކުރިން\nއަހަރެންގެ ހިތް އަނބުރާދީ - 57 8 މަސް 1 ހަފްތާ ކުރިން\nއަހަރެންގެ ހިތް އަނބުރާދީ 8 މަސް 1 ހަފްތާ ކުރިން


ކާވިން…01 | FenvaruOnline\n13:13 - 22 މާޗް 2020 - 25 comments\nތަފާތު ވާހަކަ އެއް ލިޔުމުގެ މަޤުޞަދުގައި އަޅުގަނޑު ލިޔަން މިފަށާ ވާހަކަ އަކީ، އަޅުގަނޑުގެ އަމިއްލަ ޚިޔާލެއްގެ މައްޗަށް ބިނާކޮށް ލިޔަމުންދާ ޚިޔާލީ ވާހަކަ އެކެވެ. ވާހަކަ ބިނާވެފައި ވާނީ އާދަޔާ ޚިލާފު ބާރުތަކެއް ލިބިގެންވާ މީހެއްގެ ދިރިއުޅުމުގެ މައްޗަށެވެ. މި ވާހަކައިގައި ބަޔާންކޮށްފައިވާ ތަހުގީގުތައް ކުރިއަށްދާ ގޮތާއި، މާހައުލުތައް، އަދި ޖުމްލަކޮށް ބުނާނަމަ، ހުރިހާ ކަމެއް ވެސް ސިފަކޮށްދީފައި ހުންނާނީ އަޅުގަނޑުގެ އަމިއްލަ ޚިޔާލަށް ގެނެވޭ ގޮތަށެވެ.\nމިއީ ބިރުވެރި ވާހަކަ އެއް ނޫނެވެ. ލޯބީގެ މި ވާހަކައިގެ ތެރެއިން ތަހުގީގު ކުރެވޭ ކޭސް ތަކަކާއި ވާހަކައިގެ މެއިން ކެރެކްޓަރ ތަކުގެ ދިރިއުޅުމުގައި ދިމާވާ ކަންތައްތައް ގެނެސްދެވޭނެއެވެ.\nމި ވާހަކައަކީ އެއްވެސް އިރެއްގައި ހިނގާފައިވާ ނުތަތަ ހިނގާފާނެ ކަމަށް ބަލައިގެން ލިޔަމުންދާ ވާހަކަ އެއް ނޫނެވެ.\nއިރު އޮއްސެމުން އައި ވަގުތެވެ. އާދަޔާ ޚިލާފަށް ވައި ބާރެވެ. ގަސްތައް ހީވަނީ މުލުން ލުހިގެން އަތުވެދާނޭ ހެންނެވެ. އުޑުމަތި ބަނަކޮށްލެވިފައިވި ކަޅު، ބޯ ވިލާތަކުން އަންނަން އުޅޭ ތޫފާނުގެ އިންޒާރު ދެމުން ދިޔަ އެވެ.\nރަށުގެ އެންމެ ޖަންގަލި ބޯ ސަރަޙައްދުގައިވާ ފަޅުގޭގެ ތެރެއިން އިވެމުންދިޔައީ ކުޑަ ކުއްޖެއްގެ ރުއިމުގެ އަޑެވެ. އެ އަޑު ހިނދެއް ހިދަކަށް ދިޔައީ ގަދަވަމުންނެވެ. އެކުއްޖާގެ ރުއިމުގެ އަޑު ކެނޑުމާއި އެކު، އިވިގެން ދިޔައީ ބައު ދޮރެއް ހުޅުވުމުން ގޮވާ ޒާތުގެ ތޫލި އަޑެކެވެ. ގިނައިރުތަކެއްނުވެ، އަންހެނެއްގެ ވޭނީ ހަޅޭކުގެ އަޑު އިވިގެން ދިޔަ އެވެ. އެ އަޑު މަޑުވަމުން ގޮސް އެކީހެން ކެނޑުނެވެ.\nރަށުގެ ހޭޅިފަށުން ހިނގަމުން އައި ދެ ލޯބިވެރިންގެ މިޝްރާބު ހުރީ، އެންމެ ބޯކޮށް ހެދިފައިވާ ޖަންގައްޔާއި ދިމާއަށެވެ. އެކަކު އަނެކެއްގެ އަތުތެރޭގައި ތިބެ، ދެމީހުން އައިސް ނުކުތީ ބައު ޖިފުޓި ގަނޑެއްގެ ކުރިމައްޗަށެވެ. އޭރު ތުނިކޮށް ވާރޭ ވެހެމުން ދިޔަ އެވެ. ދެމީހުން އެކަކު އަނެކަކަށް ބަލައިލާފައި ހީލި އެވެ. ހީވީ އެ މީހުން ބޭނުންވި ފަދަ ފުރުޞަތެއް ލިބުނީ ހެންނެވެ.\nފިރެހެން ކުއްޖާ އޭނާގެ އަތްދަނޑި މައްޗަށް އަންހެން ކުއްޖާ އުފުލައިލި އެވެ. އޭގެ ފަހުގައި އެ ގެއާއި ދިމާއަށް ހިނގައިގަތެވެ. ދޮރު ހުޅުވާލުމާއިއެކު، ފިރެހެން ކުއްޖާގެ އަތުގެ ތެރެއިން ވީއްލިގަނެގެން އަންހެން ކުއްޖާ ދުއްވައިގަތެވެ. ދޮރު ލައްޕައި މަކުޑި އެޅުވުމަށްފަހު އަންހެން ކުއްޖާގެ ފަހަތުން ފިރެހެން ކުއްޖާވެސް ހިގައިގެންފި އެވެ. އޭރު އެ ތުންފަތް މަތީގައިވީ ލާނެތް ހިނިތުންވުމެކެވެ. ކުރިމަތިވާން އުޅޭ ތޫފާނުގެ ޚިލަމެއް އެ އިން އެކަކުގެ ވެސް ނެތް ކަހަލަ އެވެ.\nފިރެހެން ކުއްޖާއަށް މާދުރަށް ނުދެވެނީސް އިވުނީ ވަރަށް ބާރަށް ހަޅޭއްލަވައިގަތް އަޑެވެ. ބާރުބާރަށް ހިނގާފައި އަޑު އައި ދިމާއަށް އޭނަ ދިޔަ އެވެ. އަތުގައި އޮތް ފޯނުން ތަންތަނަށް އަލިކުރަމުން ދިޔަ، އެ ފިރެހެން ކުއްޖާގެ ފައިގައި އެއްޗެއް ޖެހުނެވެ. ފައިދަށަށް އަލިކޮށްލުމާއިއެކު، އޭނަގެ ދެލޯ ބޮޑު ވިއެވެ. ވެއްޓިފައި އެ އޮތީ އޭނަގެ ލޯބިވެރިޔާ އެވެ. އެ ކުއްޖާ އޮތީ ލެއިން ތަތްތެޅިފަ އެވެ. މުޅި ތަނުގައި ވަނީ ލޭގެ ކޯރެއް ހެދިފަ އެވެ.\nއަންހެން ކުއްޖާ އާއި މާ ދުރު ނޫން ހިސާބެއްގައި އިތުރު އަންހެނަކު އޮތެވެ. އެމީހާގެ މެޔަށް ވަނީ ވަޅިއެއް ހަރާފަ އެވެ. ހަށިގަނޑުގެ އެކި ތަންތަނަށް ވަޅި ހަރައި ޒަޚަމްކޮށްފައި ވިއެވެ. ހީވާ ގޮތުން އެމީހަކު އޭރުވެސް އޮތީ މަރުވެފަ އެވެ.\nބޮޑު ކުޅި އެކެވެ. ވަށައިގެންވި ގަސްތަކުގެ ހިޔާ މުޅި ސަރަހައްދަށް އެޅިފައި ވިއެވެ. އެންމެ ބިޔަކޮށް ހެދިފައި ހުރި ކަނޑޫ ގަސް ދަށުގައި އެ ހުރީ ޒުވާން އަންހެން ކުއްޖެކެވެ. ފުރަގަސްދީގެން ހުރިއިރު، އެ ކުއްޖާގެ ކަޅުކަންގަދަ ދިގު އިސްތަށިގަނޑު އޮތީ ވިހުރިލަ ވިހުރިލަ އެވެ. ލައިގެން ހުރި ހުދުކުލައިގެ ދިގު ހެދުން ވެސް ވަޔާއިއެކު، ވިހުރެމުން ދިޔަ އެވެ.\nއެ ކުއްޖާ ލަސްލަހުން، ފަސް އެނބުރެން ފެށި އެވެ. ކުއްލިއަކަށް ހީވީ އިރު އޮއްސުނު ހެންނެވެ. މުޅި ތަން އަނދިރި ވެއްޖެ އެވެ. މަތިން އެޅުނު އަލި އެޅިފައިވީ އެ ކުއްޖާގެ ގަޔަށެވެ. ދެން ފެނުނީ އެ ކުއްޖާ ލައިގެން ހުރި އަންނައުނުގެ ކުލަ ކަޅު ކުލައަށް ބަދަލުވީ ތަނެވެ. އަތް ދިގު ޓީޝާޓާއި ކަޅު ޖީންސް ވަނީ އެ ހަށިގަނޑުގައި ރީތިކޮށް ހިފާލާފަ އެވެ. ބައްޓަން ރީތި އެ ހަށިގަނޑުގެ ވަނާތައް ރީތިކޮށް އެނގެމުން ދިޔަ އެވެ. އޮފުކަން ގަދަ ކަޅު ކުލައިގެ މާސްކެއް މޫނުގައި އަޅައިގެން ހުރިއިރު، ފެންނަމުން ދިޔައީ، ރަތް ލޭ ކޮޅެއްފަދަ އެ ކުއްޖާގެ ތުންފަތެވެ.\nސިއްސައިގެން ގޮސްފައި ކާވިންއަށް ހޭލެވުނެވެ. ފެނުނީ ހުވަފެނެކެވެ. އެއީ ފާއިތުވެދިޔަ މަހެއްހައި ދުވަހު ވެސް ކޮންމެ ރެއަކު އޭނައަށް ފެންނަ ހުވަފެނެވެ. ތަފާތަކީ ކުރިން އޭނައަށް ފެނުނީ އެ އަންހެން ކުއްޖާ އަބަދު ވެސް ހުދު ހެދުމެއްގައި ހުއްޓައި ކަމެވެ.\nއެ ފިނި ރޭގައި ވެސް ކާވިން އޮތީ ދާހިއްލައި ފޯވެފަ އެވެ. ތެދުވެ އެންމެ ފުރަތަމަވެސް އޭނަ ބަލައިލީ ފާރުގައި ހަރުކޮށްފައިވާ ބޮޑު ގަޑިއަށެވެ. ގަޑިން މެންދަމުން އަލިވެ އެކެއް ޖެހީ އެވެ. ކާވިން އޭނާގެ ބޮލުގައި ދެ އަތުން ހިފަހައްޓާލި އެވެ. އެ ދެ ލޮލުގެ ތެރެއިން އާދަޔާ ޚިލާފު ވިދުމެއް ފެނިގެން ދިޔައެވެ. ދެ ލޯ މަރައި ބާރުކޮށްލުމާއިއެކު، އެ ހަށިގަނޑަށް އަރައިގެން ދިޔައީ އާދަޔާ ޚިލާފު ބާރުގަނޑެކެވެ. މުޅި މީހާ ތުރުތުރު އަޅަ އެވެ. ދެން ފެނުނީ ފުންމައިގެން އެނދުން ތެދުވި ތަނެވެ. ކާވިންގެ ހަރަކާތްތައް އަވަހެވެ. ދެތިން މިނެޓްގެ ތެރޭގައި އޭނަ ހުރީ ތައްޔާރު ވެލައިގެންނެވެ.\nފުލުހުންގެ ޔުނީފޯމުގައި ކާވިން ފެންނަލެއް ވަރަށްވެސް ހިތްގައިމެވެ. އިސްކޮޅުން ދިގުވެފައި، ހަންގަނޑުގެ ކުލަ އައްޔެވެ. ކަޅުކަން ގަދަ އިސްތަށިގަނޑު ރީތި ވަރަކަށް ކޮށައި، ނިތްކުރި އާއި ދިމާއިން މައްޗަށް ހިއްލާލާފައި ހުންނައިރު، ވަރަށް ވެސް ފިރެހެންވަންތަ އެވެ. ތަފާތު ކަމަކަށް ފާހަގަވަނީ ކާވިންގެ ކަޅީގެ ކުލަ އެވެ. ގަދަ ނޫކުލައިގެ އެ ކަޅީގެ ކުލަ، ބައެއް ފަހަރު ވިލު ނޫކުލައަށް ވެސް ބަދަލު ވެއެވެ.\nހަލުވި ފިޔަވަޅުތަކެއްގައި ކާވިން ނުކުތީ ބޭރަށެވެ. އޭރު ތުނިތުނިކޮށް ވާރޭ ވެހެ އެވެ. ވަގުތަކީ ފުލުހުންގެ ވެހިކަލް އައިސް އެގޭ ދޮރު މައްޗަށް މަޑުކޮށްލި ވަގުތެވެ.\nކުޑަކޮށް ދުވެލާފައި ކަހަލަ ގޮތަކަށް ކާވިން ގޮސް ވެހިކަލަށް އެރި އެވެ. އޭގައި ތިބީ އޭނަގެ ދަށުން މަސައްކަތް ކުރާ އީން، އާއި ޔުނާން އެވެ. ވެހިކަލް ދުއްވަން އިނީ ލަޔާން އެވެ. ކާވިން ފެނުމާއިއެކު، އެންމެން ބަލައިލީ ދެލޯ ބޮޑުކޮށްލަމުންނެވެ. އެކަކު އަނެކެއްގެ މޫނަށް ބަލައިލާފައި އަނެއްކާވެސް ކާވިން އަށް ބަލަން ފެށި އެވެ.\nއެއިން ކަމަކަށް ކާވިންގެ އެއްވެސް ފަރުވާލެއް ނެތެވެ. އޭނަ ވެހިކަލަށް އަރައި އިށީނީ ޔުނާންގެ ކައިރީގަ އެވެ. އީން އިނީ ޔުނާންގެ އަނެއް ފަރާތުގަ އެވެ.\n"ހޫމްމް... ހަތަރު މަރު... ކާކު ރިޕޯޓްކުރީ؟..." ނިވިފައިވާ ފޯނު ނަގައި އެ ހުޅުވަމުން ކާވިން ސުވާލު ކުރީ އާދައިގެ މަތީން އޭނަގެ ރަސްމީ ރާގުގަ އެވެ.\n"ޕެޓްރޯލްކުރަން އުޅުނު ކުއްޖަކަށް ޝައްކު ވެގެން ގުޅީ... އޭނަ ވެސް އެތެރެއަށް ނުވަންނަމޭ ބުނީ... އެކަމަކު ކަމެއް ވެގެން އުޅޭކަން ސަރއަށް ކިހިނެތް އެނގުނީ؟... އަނެއްކާ މީހަކު މަރުވި ވާހަކަ އެއް އޭނަ ނުވެސް ބުނޭ... އަޅުގަނޑުމެން ގުޅިއިރު، ސަރގެ ފޯނު ވެސް އޮތީ ނިވާލާފަ..." ޔުނާން އިނީ ހައިރާންވެފަ އެވެ.\nއެ ވާހަކަ އާއި ގުޅުވައިގެން ކާވިން ވަކި އެއްޗެއް ނުބުންޏެވެ. އެއީ ޔުނާންއަށް އައު ކަމަކަށް ވެސް ނުވި އެވެ. ކާވިން ޖަވާބު ދޭނީ ހަމަ އެކަނި ރަސްމީ ސުވާލު ތަކަށެވެ. ބުނަން ބޭނުންވާ އެއްޗެއްގެ އިތުރުން ބޭކާރު ވާހަކައަކަށް އޭނަ އެއް އިރެއްގައި ވެސް ސަމާލުކަމެއް ނުދެ އެވެ.\n"ކިހިނެތްތަ އޭނައަށް ހުރިހާ ކަމެއް އެނގެނީ... މި ދެން އަޖައިބެއްނު..." ޔުނާން ވާހަކަ ދެއްކީ އީންގެ ކަންފަތް ކައިރީގައި ސިއްރުންނެވެ.\nއީން ދެލޯ ބޮޑުކޮށްފައި ކާވިންއަށް ބަލައިލީ ޔުނާން ދެއްކި ވާހަކަ އަޑު އިވިދާނެތީ ޖެހިލުންވީ ވަރުންނެވެ. ބިއްލޫރިގަނޑުން ބޭރު ބަލަހައްޓައިގެން އިން ކާވިން ފެނުމުން އީންއަށް ހަމަޖެހުމެއް ލިބުނެވެ. އޭނަ ޔުނާންއަށް ބަލައިލާފައި ދެލޯ ހަނިކޮށްލި އެވެ.\n"ޝްޝްޝް..." ތުންފަތުގައި އިނގިލި ޖައްސައިލަމުން އީން ބުންޏެވެ.\nމަންޒިލާއި ހަމައަށް ދަތުރު ކުރަމުންދިޔަ އިރު، އެކަކު ވެސް އިތުރު ވާހަކަ އެއް ނުދައްކަ އެވެ. ޝީޓުގައި ލެނގިލައިގެން ކާވިން އިނީ ދެލޯ މަރާލައިގެންނެވެ. ސިއްރުން ކާވިންއަށް ބަލައިލި އީން އޭނާގެ ދެލޯ ހަނިކޮށްލި އެވެ. ސިއްރުވެރި ކަމުން ފުރިފައިވާ އެ ޒުވާނާގެ ހަޤީގަތް އެނގޭ ހިތުން އޭނަގެ ކެތްތެރިކަން ވަނީ ކުޑަ ވެފައެވެ. ކާވިން އޭނާގެ ލޯ ހުޅުވައި އީންއަށް ބަލައިލީ އީން އެގޮތަށް ބަލަހައްޓައިގެން އިންދަ އެވެ.\nއީންގެ މެޔަށް ހީވީ ހޫނު ފެން އެއްޗެއް އޮއްސައިލި ހެންނެވެ. އަވަހަށް ޝީޓުގައި ލެނގިލާފައި، ޔުނާން އާއި ނިވާވެލި އެވެ. ކާވިން ބަލައިލިގޮތުން ހީވީ، އޭނަ ބަލާކަން އެނގިގެން ބަލައިލި ހެންނެވެ. އެ ދެބުމަ ގޮށްޖަހާލައިގެން އިން ގޮތުން ވެސް އީންގެ ހަށިގަނޑު ރޫރޫ އަޅައިގެން ދިޔަހެން ހީވި އެވެ. އީން ޖެހިލުންވަނީ އޭނަ ކިތަންމެ ސިއްރުން ކަމެއް ކުރިޔަސް އެކަމެއް ކާވިންއަށް ފަޅާ އަރާތީ އެވެ.\nވެހިކަލް ގޮސް ހުއްޓައިލީ ހާދިސާ ހިނގައިގެން އުޅޭ ސަރަހައްދަށެވެ. ގަސްތަކުގެ ތެރެއަށް އަލިކުރަމުން އެންމެން ގޮސް މަޑުކޮށްލީ ކުރިމަތިން ފެންނަން ހުރި ޖިފުޓިއެއް ކަހަލަ ގޭގެ ކުރިމަތީގަ އެވެ. ދޮރު ހުޅުވުމަށް ކާވިން އެދުނީ ޔުނާންގެ ކައިރީގަ އެވެ. ލަޔާން ހުރީ ޓޯޗު ހިފައިގެން އަލިކުރާށެވެ.\nޔުނާން ހިންދިރުވައިލި އެވެ. އޭނަ ބަލައިލީ ކައިރީގައި ހުރި އީން އަށެވެ. އީން ވަގުތުން ދެފަރާތަށް ބޯ ހޫރާލި އެވެ. ދެމީހުން އެކަކު އަނެކަކަށް ބަލަހައްޓައިގެން ތިއްބައި އިވުނީ ގަދަ އަޑުފަށްގަނޑެކެވެ. އީން ސިހިފައި ބަލައިލިއިރު، ކާވިން ހުރީ ދެބުމަ ކައިރިކޮށްލައިގެން އޭނައަށް ބަލާށެވެ. ގޭގެ ދޮރު ހުރީ ހުޅުވިފަ އެވެ. ކާވިން އެ ދޮރު ހުޅުވީ އޭނަގެ ފައިން ޖަހާފަ އެވެ. އިވުނު އަޑުފަށްގަނޑަކީ އެއީ އެވެ.\n"ސޮރީ ސަރ..." ޔުނާން ކަންބޮޑުވެފައި ބުންޏެވެ.\nކާވިން ވަކި އެއްޗެއް ނުބުނެ އެވެ. ރުޅި އައިސްގެން ދެމީހުންނަށް ބަލައިލާފައި އެތެރެއަށް ވަދެގެން ދިޔައީ ހަލުވި ފިޔަވަޅު ތަކެއްގަ އެވެ.\n"އައި ހޭޓް ދެޓް... އަލަށޭ މިކަހަލަ ކޭސް އަކަށް މި އައީ... ކޮންމެހެން ބިރުންނެއް ނޫނޭ..." ޔުނާން އޭނާ ލައިގެން ހުރި ޔުނީފޯމުގެ ގިރުވާން ރަނގަޅު ކޮށްލަމުން ވާހަކަ ދެއްކި އެވެ.\n"އުހޫނ... ކަލޭ ހަމަ ބިރުން... އަންހެނަކަށްވުރެ ކަލޭގެ ކަންތައް ބޮޑެއްނު... ބޮޑު ފިނޑިއެއް ކަލޭ ތީ..." ލަޔާން ވާހަކަ ދެއްކީ ޖެއްސުމުގެ ރާގަކަށެވެ.\nޔުނާންގެ ބުރަކަށީގައި ބޮނޑިއެއް އަޅައިލާފައި، ލަޔާން ޖަހާލީ ހިނިގަނޑެކެވެ. އޭނަ ކާވިންގެ ފަހަތުން ގޭތެރެއަށް ވަނެވެ.\nޔުނާން ބަލައިލީ އަނގަމަތީގައި އަތް އަޅައިގެން ހޭން ހުރި އީން އަށެވެ. އީން ހޭތަން ފެނުމުން އޭނަ މޫނަށް ވައްތަރެއް ޖައްސައިލި އެވެ. ފުންމައިގަނެގެން އީން އާއި ދިމާއަށް ދިޔަ އެވެ. ޔުނާންގެ ހަމަލާއިން ރެކިގަނެގެން، އީން ދުވެފައި ގޮސް ގޭތެރެއަށް ވަނެވެ. ދެފަރާތް ބަލައިލާފައި ޔުނާން ވެސް އީންގެ ފަހަތުން އެތެރެއަށް ވަނެވެ. ފަހަތް ބަލަމުން ހިނގާފައި ދަނިކޮށް އޭނަ ގޮސް ލައިގަތީ އީންގެ ގައިގަ އެވެ.\nއަތުގައި އޮތް ޓޯޗުން އަލިކުރަމުން ކުރިޔަށް ދިޔަ އީން ސިހުނީ ފަހަތުން އޭނަގެ ގައިގައި، އެއްޗެއް ޖެހިގަތުމުންނެވެ. އޭނަ ބިރުން ހަޅޭއްލަވައިގަތެވެ. ފަހަތުގައި ހުރި މީހަކު އެއަށްވުރެ ބާރަށް ހަޅޭއްލަވައިގަތް އަޑު އިވުނެވެ. ޔުނާން ކަން އެނގުމުން އީން ފަސް އެނބުރިފައި، ޓޯޗުން އެ މޫނަށް، އަލިކޮށްލައިފި އެވެ. މޫނު މައްޗަށް އަލިވުމާއިއެކު، ޔުނާން ސިހުނެވެ. އޭނަ ހުރިތަނަށް ވެއްޓިއްޖެ އެވެ.\n"ސާބަސް..." އީންއަށް ހެވުނެވެ.\nޔުނާން އިން ދިމާއަށް އަލިކޮށްލަމުން އީން އުޅުނީ އޭނަ އިތުރަށް ބިރުގަންނަވާލާށެވެ. އޭނަގެ ދެލޯ ބޮޑުވީ، ޔުނާންގެ ކައިރީގައި ލެއިން ތަތްތެޅިފައި އޮތް ތުއްތު ކުއްޖާ ފެނުމުންނެވެ. އެއް އަރިއަކަށް ވާހެން އޮތް އެ ކުއްޖާގެ މެޔާއި ދިމާއިން ހަރާލާފައިވާ ހަންޖަރު ވަނީ އަނެއް ފަރާތުން ނުކުމެފަ އެވެ. އެ ކުއްޖާގެ އަތް މުށްކެވިފައިވާއިރު، އެ އަތުގެ ތެރޭގައި، އެއްޗެއް އޮތެވެ.\nއީން ދެލޯ ބޮޑުކޮށްގެން ބަލަން ހުރިގޮތުން ޔުނާންގެ މުޅި ހަށިގަނޑު ރޫރޫ އަޅައިގަތެވެ. ކައިރީގައި އެއްޗެއް އޮތްކަން އެނގުނެވެ. އަމިއްލަ ހިތް ހަމައަކަށް އަޅުވަން އޭނަ މަސައްކަތް ކުރި އެވެ. އެވަރުންވެސް ހަމައަކަށް އެޅުވޭ ގޮތެއް ނުވި އެވެ. ލޮލުގެ ހިމަކޮޅުން، ކައިރީގައި އޮތީ ކޯއްޗެއްތޯ ބަލައިލި އެވެ. ފެނުނު މަންޒަރުން، ޔުނާންގެ ހަމަބުއްދި ފިލައިދިޔަ ކަހަލަ އެވެ. އޭނަ ބާރަށް ހަޅޭއްލަވައިގަނެފައި، ފުންމައިގެން ތެދުވި އެވެ. ދެފަޔަށް ލެވުނުހާ ބާރެއް ލާފައި ދުވަމުންދިޔައިރު، އޭނައަށް ދެވޭ ނުދެވޭ އެއް ވެސް ނޭނގެއެވެ.\n"ސަރ... ސަރ..." އީން ވަރަށް ބާރަށް ގޮވާލި އެވެ.\n"ސަރ... މިއޮތީ..." އީން ފަސްއެނބުރިފައި ކުރިމައްޗަށް ބަލައިލިއިރު ކާވިން ހުރީ އޭނަގެ ކުރިމަތީގަ އެވެ.\n14 އަހަރުގެ ކުއްޖާ ގެއްލުނީ ކުޑަ ކުދިންގެ ހިޔާގައި ހުއްޓައި\n22 މާޗް 2020, 15:29\nOMG 😱 😱 😱 😱 😱 😱 😱 😱 😱 😱 SPEECHLESS 😶 🤔🤔🤔🤔🤔🤔🤔🤔 furathama bai kiyaalaafaves vaahaka ah hiy ekee dhevijje 🧡🧡🧡🧡🧡🧡🧡🧡🧡🧡🧡❤❤❤❤❤❤❤❤❤❤❤❤❤❤💚💚💚💚💚💚💚💚💚💚💚💚💚💚 Vvvvv interest vejje. Feshun genes dhewfa ingoiy vvvv hiygaimu 💙💙💙💙💙💙💙💙💙💙💜💜💜💜💜💜💜💜💜💜💜💜💜💜 Sifakohdheefa in gothun characters thakuge varugadhakan sifavi. Adhi hama ehenme maahauluge biruverikamaa hingaigen ulhey kamuge serious kamaa bodukan dheyhakohdhey 💛💛💛💛💛💛💛💛🖤🖤🖤🖤🖤🖤🖤🖤🖤🖤🖤🖤🖤🖤💛💛💛💛💛💛💛🖤🖤🖤🖤🖤🖤🖤💛💛💛💛💛💛💛💛💛💛💛💛💛💛 Yunaan akee kihaa findi meehehkamaa kuriah huri baithakuga eyna ulheyne haalu eba ihusaaskurevey 😀😀😀😀😀😀😀😀😀😀😀😀😀😀😀 Vaahaka feshumuge kuri vaahaka aa beheygothun genes dheefa in statement vv fakkaa.. Ehen bunela dheefa inee readers ah v faseyhavaane kuriah dhaan 💓💓💓💓💓💓💓💓💓💓💓❤💚💙💜🖤💛❤💚💙💜🖤💛❤💚💙💜🖤💛❤💚💙💜🖤💛❤💚💙💜🖤💛❤💚💙💜🖤💛❤💚💙💜🖤💛 Mi part kiyaaleemaves ingijje mie hama eh vanaige vaahaka akah vaanekan. One of my favorite style. Super natural. Wow. Kuriah huri baithah kiyaahithun hama keiy nuvey sahaadheh 🌹🌹🌹🌹🌹🌹🌹🌹🌹🌹💛💛💛💛💛💛💛🌹🌹🌹🌹🌹🌹🌹💜💜💜💜💜💜💜🌹🌹🌹🌹🌹🌹🌹💙💙💙💙💙💙💙🌹🌹🌹🌹🌹🌹🌹💚💚💚💚💚💚💚 Eysh thee hama raneh maleh kahala writer eh ingey😍😍😍😍😍😍😍😍😍😍😍😍😍😍😍😍 Lysm😘😘😘😘😘😘😘😘😘😘😘😘 Waiting for the next part. 🧡💙🌹♥💓❤🖤💛💜💙🌹💚♥😍❤🖤😘💜💛❤♥💚🌹💙🧡💓❤🖤💛😘😍♥💚\n22 މާޗް 2020, 19:45\n22 މާޗް 2020, 15:37\nWowwww vvvvv reethi.. Alhey story ge name ves ehaa reethi. 😍😍😍\n22 މާޗް 2020, 19:46\n22 މާޗް 2020, 15:38\nvarah reethi 😘😘😘\n22 މާޗް 2020, 16:58\nއޭޝް މި ޕާޓް ވަރަށް ރީތި😘👌 އުއްމީދުކުރަން ނެކްސްޓް ޕާޓް ވެސް ވަރަށް ރީތިވާނެކަމަށް❤❤ އަދި މިފަދަ ރީތި ވާހަކައެއް ލިޔުމުގެ ހެޔޮ ތައުފީޤު އޭޝް އަށް މިންވަރުކުރަށްވާށި އާމީން😊\n22 މާޗް 2020, 19:47\nThank u so much dear😊❤\n22 މާޗް 2020, 17:04\nއޭޝް މި ޕާޓް ވަރަށް ރީތި😍👌👌 އުއްމީދުކުރަން ނެކްސްޓް ޕާޓް ވެސް މިހާ ރީތިވާނެ ކަމަށް🥰އަދި މިފަދަ ރީތި ވާހަކައެއް ލިޔުމުގެ ހެޔޮ ތައުފީޤު އޭޝް އަށް މިންވަރުކުރަށްވާށި އާމީން🙂🙂\n22 މާޗް 2020, 17:36\nMasha Allah ❤ wowsome as always.. I always like these kind of stories.. investigations and murder cases.. waiting impatiently for the next part 🥰😍\n22 މާޗް 2020, 19:48\n22 މާޗް 2020, 18:37\nހާދަ ހިތްގައިމު ފެށުމެކެވެ. ހިތްދެވިއްޖެއެވެ. ޝައުޤުވެރިވީވަރުންނެވެ. ހާދަ މޮޅެވެ ސިފަކުރުންތަކެވެ. އެހާމެ ރީއްޗެވެ. ޢިބާރާތް ކުރުންތަކެވެ. ވަރަށް އުފެއްދުންތެރިއެވެ. އޭޝްގެ ހިޔާލެވެ. ވަރަށް ފުރިހަމައެވެ. ގެނެސްދޭ ގޮތެވެ. އިންތިޒާރު ކުރަމެވެ. ކުރިއަށް ބަޔަށެވެ. ވަކިވެލަމެވެ. މިވަގުތަށެވެ.\n22 މާޗް 2020, 19:35\nVarah varah varah reethi.maa sha Allah.curiously waiting waiting waiting for the next part…ly sisoo\n23 މާޗް 2020, 13:31\nOmg speechless….varah varah varah reethi…masha allah….sis thee hama best😍😍😍…..vaahakaage feshun vx hama ehaa furihama….vhk ge dhn huri bai thah vx hama mihaa reethi vaane kamah unmeedhu kuran…..nxt part ah inthizaaru kuran…..whn nxt sis…\n26 މާޗް 2020, 19:14\nThank u so much true 😊❤ mee mulhin ehen vaahaka eh. Story ga ulhey meehun ves thafaathuvaane.. Ekam case ga gothah mi story ga ves investigation thakeh kuriyah dhaane.\n23 މާޗް 2020, 20:32\nMiyy cases number 1 aa gulhuvaafa Inna story eh dhw\nEY story ga ulhey baeh meehun ulhey thiyy mi ahaaly\n24 މާޗް 2020, 20:45\nThank u so much Kai 😊❤\n24 މާޗް 2020, 20:29\nފެށުން ވަރަށް ކަމުދޭ\nވާހަކަ ގެނެސްދޭނީ ހަފްތާއަކު ކިތަށް ދުވަހު؟ އެހެން ލިޔުންތެރިންގޮތަށް މެދު ނުކެނޑި ގެނެސްދޭނެކަމަށް އުއްމީދު ކުރަން\n24 މާޗް 2020, 20:47\nIn Sha Allaah hafthaa aku2dhuvahu genesdheveytho masakkaiy kuraanan.. Thank u so much dear 😊❤\n24 މާޗް 2020, 20:40\nwow very nice.kihineh baa dhen vaany.waiting for next part\n26 މާޗް 2020, 23:29\nBunaane echeh neiii v furihama\nލަވަކިޔުންތެރިޔާ މުޚްތާރު އާދަމް ހޯދަން ފުލުހުން ފޮޓޯ ޢާއްމުކޮށްފި\nމިނިވަންޗެމްޕިއަންޝިޕް2016 ލ.އަތޮޅުމުބާރާތް: ކަލައިދޫ އަތުން ބޮޑު ތަފާތަކުން މާބައިދޫ މޮޅުވެއްޖެ\nރިސޯޓެއްގައި މަރުވެފައި ފަތުރުވެރިޔަކު ފެނިއްޖެ\nތޫފާން'ފްލެމްބޮޔަން'ގެ ސަބަބުން ރާއްޖޭގެ އެކި ސަރަހައްދަށް އުދަ އަރާފާނެ ސަމާލުވޭ- މޫސުމާ ބެހޭ ޤައުމީ އިދާރާ\nއެމްއެންޑީއެފް އިން ގޭސް ވިއްކާ ދެ ކުންފުންޏަކާއެކު ބައްދަލުވުމެއް ބާއްވައިފި


Mahaldheeb Foundationge Hadith Coursegai baiveri vumuge furusathu hulhuvailaifi!\nމަހަލްދީބް ފައުންޑޭޝަންނުން އިސްލާމްދީނުގެ ޢިލްމު އާންމުންނަށް ފޯރުކޮށްދިނުމަށްޓަކައި ކުރަމުންދާ މަސައްކަތުގެ ތެރެއިން ޙަދީޘް ޢިލްމުގެ ކޯސްތަކެއްގައި ބައިވެރިވުމުގެ ފުރުސަތު ހުޅުވާލައިފިއެވެ. މިގޮތުން، ޙަދީޘް ކޯހުގެ ލެވެލް 1 ގެ އިތުރުން ޙަދީޘް ކޯހުގެ ލެވެލް2ކަށް ރަޖިސްޓާރވުމުގެ ފުރުޞަތު ވަނީ މިހާރު ހުޅުވައިލެވިފައެވެ. މި ކޯސްތަކަކީ އިސްލާމްދީނުގެ އެންމެ މުހިންމު މަސްދަރުތަކުގެ ތެރެއިން އެއް މަސްދަރު ކަމުގައިވާ ކީރިތި ރަސޫލާގެ ޙަދީޘްތަކުގެ މާނަ ޝަރަހަކޮށްދީ ޙަދީޘް ޢިލްމަށް މީހުން ހޭލުންތެރިކުރުވުމުގެ ގޮތުން ކުރިޔަށް ގެންދާ ކޯސްތަކެކެވެ. މިގޮތުން، މި ކޯހުގެ ލެވެލް 1 ގައި މި ޙަދީޘް ޢިލްމުގެ އަސާސީ ބައިތަކަށް އަލިއަޅުވައިލެވިގެންދާނެއެވެ. އަދި ކޮންމެ ކޯހެއްގައިވެސް ނަބިއްޔާގެ 21 ޙަދީޘްއެއް ޝަރަހަކުރެވިގެންދާނެއެވެ.\nމި ދެ ކޯހަކީވެސް6މަސްދުވަހުގެ މުއްދަތަކަށް ކުރިޔަށްދާ ދެ ކޯހެވެ. އަދި ދެ ކޯހުގެ ފީއަކީ ކޮންމެ މަހަކު 150 ރުފިޔާއެވެ. އަދި ދެ ކޯހުގެ ކްލާސްތައްވެސް ކުރިޔަށްދާނީ ކޮންމެ ހަފްތާއެއްގެ އަންގާރަ ދުވަހުގެ ރޭ 20:30 – 21:30 އަށެވެ. ކޯހުގެ ލެވެލް 1 ނަގައިދެއްވަވާނީ ކޯހުގެ ލެވެލް 1 ގެ ފުރަތަމަ ބެޗް ކުރިޔަށްގެންދަވާފައިވާ ޝެއިޙް މުހަންމަދު ޝާހިދެވެ. އަދި ކޯހުގެ ލެވެލް2ނަންގަވައިދެއްވާނީ ޝެއިހް މުހަންމަދު އާދިލްއެވެ. މި ދެ ކޯސްވެސް ނިންމާ ފަރާތްތަކަށް ކޯހުގައި ބައިވެރިވި ކަމުގެ މަހަލްދީބް ފައުންޑޭޝަންގެ ސެޓްފިކެޓެއް ލިބިގެންދާނެއެވެ.\nމި ކޯހުގެ އޮރިއެންޓޭޝަނެއް އަދި ކްލާސްތައް ޖެނުއަރީ މަހުގެ ކުރީކޮޅު ފެށުމަށްވަނީ ހަމަޖެހިފައެވެ. އެހެންކަމުން، ހުރިހާ ފަރާތްތައްވެސް ރަޖިސްޓްރޭޝަންގެ ކަންކަން ވީއެންމެ އަވަހަކަށް ނިންމެވުން އެދެމެވެ.\nރެޖިސްޓާރ ކުރުމަށް ތިރީގައިވާ ލިންކްގައިވާ ފޯމު ފުރުއްވުން އެދެމެވެ.\nރެޖިސްޓްރޭޝަން ފޯމް ފުރުމަށްފަހު ކޯހުގެ ޖާގަ ޔަޤީންކޮށްލުމަށްޓަކައި ޖެނުއަރީ މަހުގެ ފީ ދައްކާލަންޖެހިލައްވާނެއެވެ.\nއިތުރު މަޢުލޫމާތު ހޯއްދެވުމަށް ބޭނުންފުޅުވާނަމަ 9850133 އަށް ގުޅުއްވުން އެދެމެވެ.


Aniyaa Ah Fahu Kulhumuge Thereyah Annan Neymar Thahyaaru Vejje - Vaguthu\nއަނިޔާއަށްފަހު ނޭމާ ކުޅުމުގެ ތެރެއަށް އަންނަން ތައްޔާރުވެއްޖެ\nއެކުވެރިކަމުގެ މެޗެއްގައި މިރޭ ކްރޮއޭޝިއާ އާއި ދެކޮޅަށް ކުޅޭ މެޗުގައި އަނިޔާގެ ސަބަބުން ގިނަ ދުވަސްތަކެއް ވަންދެން ކުޅުމާއި ދުރުގައި ހުރި ބްރެޒިލްގެ ތަރި ނޭމާ ކުޅޭނެ ކަމަށް އެޓީމުގެ ކޯޗު ޓީޓޭ ބުނެފިއެވެ.\nޕީއެސްޖީ އަށް ކުޅެމުން އަންނަ ނޭމާގެ ފަޔަށް އަނިޔާވެފައިވަނީ މިދިޔަ ފެބްރުއަރީ މަހުއެވެ. އެ އަނިޔާއާ ގުޅިގެން ސީޒަނުގެ ފަހުކޮޅު ޕީއެސްޖީން ކުޅުނު އެއްވެސް މެޗެއްގައި ނޭމާ އަށް ވަނީ ކުޅެވޭ ގޮތް ނުވެފައެވެ.\nއަނިޔާއަށްފަހު ފުރަތަމަ މެޗު ކުޅެން ނޭމާ ތައްޔާރުވެފައިވާއިރު ބްރެޒިލްގެ ކޯޗު ޓީޓޭ ބުނީ ނޭމާ އަދިވެސް އަނިޔާ އިން ރަނގަޅުވުމަށް މަސައްކަތް ކުރަމުން އަންނާތީ އޭނާގެ މިރޭގެ މެޗު ފަށާނީ ބެންޗުން ކަމަށެވެ.\n"ނޭމާ އަދިވެސް އަންނަނީ އަނިޔާ އިން ރަނގަޅުވުމަށް މަސައްކަތް ކުރަމުން. އެހެންވީމަ މިރޭގެ މެޗުގެ ފުރަތަމަ ހާފަށްފަހު ނޭމާ ފެނިގެންދާނެ. އަހަރުމެން ވޯލްޑް ކަޕަށް ތައްޔާރު މިވަނީ ޓީމެއްގެ ގޮތުގައި" ޓީޓޭ ބުންޏެވެ.\nނޭމާ އަކީ ޓީމުގެ އެންމެ މުހިއްމު އެއް ކުޅުންތެރިޔާ ކަމަށާއި ނަމަވެސް އެހެން ކުޅުންތެރިން ވެސް ލިބޭ ފުރުސަތުގެ ބޭނުން ރަނގަޅު ގޮތުގައި ހިފަންޖެހޭނެ ކަމަށްވެސް ޓީޓޭ ބުންޏެވެ.\nނޭމާގެ އިތުރުން ލިވަޕޫލް އަށް ކުޅެމުން އަންނަ ބްރެޒިލްގެ ފޯވާޑް ރޮބާޓޯ ފަމީނޯ ވެސް މިރޭގެ މެޗު ފަށާނީ ބެންޗުން ކަމަށް ޓީޓޭ ބުންޏެވެ. މިރޭގެ މެޗުގައި ބްރެޒިލް ޓީމުގެ ކެޕްޓަންކަން ކުރާނީ މެންޗެސްޓަރ ސިޓީގެ ޒުވާން ފޯވާޑް ގެބްރިއަލް ޖީސެސްއެވެ.\nއިނގިރޭސިވިލާތުގައި ކުޅޭ މި މެޗު ފަށާނީ މިރޭ ރާއްޖެގަޑިން ހަތެއް ޖަހާއިރުއެވެ.